ഇന്ത്യയിലെ ജനങ്ങളുടെ ആയുര്‍ദൈര്‍ഘ്യം വര്‍ധിച്ചതായി പഠനം\nകേരളത്തിലെ ആയുര്‍ദൈര്‍ഘ്യം ദേശീയ ശരാശരിയേക്കാള് കൂടുതലാണ്, 77.3 വയസ്സ്. അതേസമയം ഉത്തര്‍പ്രദേശില് ഇത് ദേശീയ നിരക്കിനേക്കാള് താഴ്ന്ന് 66.9 വയസ്സുമാണെന്നും പഠനത്തില് പറയുന്നു\n17 Oct, 2020 at 03:22 AM\n1990 ന് ശേഷം ഇന്ത്യയിലെ ജനങ്ങളുടെ ശരാശരി ആയുര്‍ദൈര്‍ഘ്യം വര്‍ധിച്ചതായി പഠനം. എന്നാല് സംസ്ഥാനങ്ങള്‍ക്കിടയില് ഇതില് പ്രകടമായ വ്യത്യാസമുണ്ട്. ലോകമെങ്ങുമുള്ള 200ലേറെ രാജ്യങ്ങളിലാണ് പഠനം നടത്തിയത്. 369തരം രോഗങ്ങളും 286 മരണകാരണങ്ങളും മുന്‍നിര്‍ത്തിയായിരുന്നു പഠനം. പ്രമുഖ ശാസ്ത്ര ജേണലായ ലാന്‍സെറ്റ് ആണ് ഈ പഠനം പ്രസിദ്ധീകരിച്ചത്.\nഇന്ത്യക്കാരുടെ ആയുര്‍ദൈര്‍ഘ്യം 1990ല്, 59.6 വയസ്സായിരുന്നു. ഇത് 2019 ആയപ്പോള് 70.8 വയസ്സായി മാറി. കേരളത്തില് ഇത് ദേശീയ ശരാശരിയേക്കാള് കൂടുതലാണ്, 77.3 വയസ്സ്. അതേസമയം ഉത്തര്‍പ്രദേശില് ഇത് ദേശീയ നിരക്കിനേക്കാള് താഴ്ന്ന് 66.9 വയസ്സുമാണെന്നും പഠനത്തില് പറയുന്നു.\nഎന്നാല്, രാജ്യത്തെ ജനങ്ങള് കൂടുതല് കാലവും ജീവിക്കുന്നുണ്ടെങ്കില് അത് രോഗങ്ങളും അവശതകളും പേറിയാണെന്ന് പറയുന്നു ഈ പഠനത്തില് പങ്കെടുത്ത ഗവേഷകരില് ഒരാളായ ഇന്ത്യന് ഇന്‍സ്റ്റിറ്റ്യൂട്ട് ഓഫ് പബ്ലിക് ഹെല്‍ത്തിലെ ശ്രീനിവാസ് ഗോലി.\nരക്തസമ്മര്‍ദ്ദം, പുകയില ഉപയോഗം, അന്തരീക്ഷ മലിനീകരണം തുടങ്ങിയ രോഗകാരണങ്ങളെയും രോഗങ്ങളുണ്ടാക്കുന്ന പ്രതിസന്ധിയെയും തടയുന്നതില് പൊതുജനാരോഗ്യരംഗത്തുള്ള വീഴ്ചയാണ് ലോകമാകെയുള്ള ജനങ്ങളെ കോവിഡ് 19 പോലുള്ള മഹാമാരികളിലേക്ക് തള്ളിവിടുന്നതെന്നും ശാസ്ത്രജ്ഞര് നിരീക്ഷിക്കുന്നു.\nപകര്‍ച്ചവ്യാധികളുടെ എണ്ണം കുറഞ്ഞു എന്നതാണ് ഇന്ത്യയടക്കമുള്ള രാജ്യങ്ങളില് ആരോഗ്യരംഗത്തുണ്ടായിട്ടുള്ള പ്രധാന പുരോഗതിയെന്ന് പറയുന്നു പഠനത്തില് പങ്കെടുത്ത യൂണിവേഴ്‌സിറ്റി ഓഫ് വാഷിങ്ടണിലെ പ്രൊഫസര് അലി മൊക്ദാദ്. ഇന്ത്യയില് പ്രസവത്തെ തുടര്‍ന്നുള്ള മരണ നിരക്ക് വളരെ കൂടുതലായിരുന്നു. എന്നാല് ഇപ്പോള് അത് കുറഞ്ഞു. ഹൃദയസംബന്ധിയായ അസുഖങ്ങള് അഞ്ചാം സ്ഥാനത്തായിരുന്നു. അതിപ്പോള് ഒന്നാം സ്ഥാനത്താണ്. കാന്‍സര് രോഗങ്ങളും വല്ലാതെ കൂടിക്കൊണ്ടിരിക്കുന്നു -അദ്ദേഹം പറയുന്നു. ലോകമെങ്ങുമുള്ള മിക്ക രാജ്യങ്ങളും കൃത്യമായ ആരോഗ്യ ശ്രദ്ധയും രോഗപ്രതിരോധശേഷിയും വര്‍ധിപ്പിച്ചാണ് പല പകര്‍ച്ചവ്യാധികളെയും അകറ്റിക്കൊണ്ടിരിക്കുന്നത്. എന്നാല് ചില രാജ്യങ്ങള് ഇപ്പോഴും ഇക്കാര്യത്തില് ബുദ്ധിമുട്ട് അനുഭവിക്കുന്നുണ്ടെന്നും മൊക്‍ദാദ് കൂട്ടിച്ചേര്‍ക്കുന്നു.\nമാരകരോഗങ്ങളും അമിത വണ്ണം, പ്രമേഹം, വായുമലിനീകരണം എന്നിവയും കൂടി ആയതുകൊണ്ടാണ് കോവിഡ് 19 മൂലമുള്ള മരണനിരക്ക് കൂടിയതെന്നും പഠനം പറയുന്നു.\nതെക്കനേഷ്യന് രാജ്യങ്ങളിലെ അനാരോഗ്യത്തിനും മരണത്തിന് ഇപ്പോള് കാരണമാകുന്നത് പകര്‍ച്ചവ്യാധികളല്ലാത്ത മരണങ്ങളാണ്. എന്നാല് അതല്ലായിരുന്നു 30 വര്‍ഷം മുമ്പുള്ള അവസ്ഥ. അന്ന് ഇവിടങ്ങളിലെ കൂടിയ മരണനിരക്കിന് കാരണമായത് പകര്‍ച്ചാവ്യാധികളും മാതൃശിശു മരണങ്ങളും പോഷകക്കുറവ് മൂലമുള്ള രോഗങ്ങളുമായിരുന്നു. ഇന്ത്യയില് ഇന്ന് മൊത്തം രോഗബാധിതരില് 58 ശതമാനത്തിന്‍റെ അസുഖവും പകര്‍ച്ചവ്യാധികള് മൂലമുള്ളതല്ല. 1990ല് ഇത് 29 ശതമാനമായിരുന്നു. പകര്‍ച്ചാവ്യാധികള് മൂലമല്ലാത്ത അകാല മരണങ്ങള് 22 ശതമാനത്തില് നിന്ന് 50 ശതമാനമായി ഇക്കാലയളില് രാജ്യത്ത് വര്‍ധിക്കുകയും ചെയ്തു. ഇന്ത്യയില് കഴിഞ്ഞ 30 വര്‍ഷത്തിനിടെ കൂടുതല് പേരുടേയും മരണത്തിനിടയാക്കിയത് ഹൃദ്രോഗം, പ്രമേഹം, പക്ഷാഘാതം തുടങ്ങിയ രോഗങ്ങളാണെന്നും പഠനം പറയുന്നു.\n2019ല് രാജ്യത്തെ ജനങ്ങളുടെ മരണകാരണമായ അഞ്ചു പ്രശ്നങ്ങളെ വിദഗ്‍ധര് കണ്ടെത്തിയിട്ടുണ്ട്. അതില് മുന്നില് അന്തരീക്ഷ മലിനീകരണമാണ്. രണ്ടാംസ്താനത്ത് രക്തസമ്മര്‍ദ്ദവും മൂന്നാംസ്ഥാനത്ത് പുകയില ഉപയോഗവുമാണ്. നാലും അഞ്ചും സ്ഥാനത്തുള്ള മരണകാരമായേക്കാവുന്ന പ്രശ്നങ്ങള് അപര്യാപ്തമായ ഭക്ഷണവും പ്രമേഹവുമാണ്.


ദമ്പതികളുടെ തര്‍ക്കം തീര്‍ക്കാന് കുഞ്ഞിന് ഹൈക്കോടതി വക പേര് • Suprabhaatham\nദമ്പതികളുടെ തര്‍ക്കം തീര്‍ക്കാന് കുഞ്ഞിന് ഹൈക്കോടതി വക പേര്\nMay 10, 2018 | 1:21 am IST\nകൊച്ചി: പേരിടീല് തര്‍ക്കം തീര്‍ക്കാനും ഹൈക്കോടതി. ഇന്നലെയാണ് ഹൈക്കോടതിയില് പേരിടീല് തര്‍ക്കം തീര്‍പ്പാക്കിയത്. ദമ്പതികള് തമ്മിലുള്ള തര്‍ക്കംമൂലം കുട്ടിയുടെ സ്‌കൂള്‍പ്രവേശനം മുടങ്ങുമെന്നു ചൂണ്ടിക്കാട്ടി ഹൈക്കോടതിതന്നെ കുട്ടിക്കു പേരിടുകയായിരുന്നു. കുട്ടിയുടെ അമ്മ നിശ്ചയിച്ച പേരില്‍നിന്നും ജൊഹാന് എന്ന ഭാഗവും അച്ഛന് നിശ്ചയിച്ച പേരില്‍നിന്ന് സച്ചിന് എന്ന ഭാഗവും എടുത്ത് ‘ജൊഹാന് സച്ചിന്’എന്ന് ഹൈക്കോടതി സിംഗിള്‍ബെഞ്ച് പേരിട്ടു.\nഹിന്ദു-ക്രിസ്ത്യന് ദമ്പതികളുടെ വിവാഹമോചനക്കേസ് കുടുംബകോടതിയുടെ പരിഗണനയിലാണ്. കുട്ടിക്ക് സ്‌കൂളില് പ്രവേശനം നല്‍കുന്നതിന്റെ ഭാഗമായി ജനന സര്‍ട്ടിഫിക്കറ്റ് ആവശ്യപ്പെട്ട് ഭാര്യയും ഭര്‍ത്താവും കോട്ടയം മുനിസിപ്പാലിറ്റിയില് അപേക്ഷ നല്‍കി. പക്ഷേ, ഇവരുടെ അഭിപ്രായവ്യത്യാസം ശ്രദ്ധയില്‍പ്പെട്ട മുനിസിപ്പാലിറ്റി സര്‍ട്ടിഫിക്കറ്റ് അനുവദിച്ചില്ല. തുടര്‍ന്നാണ് ഇരുവരും ഹൈക്കോടതിയെ സമീപിച്ചത്.\nകുട്ടിക്ക് പേരിട്ട് മാമോദീസ മുക്കിയിരുന്നതായി അമ്മ ഹൈക്കോടതിയെ അറിയിച്ചു. പക്ഷേ, കുട്ടിക്ക് മറ്റൊരു പേരിടാന് ധാരണയായിരുന്നുവെന്നും 28ാം ദിവസം നടന്ന ചടങ്ങില് ആ പേര് വിളിച്ചിരുന്നുവെന്നുമാണ് അച്ഛന് പറഞ്ഞത്. പേരുണ്ടെങ്കിലേ കുട്ടിക്ക് സ്‌കൂളില് ചേരാനാകൂ. നീതി നടപ്പാക്കുന്നതിന്റെ ഭാഗമായി രണ്ടു പേരുടെയും ആഗ്രഹം പരമാവധി അംഗീകരിച്ചാണ് പേരിടുന്നതെന്ന് കോടതി വ്യക്തമാക്കി. ഭാര്യയുടെയും ഭര്‍ത്താവിന്റെയും പേര് കുട്ടിയുടെ അമ്മയുടെയും അച്ഛന്റെയും സ്ഥാനത്ത് യഥാക്രമം രേഖപ്പെടുത്തണമെന്നും മുനിസിപ്പാലിറ്റിക്ക് കോടതി നിര്‍ദേശം നല്‍കി.


ഷട്ടര് ബഗ്സ് ഫോട്ടോഗ്രാഫി ശില്‍പ്പശാല «eപത്രം – Gulf News – അറബിനാടുകള് – ePathram.com\nദുബായ് : കേരളത്തില് നിന്നുമുള്ള എന്‍ജിനിയര്‍മാരുടെ യു.എ.ഇ. യിലെ കൂട്ടായ്മയായ കേര (KERA – Kerala Engineers Alumni – UAE) യുടെ ആഭിമുഖ്യത്തില് ആരംഭിച്ച ഷട്ടര് ബഗ്സ് ഫോട്ടോഗ്രാഫി ക്ലബ്ബിന്റെ ആദ്യ ഫോട്ടോഗ്രാഫി ശില്‍പ്പശാല ദുബായില് വെച്ച് നടന്നു. യു.എ.ഇ. യിലെ പ്രശസ്ത പ്രൊഫഷണല് ഫോട്ടോഗ്രാഫര് ആയ അബ്ദുള് നാസര് നേതൃത്വം നല്‍കിയ ശില്പശാലയില് ഇരുപത്തഞ്ചോളം എന്‍ജിനിയര്‍മാര് പങ്കെടുത്തു.\nഫോട്ടോഗ്രാഫിയില് തല്‍പരരായ ഒരു കൂട്ടം എന്‍ജിനിയര്‍മാര് ഒത്തു ചേര്‍ന്ന് രൂപം നല്‍കിയ ഫേസ് ബുക്ക് ഗ്രൂപ്പായ “ഷട്ടര് ബഗ്സിന്” ഏറെ പ്രചാരം ലഭിച്ചിരുന്നു. ഇതിന്റെ വളര്‍ച്ചയുടെ അടുത്ത ഘട്ടമാണ് ഷട്ടര് ബഗ്സ് ഫോട്ടോഗ്രാഫി ക്ലബ് എന്ന് ക്ലബിന്റെ ഉദ്ഘാടനം നിര്‍വഹിച്ച് കൊണ്ട് കേര പ്രസിഡണ്ട് അറിയിച്ചു. പ്രവാസ ജീവിതത്തിനിടെ തങ്ങളുടെ വ്യത്യസ്തമായ അഭിരുചികള്‍ക്ക് അനുസൃതമായ വിനോദങ്ങളില് ഏര്‍പ്പെടാനും, അനുഭവങ്ങള് പങ്കു വെയ്ക്കുവാനും വേദിയൊരുക്കുന്ന ഇത്തരം സംരംഭങ്ങളുടെ പ്രസക്തി ഏറെയാണ്. ഈ അവസരങ്ങള് ഏവരും ഉപയോഗപ്പെടുത്തണം എന്നും, ഇത്തരം സംരംഭങ്ങളില് കേര അംഗങ്ങള് കൂടുതല് സജീവമായി പങ്കെടുക്കണം എന്നും അദ്ദേഹം ഓര്‍മ്മിപ്പിച്ചു.\n“ലഭ്യമായ വെളിച്ചം” – The Available Light എന്നതായിരുന്നു ഫോട്ടോഗ്രാഫി ശില്‍പ്പശാലയുടെ പ്രമേയം. ലഭ്യമായ വെളിച്ചത്തെ ഫലപ്രദമായി ഉപയോഗിക്കുവാനും, വെളിച്ചത്തെ വേണ്ട വിധത്തില് രൂപപ്പെടുത്തി നല്ല ചിത്രങ്ങള് സംവിധാനം ചെയ്യുവാനും ഉള്ള ഒട്ടേറെ സാങ്കേതിക നിര്‍ദ്ദേശങ്ങളും രീതികളും തന്റെ പരിചയ സമ്പത്തില് നിന്നും ഉള്ള ഉദാഹരണങ്ങള് സഹിതം നാസര് വിശദീകരിച്ചത് ഏറെ രസകരവും ഉപകാര പ്രദവും ആയതായി ശില്‍പ്പശാലയില് പങ്കെടുത്തവര് അഭിപ്രായപ്പെട്ടു.\nചാവക്കാട് പ്രവാസി ഫോറം ‘വിഷൻ 2013’ ശ്രദ്ധേയമായി\nവായിക്കുക: കല, ദുബായ്, സംഘടന\n« മാവേലിക്കര അസോസിയേഷന് പുതിയ ഭാരവാഹികള്\n« പ്രവാസികളുടെ പുനരധിവാസത്തിന് എസ്.ബി.ടി സ്വാഗതം


കണ്ണൻ ഗോപിനാഥൻ പൊലീസ് കസ്റ്റഡിയിൽ-Former IAS officer Kannan Gopinathan Detained at Uttarpradesh boarder\n“എന്റെ ഫോൺ പിടിച്ചു വാങ്ങാൻ പൊലീസ് നിരന്തരം ശ്രമിക്കുന്നുണ്ട്. അതുകൊണ്ട് തന്നെ കുറച്ചു കഴിഞ്ഞാൽ എനിക്ക് ആരെയെങ്കിലും ബന്ധപ്പെടാൻ സാധിക്കുമോ എന്ന് അറിയില്ല”\nUpdated: January 4, 2020 11:20:35 am\nലക്‌നൗ: മലയാളി മുൻ ഐഎഎസ് ഉദ്യോഗസ്ഥൻ കണ്ണൻ ഗോപിനാഥൻ പൊലീസ് കസ്റ്റഡിയിൽ. ഉത്തർപ്രദേശ് പൊലീസാണ് കണ്ണൻ ഗോപിനാഥനെ കസ്റ്റഡിയിലെടുത്തത്. അലിഗഡ് മുസ്‌ലിം യൂണിവേഴ്സിറ്റിയിൽ പാനൽ ചർച്ചയിൽ പങ്കെടുക്കാൻ പോകവെയാണ് തന്നെ പൊലീസ് കസ്റ്റഡിയിലെടുത്തതെന്ന് അദ്ദേഹം ഇന്ത്യൻ എക്‌സ്‌പ്രസ് മലയാളത്തോട് പറഞ്ഞു.\n“ഞാൻ അലിഗഡ് മുസ്ലീം യൂണിവേഴ്സിറ്റിയിൽ ഒരു പാനൽ ചർച്ചയിൽ പങ്കെടുക്കാനുള്ള യാത്രയിലായിരുന്നു. അലിഗഡിലേക്ക് പ്രവേശിക്കരുതെന്ന് എനിക്ക് ഓർഡർ ഉണ്ടായിരുന്നു. എന്നാൽ എന്നെ കസ്റ്റഡിയിലെടുത്തത് ആഗ്രയിലാണ്. ഇവിടെ പ്രവേശിക്കരുത് എന്നൊന്നും ഓർഡർ ഇല്ല. ഇവിടുത്തെ ഒരു ഹോട്ടലിലാണ് ഇപ്പോഴുള്ളത്. എന്റെ ഫോൺ പിടിച്ചു വാങ്ങാൻ പൊലീസ് നിരന്തരം ശ്രമിക്കുന്നുണ്ട്. അതുകൊണ്ട് തന്നെ കുറച്ചു കഴിഞ്ഞാൽ എനിക്ക് ആരെയെങ്കിലും ബന്ധപ്പെടാൻ സാധിക്കുമോയെന്ന് അറിയില്ല,” കണ്ണൻ ഗോപിനാഥൻ ഇന്ത്യൻ എക്‌സ്‌പ്രസ് മലയാളത്തോട് പറഞ്ഞു. സംസാരിച്ചുകൊണ്ടിരിക്കേ അദ്ദേഹത്തിന്റെ ഫോൺ കട്ടാവുകയായിരുന്നു.\nകേന്ദ്രസർക്കാർ നയങ്ങളോട് അതിശക്തമായ വിയോജിപ്പുകൾ പ്രകടിപ്പിച്ചിരുന്ന കണ്ണൻ ഗോപിനാഥൻ, ജമ്മു കശ്മീരിലെ ആർട്ടിക്കിൾ 370 റദ്ദാക്കിയതിൽ പ്രതിഷേധിച്ചാണ് സിവിൽ സർവീസിൽ നിന്നും രാജിവച്ചത്. പൗരത്വ പ്രതിഷേധവുമായി ബന്ധപ്പെട്ട് നേരത്തേ മുംബൈയിൽ വച്ചും അദ്ദേഹത്തെ പൊലീസ് കസ്റ്റഡിയിൽ എടുത്തിരുന്നു. മുംബൈയില് ലോങ് മാര്‍ച്ചില് പങ്കെടുക്കാന് എത്തിയതായിരുന്നു കണ്ണന് ഗോപിനാഥന്. അതിനിടെയാണ് അദ്ദേഹത്തെയും ഒപ്പമുണ്ടായിരുന്നവരെയും പൊലീസ് കസ്റ്റഡിയിലെടുത്തത്. കസ്റ്റഡിയിലെടുത്ത ശേഷം പൊലീസ് ഇവരെ വിട്ടയയ്ക്കുകയായിരുന്നു.\nകോട്ടയം ജില്ലയിലെ പുതുപ്പള്ളി സ്വദശിയും 2012 ബാച്ചിലെ ഉദ്യോഗസ്ഥനുമായ കണ്ണൻ ഗോപിനാഥൻ ദാദ്ര നഗര് ഹവേലിയിലെ കലക്ടറുമായിരുന്നു.\nWeb Title: Former ias officer kannan gopinathan detained at uttarpradesh boarder


വായന: February 2009\nഗൾഫ് മാന്ദ്യവും കേരളവും: വാൾ സ്ട്രീറ്റ് ജേർണൽ റിപ്പോർട്ട്\nഗൾഫ് മാന്ദ്യം കേരളത്തെ ബാധിച്ചതായി വാൾ സ്ട്രീറ്റ് ജേർണൽ എന്ന പ്രമുഖ അമേരിക്കൻ ദിനപത്രം റിപ്പോർട്ട് ചെയ്യുന്നു.\nഅടുത്ത ഏതാനും മാസങ്ങളിൽ അഞ്ചു ലക്ഷം പേർ ഗൾഫിൽ നിന്ന് മടങ്ങിയെത്തുമെന്ന് കേരള മാൻപവ്വർ എക്സ്പോർട്ടേഴ്സ് അസോസിയേഷൻ ജനറൽ സെക്രട്ടറി ചാക്കൊ ടി. വർഗീസ് പറഞ്ഞതായി യാരോസ്ലാവ് ട്രൊഫീമൊ എന്ന ലേഖകൻ കേരളത്തിൽ നിന്നയച്ച റിപ്പോർട്ട് പറയുന്നു.\nധനമന്ത്രി ടി.എം. തോമസ് ഐസക്കിന്റെ നാല് സഹോദരങ്ങൾ യു.എ.ഇ.യിലാണെന്നും ലേഖകൻ എഴുതുന്നു.\nPosted by Brp Bhaskar at Friday, February 27, 2009 1 comment:\nLabels: GULF STATES, Kerala, WSJ\nഹിന്ദു പത്രത്തിലൂടെ ഹിന്ദുത്വത്തിലേക്ക്\nഇന്ദിരാ ഗാന്ധി പ്രധാന മന്ത്രി ആയിരിക്കുമ്പോൾ ജനസംഘത്തിന് ഡൽഹിയിൽ ദ് മദർലാൻഡ് എന്നൊരു ഇംഗ്ലീഷ് പത്രമുണ്ടായിരുന്നു. അടിയന്തിരാവസ്ഥാ പ്രഖ്യാപനത്തോടെ അതിന്റെ ആർ.എസ്.എസുകാരനായ പത്രാധിപർ തടവിലായി, പത്രത്തിന്റെ പ്രസിദ്ധീകരണം നിലച്ചു. രണ്ട് കൊല്ലത്തിൽ ഇന്ദിരാ ഗാന്ധി പുറത്താവുകയും ജനതാ പാർട്ടി അധികാരമേൽക്കുകയും ചെയ്തപ്പോൾ ആർ. എസ്. എസുകാരനായ എൽ.കെ.അഡ്വാനി വാർത്താവിതരണ പ്രക്ഷേപണ വകുപ്പ് മന്ത്രിയായി. പക്ഷെ ദ് മദർലാൻഡ് തിരിച്ചുവന്നില്ല.\nആർ.എസ്.എസ്. ബന്ധം മൂലം മദർലാൻഡിൽ പ്രവർത്തിച്ചിരുന്ന പത്രപ്രവർത്തകർക്ക് അടിയന്തിരാവസ്ഥക്കാലത്ത് എങ്ങും ജോലി കിട്ടിയിരുന്നില്ല. അടിയന്തിരാവസ്ഥ അവസാനിച്ചിട്ടും പത്രം പ്രസിദ്ധീകരണം തുടങ്ങാഞ്ഞപ്പോൾ അവർ നിവേദനവുമായി അഡ്വാനിയെ സമീപിച്ചു. ഇപ്പോൾ ടൈംസ് ഓഫ് ഇൻഡ്യയും ഇൻഡ്യൻ എക്സ്പ്രസുമൊക്കെ തങ്ങളുടെ ഭാഗത്തുള്ളതുകൊണ്ട് മദർലാൻഡ് വീണ്ടും പ്രസിദ്ധീകരിക്കാൻ ഉദ്ദേശിക്കുന്നില്ലെന്ന് അദ്ദേഹം അവരോട് പറഞ്ഞത്രെ.\nഅത് 1977ലെ കാര്യം. അതിനുശേഷം മുപ്പതിൽപരം കൊല്ലം കടന്നുപോയിരിക്കുന്നു. ഇപ്പോൾ അഡ്വാനി പ്രതീക്ഷ അർപ്പിച്ചിരിക്കുന്നത് ദ് ഹിന്ദുവിലാണെന്ന് തോന്നുന്നു.\nവളരെക്കാലമായി സംഘ പരിവാർ ശത്രുപക്ഷത്ത് നിർത്തിയിരുന്ന പത്രമാണ് ദ് ഹിന്ദു. സംഘ പരിവാറിന്റെ ഹിന്ദുത്വ അജണ്ടയെ ശക്തിയായി എതിർക്കുന്ന പത്രമാണത്. പത്രം പേരുമാറ്റണമെന്ന ആവശ്യംപോലും പരിവാർ വക്താക്കൾ ഉയർത്തിയിട്ടുണ്ട്. അടുത്ത കാലത്ത് സി.പി.എമ്മിനോട് ആഭിമുഖ്യമുള്ള പത്രമെന്ന ആക്ഷേപം കൂടി അത് വിളിച്ചുവരുത്തിയിട്ടുണ്ടെങ്കിലും ബി. ജെ.പി.യുടെ പ്രധാനമന്ത്രി സ്ഥാനാർത്ഥി അതിൽ പ്രതീക്ഷ അർപ്പിച്ചിരിക്കുന്നു.\nദ് ഹിന്ദുവിന്റെ വെബ്സൈറ്റിൽ ചെന്നാൽ ആദ്യം കാണുന്നത് എൽ.കെ. അഡ്വാനിയുടെ വെബ്സൈറ്റിലേക്ക് ക്ഷണിക്കുന്ന പരസ്യമാണ്. പേജിന്റെ താഴെ എത്തുമ്പോൾ മറ്റൊരു പരസ്യം. വെബ്സൈറ്റിലേക്ക് ക്ഷണിക്കുന്ന പരസ്യം തന്നെ അതും. പക്ഷെ അവിടെ ഒരു മുദ്രാവാക്യം കൂടിയുണ്ട്: Advani for PM\nഹിന്ദു എന്ന പേരിൽ ഇന്റർനെറ്റിൽ തെരയുന്ന ഒരാൾ പത്രത്തിന്റെ സൈറ്റിൽ എത്താനുള്ള സാധ്യത കണക്കിലെടുത്ത് അയാളെ അവിടെനിന്ന് സ്വന്തം സൈറ്റിലേക്ക് കൂട്ടിക്കൊണ്ടുപോകാൻ ശ്രമിക്കുകയാണ് അഡ്വാനി.\nPosted by Brp Bhaskar at Tuesday, February 24, 20096comments:\nLabels: L. K. Advani, The Hindu\nഓസ്കാർ ജേതാവ് റസൂൽ പൂക്കുട്ടി\nഞായറാഴ്ച രാത്രി ലോസ് ആഞ്ചലസില് നടന്ന ചടങ്ങില് റസൂല് പൂക്കുട്ടി ഓസ്കാര് പുരസ്കാരവുമായി\nകൊല്ലം അഞ്ചല് സ്വദേശി റസൂല് പൂക്കുട്ടി സൌണ്ട് മിക്സിങ്ങിനുള്ള ഓസ്കാര് പുരസ്കാരം നേടിയതോടെ, അടൂര് ഗോപാലകൃഷ്ണനുശേഷം ഒരു മലയാളി സിനിമാ പ്രവര്‍ത്തകനുകൂടി അന്താരാഷ്ട്രതലത്തില് അംഗീകാരം ലഭിച്ചിരിക്കുന്നു.\nതമിഴ്, ഹിന്ദി സിനിമാ രംഗങ്ങളില് സജീവ സാന്നിധ്യങ്ങളായ മലയാളി സംവിധായകരും ഛായാഗ്രാഹകരുമുണ്ട്. എന്നാല് അടൂരല്ലാതെ ലോകതലത്തില് ശ്രദ്ധിക്കപ്പെടുന്ന ഒരു സിനിമ പ്രവര്‍ത്തകന് നമുക്ക് ഇതുവരെ ഉണ്ടായിരുന്നില്ല.\nപൂനെയിലെ ഫിലിം ഇന്‍സ്റ്റിറ്റ്യൂട്ടില് നിന്ന് യോഗ്യത നേടിയശേഷം മുംബായിലെത്തിയ റസൂല് പൂക്കുട്ടി ഹിന്ദി സിനിമാ രംഗത്താണ് പ്രവര്‍ത്തിക്കുന്നത്. ഡാനി ബോയ്ല് എന്ന ബ്രിട്ടീഷ് സംവിധായകനോടൊപ്പം സ്ലംഡോഗ് മില്യനേറില് പ്രവര്‍ത്തിക്കാന് അവസരം ലഭിച്ചതോടെ റസൂലിന്റെ പ്രതിഭ അന്താരാഷ്ട്ര തലത്തില് അംഗീകരിക്കപ്പെട്ടു.\nറസൂലിന് മലയാള സിനിമാ രംഗത്ത് പ്രവര്‍ത്തിക്കാന് അവസരമുണ്ടായിട്ടില്ല. എന്നാല് ആനന്ദിന്റെ ‘ഗോവര്‍ദ്ധന്റെ യാത്രകള്’ എന്ന നോവലിനെ ആസ്പദമാക്കി സിനിമ നിര്‍മ്മിക്കാന് ആഗ്രഹമുണ്ടെന്നും ആനന്ദുമായി ഇക്കാര്യം സംസാരിച്ചിട്ടുണ്ടെന്നും ഒരു അഭിമുഖ സംഭാഷണത്തില് അദ്ദേഹം പറഞ്ഞതായി വായിച്ചു. ഇന്നല്ലെങ്കില് നാളെ റസൂലില്‍നിന്ന് നല്ല മലയാള സിനിമ പ്രതീക്ഷിക്കാമെന്ന് തോന്നുന്നു.\nതാരങ്ങളുടെ ഭാരമില്ലാത്ത സ്ലംഡോഗ് മില്യനേറിന്റെ വമ്പിച്ച വിജയത്തില് നിന്ന് മലയാള സിനിമാ പ്രവര്‍ത്തകര്‍ക്ക് ഉചിതമായ പാഠം പഠിക്കാന് കഴിഞ്ഞാല് സുപ്പര്‍താരങ്ങളുടെ തടവറയില് കഴിയുന്ന മലയാള സിനിമയ്ക്ക് മോചനം ലഭിച്ചേക്കും.\nPosted by Brp Bhaskar at Monday, February 23, 2009 No comments:\nLabels: Oscar, Resul Pookutti, Slumdog Millionaire, Sound Mixing\nപുതിയ കാലം വരുന്നു. പുതിയ ക്ലാസ്സിപ്പേരും?\nഇക്കൊല്ലത്തെ ബജറ്റിലൂടെ ഒരു പുതിയ തുടക്കം കുറിക്കുകയാണെന്ന സന്ദേശം നൽകാനായി ധനമന്ത്രി ടി.എം.തോമസ് ഐസക് ബജറ്റ് പ്രസംഗത്തിൽ തകഴിയുടെ കയർ എന്ന ബൃഹദ് നോവലിൽനിന്ന് ഏതാനും വരികൾ ഉദ്ധരിക്കുകയുണ്ടായി.\nകണ്ടെഴുത്തിനു വരുന്ന ക്ലാസിപ്പേർക്ക് താമസിക്കാൻ എരുമത്ര മഠം വൃത്തിയാക്കുന്നെന്ന് അറിഞ്ഞപ്പോൾ കീഴ്വഴക്കമില്ലെന്ന് ജന്മി പറയുന്ന ഭാഗമാണ് അദ്ദേഹം ഉദ്ധരിച്ചത്. മുറജപത്തിനു തിരുവനന്തപുരത്തേക്ക് പോകുന്ന നമ്പൂതിരിമാരേ അതിനുമുമ്പ് അവിടെ താമസിച്ചിട്ടുള്ളെന്ന് അയാൾ ചൂണ്ടിക്കാണിക്കുന്നു.\nപുതിയ കാലം വന്നിരിക്കുന്നു, പുതിയ കീഴ്വഴക്കങ്ങൾ ആവശ്യമായിരിക്കുന്നു, ഈ ബജറ്റിലൂടെ അതിനാണ് ശ്രമിക്കുന്നത് – അങ്ങനെ പോയി തോമസ് ഐസക്കിന്റെ സന്ദേശം.\nകയർ മനസ്സിരുത്തി വായിച്ചിരുന്നെങ്കിൽ തകഴി വിവരിക്കുന്ന കാര്യങ്ങൾ തന്റെ ആവശ്യത്തിന് ഉപകരിക്കുന്നവയല്ലെന്ന് അദ്ദേഹം തിരിച്ചറിയുമായിരുന്നു.\nകണ്ടെഴുത്തിന് വരുന്ന ഉദ്യോഗസ്ഥൻ ഏത് ജാതിക്കാരനാണെന്ന് അറിയാതെയാണ് ജന്മി കീഴ്വഴക്കമില്ലെന്ന് പറഞ്ഞത്. അയാളും ബ്രാഹ്മണൻ തന്നെയായിരുന്നുവെന്ന് പിന്നീട് വ്യക്തമായി. അതായത് കീഴ്വഴക്ക ലംഘനം ഉണ്ടായതേയില്ല. വന്നത് നമ്പൂതിരിയല്ല, തമിഴ് ബ്രാഹ്മണനായിരുന്നു എന്ന് മാത്രം.\nപുതിയ കാലത്ത് പുതിയ ക്ലാസിപ്പേർ വേണമെന്ന തോമസ് ഐസക്കിന്റെ വാക്കുകൾ ഞെട്ടലോടെയാണ് ഞാൻ കേട്ടത്. കാരണം കയറിലെ ക്ലാസ്സിപ്പേർ ഭൂമി തിട്ടപ്പെടുത്തി കൊടുത്തത് പ്രതിഫലം വാങ്ങിയിട്ടാണ്. കൂടുതൽ അംഗങ്ങളുള്ളതുകൊണ്ട് കൂടുതൽ കൃഷിഭൂമി ആവശ്യമായിരുന്ന കുടുംബങ്ങൾക്ക് അതിനായി കണ്ടുകാഴ്ച വെയ്ക്കേണ്ടി വന്നു. അംഗസംഖ്യ കുറഞ്ഞ കുടുംബങ്ങൾക്കും കണ്ടുകാഴ്ച വെയ്ക്കേണ്ടി വന്നു –- തങ്ങൾക്ക് കൃഷി ചെയ്യാനാവുന്നതിലധികം ഭൂമി അടിച്ചേൽപ്പിച്ച് കരബാധ്യത കൂട്ടുന്നത് ഒഴിവാക്കാൻ!\nതോമസ് ഐസക്കിന്റെ വാക്കുകൾ കയറിലെ ഈ വരികൾ എന്നെ ഓർമ്മിപ്പിച്ചു: “കൊച്ചമ്മ ഒരിക്കൽ മുല്ലക്കാരനോടൊരു കാര്യം പറഞ്ഞു. ഈ കുടികളെല്ലാം കണ്ടുകാഴ്ച വെയ്ക്കുന്ന പൊന്നും വെള്ളിയും ഉണ്ടല്ലൊ അത് മുഴുവൻ ക്ലാസ്സിപ്പേരേമാനും കൊച്ചമ്മയ്ക്കുമുള്ളതല്ല. അതിന്റെ ഒരു വീതമേ അവർക്കെടുക്കാവൂ. ഒരു ചെറിയ വീതം മാത്രം. ബാക്കി മുഴുവൻ തിരുവനന്തപുരത്തെത്തണം. ആ രഹസ്യം കൊച്ചമ്മ മറ്റാരോടും പറഞ്ഞിട്ടില്ല.”\nവന്നയുടനെ ക്ലാസ്സിപ്പേർ ഒരു ജന്മി കുടുംബത്തിൽ സംബന്ധം തുടങ്ങി. പണി തീർത്തു പോകും മുമ്പ് അയാൾ മറ്റൊരു സ്ത്രീയെയും ഗർഭിണിയാക്കി.\nPosted by Brp Bhaskar at Friday, February 20, 20094comments:\nLabels: Kayar, T.M.Thomas Isaac\nപി. ശ്രീധരന്റെ സപ്തതി\nഇന്ന് എക്സ്പ്രസ് മുൻപത്രാധിപർ പി. ശ്രീധരന്റെ സപ്തതിയാണെന്ന് എം.കെ. ഹരികുമാറിന്റെ അക്ഷരജാലകം ബ്ലോഗിൽനിന്ന് ഞാൻ മനസ്സിലാക്കുന്നു. ആ സുഹൃത്തിന് എല്ലാ നന്മകളും നേരുന്നു.\nപി. ശ്രീധരൻ 1965ൽ തൃശ്ശൂരിലെ എക്സ്പ്രസ് ദിനപത്രത്തിൽ സബ്എഡിറ്ററായി ചേർന്നു. 1996ൽ റിട്ടയർ ചെയ്യുമ്പോൾ അതിന്റെ എഡിറ്ററായിരുന്നു.\nPosted by Brp Bhaskar at Friday, February 20, 2009 No comments:\nLabels: M. K. Harikumar, P. Sreedharan\nനൂറ് ജോമോൻ പുത്തൻപുരയ്ക്കൽമാർക്കു വേണ്ടിയുള്ള കാത്തിരിപ്പ്\n‘ജോമോൻ പുത്തൻപുരക്കലിന്റെ അഭയ കേസ് ഡയറി‘ എന്ന പോസ്റ്റിന് കീഴിൽ കെ.പി. സുകുമാരൻ അഞ്ചരക്കണ്ടി എഴുതി: “രാജ്യത്ത് ഒരു നൂറ് ജോമോൻ പുത്തൻപുരയ്ക്കൽമാർ ഉണ്ടായിരുന്നെങ്കിൽ എന്ന് ആശിച്ചുപോകുന്നു“.\nആ കമന്റ് എന്തുകൊണ്ട് നൂറ് ജോമോൻ പുത്തൻപുരയ്ക്കൽമാർ ഉണ്ടാകുന്നില്ല എന്നതിനെക്കുറിച്ച് ചിന്തിക്കാൻ എന്നെ പ്രേരിപ്പിച്ചു.\nഅമേരിക്കയിൽ വാഷിങ്ടൺ പോസ്റ്റിലെ ബോബ് വുഡ്‌വേഡ്, കാൾ ബേൺസ്റ്റീൻ എന്നീ റിപ്പോർട്ടർമാർ വാട്ടർഗേറ്റ് സംഭവം സംബന്ധിച്ച വിവരങ്ങൾ പുറത്തുകൊണ്ടുവന്നുകൊണ്ട് പ്രസിഡന്റ് നിക്സൺന്റെ ഉറക്കം കെടുത്തിക്കൊണ്ടിരുന്ന കാലത്ത് ന്യൂ യോർക്കിൽനിന്ന് പ്രസിദ്ധീകരിക്കുന്ന ഇൻഡ്യാ എബ്രോഡ് വാരികയിൽ “കുൽദീപ് നയ്യാർ, നിങ്ങൾ എവിടെയാണ്?” എന്ന തലക്കെട്ടിൽ ഒരു ലേഖനം പ്രത്യക്ഷപ്പെട്ടു. ഇന്ത്യയിലും സമാന സംഭവങ്ങൾ നടക്കുന്നുണ്ട്, കുൽദീപ് നയ്യാറെപ്പോലുള്ള പത്രപ്രവർത്തകർ എന്താണ് അവ പുറത്തുകൊണ്ടുവരാത്തത് എന്നായിരുന്നു ലേഖകന്റെ ചോദ്യം. ആ ലേഖനത്തിന് അന്ന് ഞാൻ ഒരു മറുപടി എഴുതുകയുണ്ടായി. അതിൽ പ്രധാനമായും ചൂണ്ടിക്കാട്ടിയത് വുഡ്‌വേഡും ബേൺസ്റ്റീനും പ്രവർത്തിക്കുന്നത് ഇന്ത്യയിൽ നിലനിൽക്കുന്നതിൽ നിന്നും വ്യത്യസ്തമായ സാഹചര്യങ്ങളിലാണെന്നതാണ്.\nആ യുവ റിപ്പോർട്ടർമാർക്ക് ഒരുയർന്ന ഉദ്യോഗസ്ഥൻ തുടർച്ചയായി വിവരം ചോർത്തിക്കൊടുത്തുകൊണ്ടിരുന്നു. അദ്ദേഹത്തിന്റെ പേര് അവർ വെളിപ്പെടുത്തിയിരുന്നില്ല. പത്രാധിപർക്കും ഉടമയ്ക്കും പോലും റിപ്പോർട്ടുകളിൽ പരാമർശിക്കപ്പെടുന്ന ‘ഡീപ് ത്രോട്ട്’ ആരാണെന്ന് അറിയില്ലായിരുന്നു. ഈയിടെയാണ് അദ്ദേഹം അന്തരിച്ചത്. അതിന് അല്പം മുമ്പ് മാത്രമാണ് അദ്ദേഹത്തിന്റെ പേര് പുറത്തുവന്നത്. അത്തരം പ്രവർത്തനസ്വാതന്ത്ര്യം നമ്മുടെ രാജ്യത്ത് പത്രപ്രവർത്തകർക്ക് പ്രതീക്ഷിക്കാനാവില്ല.\nപ്രസിഡന്റിന്റെ നില അപകടത്തിലാകുമെന്നറിഞ്ഞുകൊണ്ടാണ് ‘ഡീപ് ത്രോട്ട്’ രഹസ്യവിവരങ്ങൾ ചോർത്തിക്കൊടുത്തത്. പ്രസിഡന്റ് പോയാലും ശരി നിയമവിരുദ്ധ പ്രവൃത്തികൾ നടന്നെന്ന കാര്യം പുറത്തുവരണമെന്ന് അദ്ദേഹം തീരുമാനിച്ചു. കാരണം നിയമവാഴ്ചയാണ് പ്രസിഡന്റിന്റെ സ്ഥാനത്തേക്കാളും വലുത്. പ്രസിഡന്റ് നിയമിച്ച പ്രോസിക്യൂട്ടർ വൈറ്റ് ഹൌസിലുള്ള ടേപ്പുകൾ അന്വേഷണോദ്യോഗസ്ഥർക്ക് കൈമാറണമെന്ന് ആവശ്യപ്പെട്ടു. പ്രസിഡന്റ് നിയമിച്ച ജഡ്ജി ആ ആവശ്യം ശരിവെച്ചു. പ്രസിഡന്റിനെ ഇംപീച്ച് ചെയ്യുന്നതിനുള്ള നടപടി ആരംഭിച്ചപ്പോൾ അദ്ദേഹത്തിന്റെ റിപ്പബ്ലിക്കൻ പാർട്ടിയിലെ ചില അംഗങ്ങളും അതിനനുകൂലമായി വോട്ട് ചെയ്തു. ഇതൊക്കെ ഈ നാട്ടിൽ നടക്കുന്ന കാര്യങ്ങളാണോ?\nജാതിമത നേതാക്കളെയും പാർട്ടി നേതാക്കളെയും എന്തു വിലകൊടുത്തും സംരക്ഷിക്കുകയാണ് തങ്ങളുടെ പരമമായ ധർമ്മമെന്ന് വിശ്വസിക്കുന്നവരുടെ നാട്ടിൽ ഉണ്ടാവുക ജോമോൻമാരല്ല, ചുടുചോറു വാരാൻ തയ്യാറുള്ള കുട്ടിക്കുരങ്ങന്മാരാണ്.\nജോമോൻ പുത്തൻപുരയ്ക്കൽ ഒരുകാലത്ത് സഭയുടെ യുവജന സംഘടനയിൽ പ്രവർത്തിച്ചിരുന്നു. പക്ഷെ അദ്ദേഹം സത്യത്തിനും ധർമ്മത്തിനും നീതിക്കും സഭയ്ക്കു മുകളിൽ സ്ഥാനം നൽകി. അതുകൊണ്ടാണ് അഭയയുടെ കൊലപാതകത്തിന് ഉത്തരവാദികൾ ആരായാലും അവരെ പുറത്തുകൊണ്ടുവരണമെന്ന നിർബന്ധബുദ്ധിയോടെ അദ്ദേഹത്തിന് പ്രവർത്തിക്കാനായത്.\nനൂറ് ജോമോൻ പുത്തൻപുരയ്ക്കൽമാർക്കായി നീണ്ട കാത്തിരിപ്പ് വേണ്ടിവരുമെന്ന് തോന്നുന്നു.\nPosted by Brp Bhaskar at Thursday, February 19, 2009 1 comment:\nLabels: Church, Jomon Puthenpurackal, Sister Abhaya\nജോമോൻപുത്തൻപുരയ്ക്കലിന്റെ അഭയ കേസ് ഡയറി\nഏതാണ്ട് 17 വര്‍ഷങ്ങളായി കേരളമന:സാക്ഷിയുടെ മുന്നില് ഒരു വലിയ ചോദ്യഛിഹ്നമായി നില്‍ക്കുകയാണ് സിസ്റ്റര് അഭയ.\nഅഭയ 1992 മാര്‍ച്ച് 27ന് കൊല്ലപ്പെട്ടു. ആ കൊലപാതകത്തിന് ഉത്തരവാദികളായവരെ രക്ഷപ്പെടുത്താന് ശ്രമങ്ങളുണ്ടാകുമെന്ന് ജനങ്ങള് വേഗം മനസ്സിലാക്കി. അതുകൊണ്ടാണ് മാര്‍ച്ച് 31ന് കോട്ടയത്തെ പൈകടാസ് കോളെജില് ചേര്‍ന്ന യോഗം ഒരു ആക്ഷന് കൌന്‍സിലിന് രൂപം നല്‍കിയത്. തൊഴില്‍രഹിതനായ ജോമോന് പുത്തന്‍പുരയ്ക്കല്(പടം മുകളിൽ) എന്ന 24കാരനെ യോഗം ഐകണ്ഠ്യേന കണ്‍വീനറായി തിരഞ്ഞെടുത്തു. അഭയയ്ക്ക് നീതിനേടിക്കൊടുക്കുന്നത് ജോമോന് തന്റെ ജീവിത ദൌത്യമാക്കി. അവിവാഹിതനായ അദ്ദേഹം നാല്പത്തൊന്നാം വയസ്സിലും ആ ദൌത്യം തുടര്‍ന്നുകൊണ്ടിരിക്കുന്നു.\nജോമോന് പ്രതിബദ്ധതയോടെ നടത്തിയ പ്രവര്‍ത്തനമാണ് ലോക്കല് പൊലീസും ക്രൈം ബ്രാഞ്ചും ആത്മഹത്യയെന്ന് എഴുതി തള്ളിയ കേസിന്റെ അന്വേഷണം സി.ബി.ഐ.യുടെ കാഇകളിലെത്തിച്ചത്. അഭയ കൊല്ലപ്പെടുകയായിരുന്നെന്ന് ആദ്യം കണ്ടെത്തിയ സി.ബി.ഐ.ഉദ്യോഗസ്ഥന് അത് ആത്മഹത്യയായിരുന്നെന്ന് റിപ്പോര്‍ട്ട് ചെയ്യാന് സമ്മര്‍ദ്ദം ചെലുത്തിയ മേലുദ്യോഗസ്ഥന് വഴങ്ങാതെ ജോലി ഉപേക്ഷിച്ചു. മറ്റൊരു സി.ബി.ഐ. ഉദ്യോഗസ്ഥന് നടന്നത് കൊലപാതകമാണെങ്കിലും അതിന് ഉത്തരവാദികളായവരെ കണ്ടെത്താനാവില്ലെന്ന നിഗമനത്തിലെത്തി. പക്ഷെ ജോമോന് വിടാതെ പിന്തുടര്‍ന്നു. ഒടുവില്, കഴിഞ്ഞ വര്‍ഷം, സംഭവം നടന്ന് 16 കൊല്ലത്തിനുശേഷം ആദ്യമായി രണ്ട് പാതിരിമാരും ഒരു കന്യാസ്ത്രീയും അഭയയെ കൊലപ്പെടുത്തിയതിന് അറസ്റ്റ് ചെയ്യപ്പെട്ടു. അവരുടെ വിചാരണ ഇനിയും തുടങ്ങാനിരിക്കുകയാണ്.\nജോമോന് ഏറെയും ആശ്രയിച്ചത് നീതിന്യായക്കോടതികളെയാണ്. കോടതികളുടെ ഫലപ്രദമായ ഇടപെടലുകളാണ് കേസ് മുന്നോ‍ട്ടുകൊണ്ടുപോകാന് അദ്ദേഹത്തിന് സഹായകമായത്. പക്ഷെ എല്ലാ കോടതി ഇടപെടലുകളും ഗുണപ്രദമായിരുന്നില്ല. ജോമോനെതിരെ അന്വേഷണം നടത്താന് പൊലീസിന് നിര്‍ദ്ദേശം നല്‍കിക്കൊണ്ട് ഒരു ജഡ്ജി പുറപ്പെടുവിച്ച ഉത്തരവ് പൌരാവകാശങ്ങള് സംരക്ഷിക്കാന് ചുമതലപ്പെട്ട കോടതിക്ക് തീരാക്കളങ്കമാണ്.\nജോമോന് പുത്തന്‍പുരയ്ക്കല് ‘അഭയ കേസ് ഡയറി’ എന്ന പേരില് ഒരു പുസ്തകം രചിച്ചിരിക്കുന്നു. നാളെ ഔപചാരികമായി പ്രകാശനം ചെയ്യപ്പെടുന്ന ഈ പുസ്തകം അദ്ദേഹത്തിന്റെ ആത്മകഥയാണ്. വില 120 രൂപ.\nശ്രീ. ജോമോന് പുത്തന്‍പുരയ്ക്കല്,\nനീണ്ടൂര് പി.ഒ., കോട്ടയം ജില്ല\nPosted by Brp Bhaskar at Wednesday, February 18, 20092comments:\nLabels: CBI, Jomon Puthenpurackal, Sister Abhaya\nഉന്നതന്മാരും അവരുടെ സന്തതികളും\nഫെബ്രുവരി 6ന് കാസര്‍കോട് എം.എല്.എ. സി.കെ. കുഞ്ഞമ്പുവിന്റെ മകളെ മംഗലാപുരത്തേയ്ക്ക് ബസില് പോകുമ്പോള് ഒരു സംഘം അക്രമികള് തട്ടിക്കൊണ്ടുപോയത് സംബന്ധിച്ച് ദ് ഹിന്ദു പത്രത്തില് അടുത്ത ദിവസം വന്ന റിപ്പോര്‍ട്ടില് ഇങ്ങനെയൊരു വാചകമുണ്ടായിരുന്നു:\n“ഒരു എം.എല്.എ.യുടെ മകള്‍ക്ക് ഇത് സംഭവിക്കാമെങ്കില്, സാധാരണക്കാരന്റെ കാര്യം എന്താകും” എന്ന് അദ്ദേഹം ചോദിച്ചു.\n(MLA’s daughter kidnapped, freed എന്ന തലക്കെട്ടിലുള്ള വാര്‍ത്ത കാണുക)\nഅത് വായിച്ചപ്പോള് എന്റെ മനസ്സില് ഒരു ചോദ്യം ഉയര്‍ന്നു. ആ സന്ദര്‍ഭത്തില് അത് ഉന്നയിക്കുന്നത് ശരിയല്ലെന്ന് തോന്നിയതുകൊണ്ട് അത് എഴുതുകയൊ പറയുകയൊ ചെയ്തില്ല. ഇപ്പോള് ആ ചോദ്യം ഉന്നയിക്കാമെന്ന് തോന്നുന്നു.\nചോദ്യം ഇതാണ്: എം.എല്.എ.യുടെ മകള് എങ്ങനെയാണ് സാധാരണക്കാരില്‍നിന്ന് വ്യത്യസ്തമായ പരിഗണനയ്ക്ക് അര്‍ഹയാകുന്നത്?\nകുഞ്ഞമ്പുവിന്റെ മകള്‍ക്ക് നേരേ ഉണ്ടായ അതിക്രമത്തെക്കുറിച്ച് ഫെബ്രുവരി 7ന് സി.പി.എം. പോളിറ്റ്ബ്യൂറോ ഒരു പ്രസ്താവന ഇറക്കുകയുണ്ടായി. “കേരളത്തിലെ സി.പി. എം. എം.എല്.എ.യുടെ മകള്‍ക്കെതിരെ മംഗലാപുരത്ത് നടന്ന അക്രമത്തെ ശക്തമായി അപലപിക്കുന്നു“ എന്ന് പറഞ്ഞുകൊണ്ടാണ് അത് തുടങ്ങുന്നത്. (പാര്‍ട്ടിയുടെ വെബ്സൈറ്റില് പോയി Statementsല് ക്ലിക്ക് ചെയ്താല് പ്രസ്താവനയുടെ പൂര്‍ണ രൂപം കാണാം.)\nകേരളത്തിലെ മൂന്ന് ലക്ഷത്തില്‍പരം സാധാരണക്കാരായ പാര്‍ട്ടി അംഗങ്ങളില് ഒരാളിന്റെ മകള്‍ക്കായിരുന്നു ഇത്തരത്തിലുള്ള അനുഭവമുണ്ടായതെങ്കില് പോളിറ്റ്ബ്യൂറോ പ്രസ്താവന ഇറക്കുമായിരുന്നൊ?\nഎം.എല്.എയുടെ മകള്‍ക്ക് പ്രത്യേക പരിഗണന നല്‍കാനുള്ള ബാധ്യത ജനങ്ങള്‍ക്കുണ്ടെങ്കില്‍തന്നെ അത് സംസ്ഥാനത്തെ ജനങ്ങള്‍ക്ക് മാത്രമല്ലേ ഉള്ളൂ? മറ്റ് സംസ്ഥാനങ്ങളിലെ ജനങ്ങളിലേക്കും അത് നീട്ടാനാകുമോ?\nനമ്മുടെ രാജ്യത്ത് 750ല് പരം പാര്‍ലമെന്റംഗങ്ങളും 4,100ല് പരം എം.എല്.എ.മാരുമുണ്ടെന്നോർക്കുക.\nതങ്ങള് ദിവ്യഗണത്തില് പെടുന്നെന്ന ധാരണ ചില രാഷ്ട്രീയ നേതാക്കളുടെ, പ്രത്യേകിച്ച് വിപ്ലവകക്ഷി നേതാക്കളുടെ, മനസ്സില് ഉറച്ചിരുക്കുന്നെന്നതിന് വേറെയും തെളിവുകളുണ്ട്. കുഞ്ഞമ്പുവിന്റെ മകള് ആക്രമിക്കപ്പെട്ടതിന്റെ അടുത്ത ദിവസമൊ മറ്റൊ ആണ് ടോട്ടല് ഫോര് യു തട്ടിപ്പ് കേസില് പ്രതിചേര്‍ക്കപ്പെട്ടിട്ടുള്ള ഡോ. രമണി ഒരു മജിസ്ട്രേട്ടിനോടും മാധ്യമങ്ങളോടും രണ്ട് മന്ത്രിമാരുടെ മക്കള്‍ക്ക് കേസിനാസ്പദമായ ബിസിനസുമായി ബന്ധമുണ്ടെന്ന് ആരോപിച്ചത്. ആഭ്യന്തര മന്ത്രി കോടിയേരി ബാലകൃഷ്ണന് ഉടന് പ്രതികരിച്ചു: പ്രതി രക്ഷപ്പെടാനായി ‘ഉന്നതരുടെ’ പേരു വിളിച്ചുപറയുന്നു.\nമംഗലാപുരത്ത് നടന്നത് ഒരു പെണ്‍കുട്ടിയ്ക്കെതിരെയുള്ള (ആണ്‍കുട്ടിയ്ക്കും) ഹീനമായ ആക്രമണമാണ്. ഇത്തരം സംഭവങ്ങളില് നിയമപ്രകാരം നടപടിയെടുക്കാനുള്ള കടമ അധികൃതര്‍ക്കുണ്ട്. അക്രമിയുടെയും ഇരയുടെയും സാമൂഹിക-സാമ്പത്തിക-രാഷ്ട്രീയ പദവിക്ക് ഇക്കാര്യത്തില് പ്രസക്തിയില്ല.\nPosted by Brp Bhaskar at Tuesday, February 17, 2009 33 comments:\nLabels: MLAs, VIP children\nതൂത്താൽ പോകാത്ത ജാതി\nഈ തലക്കെട്ടില് ഞാന് എഴുതിയ ലേഖനം യോഗനാദം ദ്വൈവാരികയുടെ 2009 ഫെബ്രുവരി 1-15 ലക്കത്തില് പ്രസിദ്ധീകരിച്ചിട്ടുണ്ട്.\nഅതിന്റെ മൂലരൂപം Babu Bhaskar/Google Groupല് ലഭ്യമാക്കുന്നു.\nപിൻ‌കുറിപ്പ്: കെ.പി.സുകുമാരന് ലേഖനം പി.ഡി.എഫ് ആക്കി സ്ക്രൈബ്‌ഡില് അപ്‌ലോഡ് ചെയ്തു സൂക്ഷിച്ചിട്ടുണ്ട്. ഇവിടെ\nPosted by Brp Bhaskar at Monday, February 16, 20094comments:\nLabels: Caste, Yoganadam\nഅമേരിക്കൻ പട്ടാളത്തിന് ഹിന്ദിക്കാരെയും തമിഴരെയും മതി\nഅമേരിക്കൻ പട്ടാളം ഹിന്ദിയും തമിഴും അറിയാവുന്ന ഇന്ത്യാക്കാരുൾപ്പെടെ 550 താൽക്കാലിക കുടിയേറ്റക്കാരെ തേടുന്നതായി ന്യൂ യോർക്ക് ടൈംസ് പത്രത്തെ ഉദ്ധരിച്ചുകൊണ്ട് പി.ടി.ഐ. റിപ്പോർട്ട് ചെയ്തതായി ദ് ഹിന്ദു പത്രത്തിന്റെ വെബ്‌സൈറ്റിൽ കാണുന്നു.\nറിക്രൂട്ട് ചെയ്യപ്പെടുന്നവർക്ക് ചുരുങ്ങിയ കാലയളവിൽ അമേരിക്കൻ പൌരത്വവും നൽകുമത്രെ. സ്ഥിര കുടിയേറ്റത്തിന് അവസരം തേടുന്ന ഇന്ത്യാക്കാർക്ക് സുവർണ്ണാവസരം!\nഅമേരിക്കൻ മൂരാച്ചിക്ക് മലയാളം അറിയാവുന്നവരെ വേണ്ടെന്ന് തോന്നുന്നു. കേന്ദ്രത്തെപ്പോലെ സാമ്രാജ്യത്വവും നമ്മെ അവഗണിക്കുകയാണോ?\nPosted by Brp Bhaskar at Sunday, February 15, 20094comments:\nLabels: Immigration, US Army\nചെങ്ങറ പ്രശ്നത്തിന്മേൽ ഉമ്മൻ ചാണ്ടിയുടെ ഉപവാസം\nദലിതരും ആദിവാസികളും മറ്റ് ഭൂരഹിതരും 560 ദിവസമായി ചെങ്ങറയിൽ നടത്തിവരുന്ന സമരം ഒത്തുതീർപ്പാക്കണമെന്ന ആവശ്യം ഉന്നയിച്ചുകൊണ്ട് പ്രതിപക്ഷ നേതാവ് ഉമ്മൻ ചാണ്ടി ഇന്ന് പത്തനംതിട്ടയിൽ ഉപവാസം അനുഷ്ഠിച്ചു.\nയു.ഡി.എഫ്. കൺ‌വീനർ പി.പി.തങ്കച്ചൻ ഉപവാസസമരം ഉത്ഘാടനം ചെയ്തു. യു.ഡി.എഫിലെ ഘടക കക്ഷികളുടെ നിരവധി നേതാക്കൾ സന്നിഹിതരായിരുന്നു.\nചില യു. ഡി. എഫ്. നെതാക്കൾ നേരത്തെതന്നെ ചെങ്ങറ സമരത്തിനനുകൂലമായ നിലപാട് എടുത്തിരുന്നു. ഉമ്മൻ ചാണ്ടിയുടെ ഉപവാസത്തോടെ യു.ഡി.എഫ്. മൊത്തതിൽ ആ സമരത്തിന് പിന്തുണ പ്രഖ്യാപിച്ചിരിക്കുകയാണ്.\nചെങ്ങറയിൽ ഉപരോധം ഏർപ്പെടുത്തിയ തോട്ടം തൊഴിലാളി സംഘടനകളോട് ഉമ്മൻ ചാണ്ടി ഉപരോധം പിൻ‌വലിക്കാൻ അഭ്യർത്ഥിച്ചു. തൊഴിലുറപ്പാക്കുക എന്ന അവരുടേ ആവശ്യത്തിന് അദ്ദേഹം പിന്തുണ പ്രഖ്യാപിച്ചു.\nതൊഴിലാളികളെ ഭൂരഹിതർക്കെതിരെ ഉപയോഗിക്കുകയാണ് ഭരണ മുന്നണി ചെയ്തുകൊണ്ടിരുന്നത്. അതിൽനിന്ന് വ്യത്യസ്തമായി ഇരുകൂട്ടരുടെയും ന്യായമായ അവകാശങ്ങൾ അംഗീകരിക്കണമെന്ന ഉമ്മൻ ചാണ്ടിയുടെയും യു.ഡി.എഫിന്റെയും നിലപാട് സ്വാഗതാർഹമാണ്.\nചെങ്ങറ സമരനായകൻ ളാഹ ഗോപാലനും ഞാനും ഭൂരഹിതരുടെ പ്രശ്നം ഏറ്റെടുക്കാൻ മുന്നോട്ടുവന്ന ഉമ്മൻ ചാണ്ടിക്ക് അഭിവാദ്യം ചെയ്തു.\nPosted by Brp Bhaskar at Saturday, February 14, 20093comments:\nLabels: Chengara, LANDLESS, Oommen Chandy, UDF\nഅഴിമതിയാരോപണം: ചൈനയുടെ മാതൃക\nപല കാര്യങ്ങളിലും ചൈനയിലെ കമ്മ്യൂണിസ്റ്റ് പാര്‍ട്ടിയെ മാതൃകയായി കാണുന്ന പാര്‍ട്ടിയാണ് സി.പി.എം. അധികാര രാഷ്ട്രീയത്തില് ഉറച്ച സ്ഥാനം നേടിയിട്ടുള്ള പശ്ചിമ ബംഗാളിലെയും കേരളത്തിലേയും സി.പി.എം നേതാക്കളുടെ വികസന\nസങ്കല്പം മാവോയ്ക്ക് ശേഷമുള്ള ചൈനീസ് കമ്മ്യൂണിസ്റ്റ് പാര്‍ട്ടിയുടെ സമീപനത്തെ ആസ്പദമാക്കി രൂപപ്പെടുത്തിയിട്ടുള്ളതാണ്. അഴിമതിയാരോപണങ്ങളെ എങ്ങനെ നേരിടണമെന്നറിയാതെ ഉഴറുന്ന സി.പി.എമ്മിന്റെ ദേശീയ നേതൃത്വത്തിന് ചൈനയുടെ മാതൃക സ്വീകരിക്കാവുന്നതാണ്.\nകമ്മ്യൂണിസ്റ്റുകാര് അഴിമതി കാണിക്കില്ലെന്ന കേരള സിദ്ധാന്തം ചൈനയിലെ പാര്‍ട്ടി അംഗീകരിക്കുന്നില്ല. ആരോപണവിധേയനായ പോളിറ്റ്ബ്യൂറോ അംഗത്തെ എന്തുവില കൊടുത്തും സംരക്ഷിക്കാനുള്ള ചുമതല പാര്‍ട്ടിയ്ക്കുണ്ടെന്ന ഇന്ത്യന് സിദ്ധാന്തവും അവര്‍ക്ക് സ്വീകാര്യമല്ല.\nകഴിഞ്ഞ 14 കൊല്ലക്കാലത്ത് ചൈനയില് രണ്ട് പോളിറ്റ്ബ്യൂറോ അംഗങ്ങള് അഴിമതിയ്ക്ക് ശിക്ഷിക്കപ്പെട്ടിട്ടുണ്ട്.\nബീജിങ് മേയറായിരുന്ന ചെന് സിട്ടോങ് (പടം ഇടതുവശത്ത്) ആണ് അവിടെ ആദ്യമായി അഴിമതിക്കുറ്റത്തിന് അറസ്റ്റ് ചെയ്യപ്പെട്ട പോളിറ്റ്ബ്യൂറോ അംഗം. അത് 1995ലായിരുന്നു. അപ്പോള് തന്നെ പാര്‍ട്ടി അദ്ദേഹത്തെ ആ പ്രമോന്നത സമിതിയില് നിന്ന് പുറത്താക്കി. കോടതി അദ്ദേഹം കുറ്റം ചെയ്ഹ്തതായി കണ്ടെത്തുകയും 16 കൊല്ലം തടവ് വിധിക്കുകയും ചെയ്തു. മൂന്ന് കൊല്ലം മുമ്പ് ഷാങ്ഹായ് മേയര് ചെന് ലിയാങ്‌യു (പടം വലതുവശത്ത്) ഒരു പെന്‍ഷന് ഫണ്ട് കുംഭകോണവുമായി ബന്ധപ്പെട്ട് അറസ്റ്റ് ചെയ്യപ്പെട്ടു. അദ്ദേഹവും ഉടന് പോളിറ്റ്ബ്യൂറൊയില് നിന്ന് പുറത്തായി.\nകഴിഞ്ഞ കൊല്ലം അദ്ദേഹം 18 കൊല്ലം തടവിന് ശിക്ഷിക്കപ്പെട്ടു.\nഇരുപത് കൊല്ലം മുമ്പ് ഞാന് ചൈന സന്ദര്‍ശിച്ചപ്പോള് ഒരു പ്രിവിശ്യയിലെ ഗവര്‍ണര് അഴിമതിക്കുറ്റത്തിന് ജയിലിലായിരുന്നു. അദ്ദേഹത്തിനും നീണ്ട കാലത്തെ ജയില് ശിക്ഷയാണ് ലഭിച്ചത്.\nഇന്ത്യയില് ഒരു പോളിറ്റ്ബ്യുറോ അംഗം അഴിമതിയാരോപണവിധേയനാകുന്നത് ഇതാദ്യമാണ്. പിണറായി വിജയനെതിരായ കേസ് രാഷ്ട്രീയപ്രേരിതമാണെന്ന വാദം നിലനില്‍ക്കെതന്നെ ആരോപണങ്ങള് കൈകാര്യം ചെയ്യുന്നതില് നല്ല കീഴ്വഴക്കം സൃഷ്ടിക്കാനുള്ള ചുമതലയും സി.പി.എമ്മിനുണ്ട്.\nPosted by Brp Bhaskar at Friday, February 13, 2009 8 comments:\nLabels: China, CPI-M\nഡാർവിനെയും ലിങ്കണെയും ഓർക്കുമ്പോൾ\nഇന്ന് ചാള്‍സ് ഡാര്‍വിന്റെയും ഏബ്രഹാം ലിങ്കണ്‍ന്റെയും ഇരുനൂറാം ജന്മദിനമാണ്. ഇരുവരും ജനിച്ചത് ഫെബ്രുവരി 12, 1809ന്. ഇരുവരും മനുഷ്യരാശിയുടെ പുരോഗതിയ്ക്ക് മഹത്തായ സംഭാവന നല്‍കി.\nചാള്‍സ് ഡാര്‍വിന് (12 ഫെബ്രുവരി 1809 – 19 ഏപ്രില് 1882) 1859ല് പ്രസിദ്ധീകരിച്ച The Origin of Species എന്ന പുസ്തകത്തില് മനുഷ്യന് പരിണാമത്തിലൂടെയാണ് രൂപപ്പെട്ടതെന്ന സിദ്ധാന്തം അവതരിപ്പിച്ചു. ദൈവം മനുഷ്യനെ സ്വന്തം രൂപത്തില് സൃഷ്ടിച്ചെന്ന് വിശ്വസിക്കുന്ന മതങ്ങള് ഇക്കാലമത്രയും പൊരുതിയിട്ടും പരിണാമസിദ്ധാന്തത്തെ പരാജയപ്പെടുത്താനായിട്ടില്ല.\nവാഷിങ്ടണ് പോസ്റ്റ് പത്രത്തില് ഡാര്‍വിന്റെ രണ്ടാം ജന്മശതാബ്ദി പ്രമാണിച്ച് എഴുതിയ ലേഖനത്തില് ചിക്കാഗൊ തിയോളൊജിക്കല് സെമിനാരിയില് പ്രൊഫസ്സറായ റവ. സൂസന് ബ്രൂക്സ് തിസില്‍ത്വൈറ്റ് പറയുന്നു: “അനന്തമായ ദൈവത്തെ തെളിയിക്കുവാനൊ നിഷേധിക്കുവാനൊ കഴിയില്ല. അന്തിമമായി, മതവും ശാസ്ത്രവും അറിയാനുള്ള വ്യത്യസ്ത മാര്‍ഗ്ഗങ്ങളാണ്. (ലേഖനത്തിന്റെ പൂര്‍ണ്ണ രൂപം)\nഡാര്‍വിനെക്കുറിച്ച് അറിവ് പകരാനായി ആരംഭിച്ച വെബ്സൈറ്റ് എന്തുകൊണ്ടൊ രണ്ടാം ജന്മശതാബ്ദി വേളയില് സജീവമല്ല. കഴിഞ്ഞ കൊല്ലം ഫെബ്രുവരി 10നു ശേഷം അത് അപ്ഡേറ്റ് ചെയ്തിട്ടില്ല. ഡാര്‍വിന്റെ കൃതികള് നെറ്റില് ലഭ്യമാണ്.\nഏബ്രഹാം ലിങ്കണ് (February 12, 1809 – April 15, 1865) 1861 മാര്‍ച്ച്4മുതല് 1865 ഏപ്രില് 15 വരെ അമേരിക്കയുടെ പ്രസിഡന്റ് ആയിരുന്നു. അദ്ദേഹം 1863ല് അടിമത്തം നിര്‍ത്തലാക്കിക്കൊണ്ട് വിളംബരം പുറപ്പെടുവിച്ചു. അതില് പ്രതിഷേധിച്ച് വിട്ടുപോകാന് ശ്രമിച്ച സംസ്ഥാനങ്ങളെ യുദ്ധക്കളത്തില് നേരിട്ടു.\nഒബാമയുടെ തെരഞ്ഞെടുപ്പോടെ ലിങ്കണെക്കുറിച്ചുള്ള ഓര്‍മ്മകള് കൂടുതല് സജീവമായിട്ടുണ്ട്. സത്യപ്രതിജ്ഞയ്ക്ക് ചിക്കാഗോയില്‍നിന്ന് വാഷിങ്ടണിലേക്ക് തീവണ്ടിയില് യാത്ര ചെയ്തുകൊണ്ട് തന്റെ അധികാരപ്രവേശം ലിങ്കണ്‍ന്റെ രണ്ടാം വരവാണെന്ന പ്രതീതി അദ്ദേഹം ജനിപ്പിക്കുകയും ചെയ്തു.\nരസകരമായ ഒരു ലിങ്കണ് കഥ ഓര്‍മ്മ വരുന്നു. ലിങ്കണ് സുന്ദരനായിരുന്നില്ല. താടി വെച്ചാല് വൈരൂപ്യം കുറയ്ക്കാനാകുമെന്ന് കാണിച്ച് ഒരു പെണ്‍കുട്ടി അദ്ദേഹത്തിന് കത്തെഴുതി. കത്ത് അദ്ദേഹത്തെ കാണിക്കണോ വേണ്ടയോ എന്നതിനെക്കുറിച്ച് സ്റ്റാഫ് അംഗങ്ങള് തര്‍ക്കിച്ചുകൊണ്ടിരിക്കുമ്പോള് അദ്ദേഹം മുറിയിലേക്ക് കടന്നു ചെന്നു. കത്ത് വായിച്ച അദ്ദേഹം താടി വളര്‍ത്താന് തീരുമാനിച്ചു. പ്രസിഡന്റ് സ്ഥാനത്തേക്ക് രണ്ടാമത് മത്സരിക്കുമ്പോള് അദ്ദേഹം പ്രചരണത്തിനായി ആ പെണ്‍കുട്ടിയുടെ കൊച്ചു പട്ടണത്തിലും പോയിരുന്നു. പ്രസംഗത്തിനൊടുവില് അദ്ദേഹം താടി വെച്ച കഥ പറയുകയും ആ കുട്ടി യോഗസ്ഥലത്തുണ്ടെങ്കില് അവളെ കാണാനാഗ്രഹിക്കുന്നെന്നു വെളിപ്പെടുത്തുകയും ചെയ്തു. അച്ഛനോടൊപ്പം കുട്ടിയും യോഗത്തിനു വന്നിരുന്നു. കുട്ടി എഴുതിയ കത്ത് ലിങ്കണ് സ്മാരക ലൈബ്രറിയില് സൂക്ഷിച്ചിട്ടുണ്ട്.\nPosted by Brp Bhaskar at Thursday, February 12, 2009 1 comment:\nLabels: Abraham Lincoln, Charles Darwin\nറഹ്‌മാനും ജോർജ്ജും പിന്നെ നാണപ്പനും\nസ്ലംഡോഗ് മില്ലനൈറിലെ സംഗീതത്തിന് എ. ആർ. റഹ്‌മാൻ (പടം കാണുക) പ്രശസ്തമായ രണ്ട് വിദേശ പുരസ്കാരങ്ങൾ നേടിയിരിക്കുന്നു. ഈ മാസം 22നാണ് ഇക്കൊല്ലത്തെ ഓസ്കാർ സമ്മാനദാനം. അവിടെയും റഹ്‌മാൻ പരിഗണനയിലുണ്ട്.\nലോകം റഹ്‌മാന്റെ സംഗീതത്തെ വാഴ്ത്തുന്ന ഈ വേളയിൽ രണ്ട് സുഹൃത്തുക്കളുടേതായി രേഖപ്പെടുത്തപ്പെട്ടിട്ടുള്ള അഭിപ്രായം ഓർത്തുപോകുന്നു. ന്യൂ ഇൻഡ്യൻ എക്സ്പ്രസിന്റെ ഉപദേഷ്ടാവ് ട്.ജെ.എസ്. ജോർജ്ജും അന്തരിച്ച എഴുത്തുകാരൻ എം.പി.നാരായണപിള്ളയും ആണ് ആ സുഹൃത്തുക്കൾ.\nജോർജ്ജിന്റെ ഓർമ്മക്കുറിപ്പുകൾ അടങ്ങുന്ന ‘ഘോഷയാത്ര’ എന്ന പുസ്തകത്തിൽ ‘അവതാരിക’യായി ചേർത്തിട്ടുള്ളത് 1993ലും 1997ലും നാണപ്പൻ എന്ന് ഞങ്ങൾ വിളിച്ചിരുന്ന നാരായണപിള്ള അദ്ദേഹത്തിനയച്ച രണ്ട് കത്തുകളാണ്. ഇതിലൊന്നിൽ റഹ്‌മാൻ കടന്നു വരുന്നു.\nജോർജ്ജിന്റെ ഉപദേശത്തിന്റെ അടിസ്ഥാനത്തിലാണ് ഇൻഡ്യൻ എക്സ്പ്രസ് ഗ്രൂപ്പ് സമകാലിക മലയാളം വാരിക തുടങ്ങിയത്. അതിൽ എഴുതാൻ ജോർജ്ജിനെ പ്രേരിപ്പിക്കുകയായിരുന്നു നാണപ്പൻ.\nനാണപ്പൻ എഴുതി: “എഴുത്തുകാരൻ ആകാൻ സ്വന്തമായി മനസ്സിൽ വല്ലതും വേണം. വേറാർക്കും തോന്നാത്തത്.\n“ദൈവം സഹായിച്ച് നിങ്ങൾക്കതുണ്ട്. ഉദാഹരണങ്ങൾ ഡസൻ കണക്കിന് തരാം. എ. എച്ച്. (ആർ) റഹ്‌മാന്റെ സംഗീതത്തെപ്പറ്റി – അവൻ അലമ്പാണെന്ന കാര്യം –ആദ്യമെന്നോട് പറഞ്ഞത് നിങ്ങളാണ്. അവന്റെ ‘വന്ദേമാതരം’ കേട്ടപ്പോൾ നിങ്ങൾ ആറുമാസം മുമ്പ് പറഞ്ഞത് നൂറുശതമാനവും എനിക്ക് ബോദ്ധ്യമായി. ആ അഭിപ്രായമെഴുതാൻ മലയാളത്തിലെന്നല്ല ഇന്ത്യയിൽ വേറൊരാളെ കിട്ടുമൊ?”\nലോകം റഹ്‌മാനെ നെഞ്ചിലേറ്റിയാലും വ്യത്യസ്തമായ അഭിപ്രായം വെച്ചുപുലർത്താനും അത് പറയാനുമുള്ള അവകാശം ജോർജ്ജിനുണ്ട്. മനുഷ്യർ ഭിന്നരുചിക്കാരാണ്, വിഭിന്ന താല്പര്യങ്ങളുള്ളവരാണ്. ഈ യാഥാർത്ഥ്യം ഉൾക്കൊള്ളാനാവാതെ എല്ലാവരും തങ്ങളുടെ അഭിപ്രായം ഏറ്റുപറയണമെന്നും തങ്ങളുടെ താല്പര്യത്തിനനുസരിച്ച് പ്രവർത്തിക്കണമെന്നുമുള്ള നിർബന്ധം ചിലർ വെച്ചുപുലർത്തുന്നതാണ് പ്രശ്നം.\nLabels: A.R.Rahman, M.P.Narayana Pillai, T.J.S.George\nമരിച്ചവർ കള്ളം പറയില്ല\nഅന്തരിച്ച ഇ. ബാലാനന്ദന് ലാവലിന് കേസില് വാദിഭാഗത്തിന്റെയും പ്രതിഭാഗത്തിന്റെയും സാക്ഷിപ്പട്ടികയില് സ്ഥാനം പിടിച്ചിരിക്കുന്നു.\nബാലാനന്ദന്റെ മരണാനന്തരപീഡനം ആരംഭിച്ചത് ജനശക്തി ഫെബ്രുവരി 7-13 ലക്കത്തില് അദ്ദേഹം അയച്ച കത്തിന്റെ പൂര്‍ണ്ണരൂപം പ്രസിദ്ധീകരിച്ചതോടെയാണ്. കത്തിൽ കൊടുത്തിരിക്കുന്ന തീയതിയനുസരിച്ച്, അദ്ദേഹം അതെഴുതിയത് 8-7-2005നാണ്. യു.പി.എ. സര്‍ക്കാരിനെ സി.പി.എം പിന്തുണച്ചിരുന്ന കാലമാണത്. സി.ബി.ഐയെ ഉപയോഗിച്ച് പിണറായി വിജയനെ വേട്ടയാടാന് മന്‍മോഹന് സിങ്ങിന് കാരണമൊന്നുമുണ്ടായിരുന്നില്ല.\n8-8-2005ന്, അതായത് കത്തെഴുതി ഒരു മാസത്തിനുശേഷം, ബാലാനന്ദന് പി.ബി.ക്ക് നല്‍കിയ അനുബന്ധവും ജനശക്തി പ്രസിദ്ധീകരിക്കുകയുണ്ടായി.\nജനശക്തിയുടെ ആ ലക്കം ഇറങ്ങിയ ദിവസം തന്നെ ചാനലുകള് അതിനെ ആസ്പദമാക്കി ചര്‍ച്ചകള് സംഘടിപ്പിച്ചു. അടുത്ത ദിവസം മാദ്ധ്യമങ്ങള് കത്തിനെക്കുറിച്ച് ചോദിച്ചപ്പോള് തനിക്ക് അതിനെക്കുറിച്ച് അറിയില്ലെന്ന് പിണറായി വിജയന് പറഞ്ഞു. അയച്ച ആള്‍ക്കും കിട്ടിയ ആള്‍ക്കുമല്ലേ കത്തിനെക്കുറിച്ചറിയാന് കഴിയുന്നതെന്ന യുക്തിഭദ്രമായ ചോദ്യവും അദ്ദേഹം ചോദിച്ചു. അയച്ചയാള് അന്തരിച്ച സാഹചര്യത്തില് അറിയാവുന്ന ഒരാളെ അവശേഷിക്കുന്നുള്ളു. അത് കിട്ടിയ ആളാണ്. അദ്ദേഹം ഉടൻ പ്രതികരിച്ചു: അങ്ങനെയൊരു കത്ത് കിട്ടിയിട്ടില്ല; പത്രത്തില് വന്നത് വ്യാജരേഖയാണ്.\nബാലാനന്ദന്റെ അഭാവത്തില് അദ്ദേഹത്തിനുവേണ്ടി ഭാര്യ സരോജിനി മൊഴി നല്‍കാന് തയ്യാറായി. ബാലാനന്ദന് കത്തെഴുതിയോ എന്ന് തനിക്കറിയില്ലെന്ന് സരോജിനി ബാലാനന്ദന് പറയുന്നത് ഏതോ ചാനലില് കേട്ടു. അവര് ഇങ്ങനെ തുടര്‍ന്നു: എഴുതിയിട്ടില്ലെന്ന് പ്രകാശ് കാരാട്ട് പറഞ്ഞത് വിശ്വസിക്കുന്നു. കാരണം കമ്മ്യൂണിസ്റ്റുകാരന് കള്ളം പറയില്ല.\nവിശ്വാസമാണല്ലൊ ഏറ്റവും വലിയ രക്ഷാമാര്‍ഗ്ഗം.\nബാലാനന്ദന് അന്തരിച്ചത് മൂന്നാഴ്ച മുമ്പ് മാത്രമാണ്. ജനുവരി 19ന്. പഴയ ലക്കങ്ങൾ മറിച്ചു നോക്കിയാൽ അതിനും വളരെ മുമ്പെ ലാവലിന് വിഷയത്തില് അദ്ദേഹം പി.ബിക്ക് എഴുതിയ കത്തുകളെക്കുറിച്ച് നിരവധി പരാമര്‍ശങ്ങള് മലയാളപത്രങ്ങളില് വന്നിരുന്നതായി കാണാം. ആ റിപ്പോർട്ടുകൾ വന്നകാലത്ത് അങ്ങനെയൊരു കത്തും താൻ എഴുതിയിട്ടില്ലെന്ന് ബാലാനന്ദൻ പറഞ്ഞില്ല. അങ്ങനെയൊരു കത്തും തനിക്ക് കിട്ടിയിട്ടില്ലെന്ന് അന്ന് കാരാട്ടും പറഞ്ഞില്ല.\nമരിച്ചവര് കള്ളം പറയില്ല. അവര്‍ക്ക് സത്യവും പറയാനാവില്ല. അതുകൊണ്ട് വാദിക്കും പ്രതിക്കും ധൈര്യമായി അവരെ സാക്ഷികളാക്കാം.\nPosted by Brp Bhaskar at Monday, February 09, 2009 13 comments:\nLabels: E. Balanandan, Lavalin, Pinarayi Vijayan\nലാവലിൻ ബൂലോകം ചുവപ്പിക്കുന്നതായി ന്യൂ ഇൻഡ്യൻ എക്സ്പ്രസ്സ് പത്രം കഴിഞ്ഞ ദിവസം റിപ്പോർട്ട് ചെയ്തു. പ്രധാനമായും രണ്ട് ബ്ലോഗുകളിലേയ്ക്കാണ് റിപ്പോർട്ടർ ആശാ പി. നായർ ശ്രദ്ധ ക്ഷണിച്ചത്. രണ്ടും കഴിഞ്ഞ മാസം നിലവിൽ വന്നവ.\nഒന്ന് ലാവലിൻ കമ്പനിയുടെ പേര് ഉപയോഗിക്കുന്നു: http://snclavalin.blogspot.com.\nഇതിന്റെ പിന്നിൽ ആരാണെന്ന് വ്യക്തമല്ല. ലാവലിൻ കമ്പനിയുമായി കേരള സംസ്ഥാന വൈദ്യുതി ബോർഡ് ഒപ്പിട്ട കരാറിന്റെ പൂർണ്ണ രൂപം ഇതിൽ കൊടുത്തിട്ടുണ്ട്. ഒരു അഭ്യുദയകാംക്ഷി സംഭാവന ചെയ്തതാണത്രെ അത്.\nകഴിഞ്ഞ ഇടതു മുന്നണി ഭരണകാലത്ത് കെ.എസ്.ഐ.ഡി.സി. ചെയർമാൻ പദവി വഹിക്കുകയും പിന്നീട് സി.പി.എമ്മിൽ നിന്ന് പുറത്താക്കപ്പെടുകയും ചെയ്ത കെ. വിജയചന്ദ്രൻ എഴുതിയ ഒരു ലേഖനവും അവിടെ വായിക്കാം.\nമറ്റൊന്ന് പിണറായി വിജയനെ പിന്തുണയ്ക്കാൻ തുടങ്ങിയതാണെന്ന് പേരുതന്നെ വ്യക്തമാക്കുന്നു: http://supportpinarayi.blogspot.com\nകെ.പി. നന്ദകുമാർ, കെ.എസ്.ജയമോഹൻ, ഡി. സജീവ്, ടി.കെ. സുരേഷ്, അജിത്ത് സുശീൽ എന്നിവരുടെ പിന്തുണയോടെ എസ്.എഫ്.ഐ. മുൻപ്രവർത്തകരായ രമാകാന്ത് ആർ, സി. ബിജോയ്, വിനോദ് എന്നിവർ ഈ ബ്ലോഗ് മാനേജ് ചെയ്യുന്നു.\nപിണറായി വിജയനെ കുറിച്ച് അത് പറയുന്നു: “പിണറായി കേരള കമ്മ്യൂണിസ്റ്റ് പാർട്ടിയുടെ ഭാവിയാണ്. അദ്ദേഹമാണ് പ്രസ്ഥാനത്തെ മുന്നോട്ട് നയിക്കേണ്ടയാൾ. പിണറായിക്കെതിരായ ആക്രമണത്തെ കേരളത്തിലെ കമ്മ്യൂണിസ്റ്റ് പ്രസ്ഥാനത്തിനെതിരായ ആക്രമണമായി കാണണം. നമുക്കെല്ലാം നമ്മുടെ പ്രിയപ്പെട്ട നേതാവ് പിണറായി വിജയന്റെ പിന്നിൽ അണിനിരന്ന് അന്ത്യം വരെ പൊരുതാം.“\nകാനഡയുടെ വിദേശ സഹായ പദ്ധതികൾ നിരീക്ഷിക്കുന്ന പ്രോബ് ഇന്റർനാഷനൽ എന്ന എൻ.ജി.ഒ.യുടെ വെബ്‌സൈറ്റിൽ കേരളത്തിലെ ലാവലിൻ അന്വേഷണം സംബന്ധിച്ച ഒരു വാർത്താ ഏജൻസിയുടെ റിപ്പോർട്ടുണ്ട്. നമ്മുടെ പത്രങ്ങളിൽ വന്ന വാർത്തകളെ ആശ്രയിച്ചുള്ളതാണത്. അതിൽ മലയാളിക്ക് കണ്ടെത്താവുന്ന ഒരേ ഒരു പുതിയ അറിവ് 1998ൽ പാകിസ്ഥാനിലെ പഞ്ചാബ് പ്രിവിശ്യയിലെ ഒരു പദ്ധതിയിൽ ലാവലിൻ കമ്പനി ഉൾപ്പെട്ടിരുന്നെന്നും അവർ ബേനസീർ ഭുട്ടോ സർക്കാരിലെ ഉദ്യോഗസ്ഥർക്ക് കോഴ കൊടുത്തതായി ആരോപണം ഉയർന്നിരുന്നെന്നതും ആണ്.\nദാമോദരൻ എന്നൊരു ന്യൂമറോളൊജിസ്റ്റിന്റെ ബ്ലോഗിലും പിണറായി വിജയനും ലാവലിനും പരാമർശിക്കപ്പെടുന്നു. പിണറായിയുടെ ഭാഗ്യ നമ്പറുകൾ നിരത്തുന്ന ദാമോദരൻ അദ്ദേഹത്തിന് സ്ഥാനഭ്രംശം സംഭവിക്കാനുള്ള സാദ്ധ്യതയില്ലെന്ന സൂചനയാണ് നൽകുന്നത്.\nPosted by Brp Bhaskar at Saturday, February 07, 20094comments:\nപാലിക്കപ്പെടാത്ത പുനരധിവാസ വാഗ്ദാനം\nമൂലമ്പള്ളി കുടിയൊഴിപ്പിക്കൽ.ഫോട്ടോ: ദ് ഹിന്ദു\nഇന്ന് മൂലമ്പള്ളി ദിനം.\nകഴിഞ്ഞ കൊല്ലം ഫെബ്രുവരി 6നാണ് എറണാകുളത്തിനടുത്തുള്ള മൂലമ്പള്ളിയിലെ ഏതാനും കുടുംബങ്ങളെ വല്ലാർപ്പാടം പദ്ധതിയുടെ പേരിൽ കുടിയൊഴിപ്പിച്ചത്. അവരുടെ പ്രതിരോധവും അതിന് ലഭിച്ച ജനപിന്തുണയും അവർക്കായി ഒരു പുനരധിവാസ പാക്കേജ് പ്രഖ്യാപിക്കാൻ സർക്കാരിനെ നിർബന്ധിച്ചു. വർഷം ഒന്ന് കഴിഞ്ഞെങ്കിലും പാക്കേജ് ഇനിയും നടപ്പിലായിട്ടില്ല. സർക്കരിന്റെ അനാസ്ഥയിൽ പ്രതിഷേധം രേഖപ്പെടുത്താനും കുടിയൊഴിപ്പിക്കപ്പെട്ടവരോട് ഐക്യദാർഢ്യം പ്രകടിപ്പിക്കാനുമായി ജനകീയ പ്രതിരോധ സമിതി ഇന്ന് സംസ്ഥാനമൊട്ടുക്ക് മൂലമ്പള്ളി ദിനം ആചരിക്കുന്നു.\nസർക്കാർ ഒരു പട്ടയ വിതരണച്ചടങ്ങ് സംഘടിപ്പിക്കുകയുണ്ടായി. പട്ടയം നൽകിയത് ചതുപ്പ് നിലത്തിനായതുകൊണ്ട് മൂലമ്പള്ളിക്കാർക്ക് അത് സ്വീകാര്യമായില്ല. വളരെ പണം ചിലവാക്കി സ്ഥലം നികത്തിയശേഷമെ അവിടെ വീട് വെയ്ക്കാനാവൂ എന്ന് അവർ പറയുന്നു. ചിലർ സ്ഥലം സ്വീകരിക്കാൻ സന്നദ്ധത പ്രകടിപ്പിച്ചിട്ടുള്ളതായി പറയപ്പെടുന്നു. സ്ഥലം ഏതെങ്കിലും ഭൂമി മാഫിയയ്ക്ക് കൊടുത്തു കാശ് വാങ്ങാനാണത്രെ അവർ ഉദ്ദേശിക്കുന്നത്. മാഫിയയ്ക്കാണെങ്കിൽ പണമിറക്കി, സ്ഥലം ഉയർത്തി പ്ലോട്ടുകളാക്കി വിറ്റ് ലാഭമുണ്ടാക്കാനാകും. ഇത്തരം ഇടപാടുകൾ ലക്ഷ്യമിട്ടുകൊണ്ടാണോ അധികൃതർ പുനരധിവാസ പാക്കേജ് രൂപകല്പന ചെയ്തതെന്ന് സംശയിക്കേണ്ടിയിരിക്കുന്നു.\nതിരുവനന്തപുരത്ത് സെക്രട്ടേറിയറ്റ് പടിക്കൽ പ്രതിരോധ സമിതി ധർണ സംഘടിപ്പിച്ചു.\nPosted by Brp Bhaskar at Friday, February 06, 2009 11 comments:\nLabels: Moolampalli, Rehabilitation, Vallarpadam\nബ്രാഹ്മണ മാർക്സിസം: ദലിത് വിമർശനം\n“മാർക്സിസം ഇന്ത്യയിൽ പ്രചരിപ്പിച്ചത് ഒരു വർഗം എന്ന നിലയിൽ ആ പണിക്ക് ഒട്ടും യോഗ്യരല്ലാത്ത ബ്രാഹ്മണരാണ്“ എന്ന നിരീക്ഷണത്തോടെയാണ് എസ്.കെ.ബിശ്വാസ് എഴുതിയ “ബ്രാഹ്മണ മാർക്സിസം” എന്ന പുസ്തകം ആരംഭിക്കുന്നത്.\nരാജ്യം സ്വാതന്ത്ര്യം നേടിയ വർഷത്തിൽ കൽക്കത്തയിലെ ഒരു ദലിത് കുടുംബത്തിൽ ജനിച്ച സപൻ കുമാർ ബിശ്വാസ് വിദ്യാർത്ഥികാലത്ത് ജാതിചിന്തയാൽ മലിനമാക്കപ്പെട്ട ഗ്രാമങ്ങളിലെ സാമൂഹികപ്രസ്ഥാനങ്ങളുമായും കമ്മ്യൂണിസ്റ്റ് പ്രസ്ഥാനമായും സജീവമായി സഹകരിച്ചിരുന്നു. മൂന്ന് പതിറ്റാണ്ടൂകാലം അദ്ദേഹം കേന്ദ്ര സർവീസിൽ പല ഉയർന്ന ഉദ്യോഗങ്ങളും വഹിച്ചു. ഇന്ന് അദ്ദേഹം അംബേദ്കർ ചിന്തയുടെ ശക്തനായ വക്താവാണ്.\nചെങ്കോടിയുമായി 1970കളിൽ കൽക്കത്ത പ്രകടനങ്ങളിൽ പങ്കെടുത്ത് ‘യെ ആസാദി ഝൂട്ടാ ഹൈ‘ (ഈ സ്വാതന്ത്ര്യം വ്യാജമാണ്) എന്ന മുദ്രാവാക്യം മുഴക്കിയ നാളുകളിൽ പ്രസ്ഥാനം ഒരു പുതിയ സമൂഹം സൃഷ്ടിക്കുമെന്ന് സ്വപ്നം കണ്ടിരുന്നതായി ബിശ്വാസ് എഴുതുന്നു. ആ സ്വപ്നം പൊലിഞ്ഞപ്പോൾ അതിന്റെ കാരണം തേടി. ആ അന്വേഷണമാണ് അദ്ദേഹത്തെ അംബേദ്കർ ചിന്തയിലേക്ക് നയിച്ചത്.\nഅദ്ദേഹത്തിന്റെ പുസ്തകത്തിൽ നാല് അധ്യായങ്ങളാണുള്ളത്.\n1. മനുവാദി മാർക്സിസ്റ്റുകളെ സൂക്ഷിക്കുക\n2. ഡോ. അംബേദ്കറുടെ കൃത്യമായ രോഗനിർണ്ണയം\n4. മാർക്സിന്റെയും അംബേദ്കറിന്റെയും രാഷ്ട്രീയ സാമ്പത്തിക ആത്മീയ ചിന്തകളിലെ സാദൃശ്യം.\nഎം. ആർ. സുദേഷ് (sudeshraghu@yahoo.com) ഇംഗ്ലീഷിൽ നിന്ന് വിവർത്തനം ചെയ്ത പുസ്തകത്തിൽ പ്രസാധകർ ആവശ്യപ്പെട്ടതനുസരിച്ച് ഞാൻ എഴുതിയ അവതാരികയുമുണ്ട്. വില: രൂപ 175\n1st Floor, New Way Building,\nPosted by Brp Bhaskar at Thursday, February 05, 20093comments:\nLabels: Ambedkar Thought, Dalit, Marxism\nജല അതോറിറ്റി മഹാരാജാവിനെ കണ്ടെത്തുന്നു\nപ്ലാറ്റിനം ജൂബിലി ആഘോഷിക്കുന്ന കേരള ജല അതോറിറ്റി കേരളത്തിന് ഒരു മഹാരാജാവിനെ കണ്ടെത്തിയിരിക്കുന്നു.\nപ്ലാറ്റിനം ജൂബിലി ആഘോഷിക്കുന്നത് 75 കൊല്ലം തികയുമ്പോഴാണ്. ജല അതോറിറ്റിക്ക് അതിനുള്ള പ്രായം ആയിട്ടില്ല. അതിന്റെ ജനനത്തിനു മുമ്പ് സ്ഥാപിതമായ തിരുവനന്തപുരത്തെ വാട്ടര് വര്‍ക്സിന്റെ എഴുപത്തഞ്ചാം വാര്‍ഷികമാണ് അത് ആഘോഷിക്കുന്നത്. വാടര് വര്‍ക്സ് ഇപ്പോള് കേരള ജല അതോറിറ്റിയുടെ കീഴിലാണ്. ആ സ്ഥിതിക്ക് ആഘോഷം സംഘടിപ്പിക്കാനുള്ള അര്‍ഹതയും അവകാശവും അതോറിറ്റിയ്ക്കുണ്ട്.\nപത്രങ്ങളില് കണ്ട ഉത്ഘാടനച്ചടങ്ങ് സംബന്ധിച്ച പരസ്യത്തില് ജല അതോറിറ്റി അവതരിപ്പിച്ചിരിക്കുന്ന ‘ഹിസ് ഹൈനസ് ഉത്രാടം തിരുനാള് മാര്‍ത്താണ്ഡ വര്‍മ്മ മഹാരാജാവ്‘ അതിന്റെ തന്നെ സൃഷ്ടിയാണ്. അങ്ങനെയൊരു മഹാരാജാവ് കേരളത്തിലില്ല.\nകേരള സംസ്ഥാനം ഉണ്ടാകുന്നതിനുമുമ്പ്, തിരുവിതാംകൂറിലെ രാജഭരണകൂടമാണ് ഈ വാട്ടര് വര്‍ക്സ് സ്ഥാപിച്ചത്. ആ നിലയ്ക്ക് ആഘോഷച്ചടങ്ങില് തിരുവിതാംകൂര് രാജകുടുംബത്തിലെ ഇപ്പോഴത്തെ കാരണവരായ ഉത്രാടം തിരുനാള് മാര്‍ത്താണ്ഡ വര്‍മ്മയെ വിശിഷ്ടാതിഥിയായി ക്ഷണിച്ചത് തീര്‍ച്ചയായും ഉചിതം തന്നെ. പക്ഷെ അതിനായി അദ്ദേഹത്തെ മഹാരാജവാക്കേണ്ട ആവശ്യം ഉണ്ടായിരുന്നില്ല.\nശ്രീ ചിത്തിര തിരുനാള് ബാലരാമ വര്‍മ്മയാണ് അവസാനത്തെ തിരുവിതാംകൂര് മഹാരാജാവ്. തിരുവതാംകൂറും കൊച്ചിയും സംയോജിപ്പിച്ചപ്പോള് അദ്ദേഹം പുതിയ സംസ്ഥാനത്തിന്റെ രാജപ്രമുഖനായി. കേരള സംസ്ഥാനം രൂപീകരിച്ചതിനുശേഷം അദ്ദേഹം ഔദ്യോഗിക പദവികളൊന്നും വഹിച്ചിരുന്നില്ല. പക്ഷെ ബഹുമാന സൂചകമായി മഹാരാജാവ് എന്ന പദവിക്ക് അദ്ദേഹം തുടര്‍ന്നും അര്‍ഹനായിരുന്നു.\nഇന്ദിരാ ഗാന്ധിയുടെ സര്‍ക്കാര് രാജപദവികളും പ്രിവി പഴ്സും നിര്‍ത്തലാക്കിയശേഷം രാജ്യത്ത് ഒരു രാജകുടുംബാംഗത്തിനും രാജാവെന്നൊ മഹാരാജാവെന്നൊ ഉള്ള പദവി ഇല്ല. ഉത്രാടം തിരുനാള് മാര്‍ത്താണ്ഡ വര്‍മ്മ ആചാരപ്രകാരം കുടുംബനാഥനായി ചുമതലയേറ്റപ്പോള് ശ്രീപത്മനാഭദാസന് എന്ന സ്ഥാനപ്പേരാണ് സ്വീകരിച്ചത്.\nതിരുവിതാംകൂര് സംസ്ഥാനത്തിന്റെ സ്ഥാപകനായ മാര്‍ത്താണ്ഡ വര്‍മ്മ മഹാരാജാവ് രാജ്യം ശ്രീപത്മനാഭന് സമര്‍പ്പിച്ചശേഷം സ്വയം സ്വീകരിച്ച സ്ഥാനപ്പേരാണ് ശ്രീപത്മനാഭദാസന് എന്നത്.\nPosted by Brp Bhaskar at Wednesday, February 04, 20092comments:\nLabels: Kerala Water Authority, Uthradam Thirunal Marthanda Varma\nമലേഷ്യയിലെ രാജാ പരമേശ്വരി\nകേരളത്തിലെ ഒരു മന്ത്രി ഏതാനും വർഷങ്ങൾക്കുമുമ്പ് നിലവിളക്ക് കത്തിച്ചുകൊണ്ട് ഒരു ചടങ്ങ് ഉത്ഘാടനം ചെയ്യാൻ വിസമ്മതിക്കുകയുണ്ടായല്ലൊ. അതിന് അദ്ദേഹം പറഞ്ഞ കാരണം അത് തന്റെ മതവിശ്വാസത്തിന് യോജിച്ചതല്ലെന്നാണ്. നിലവിളക്ക് കത്തിക്കുന്നത് ഹിന്ദുമതാചാരമാണെന്ന ധാരണയാണ് അങ്ങനെ ചിന്തിക്കാൻ അദ്ദേഹത്തെ പ്രേരിപ്പിച്ചത്.\nനിലവിളക്ക് കത്തിക്കൽ ഹിന്ദുമതാചാരത്തിനേക്കാൾ ഒരു കേരളീയാചാര്യമാണെന്ന് കരുതാൻ ന്യായമുണ്ട്. അത് ഹിന്ദു ആചാരമായി മാറിയിട്ടുണ്ടെങ്കിൽ അതിന്റെ കാരണം മറ്റ് മതാനുയായികൾ ആ ആചാരം ഉപേക്ഷിച്ചതാണ്. കേരളത്തിലെ പുരാതനമായ ഓർത്തൊഡോക്സ് ക്രൈസ്തവ പള്ളികളിലും ആദ്യ മുസ്ലിം പള്ളിയിലും വിളക്ക് കൊളുത്തുന്ന സമ്പ്രദായം നിലവിലുണ്ടായിരുന്നു. തദ്ദേശീയ രീതികൾ ഉപേക്ഷിച്ച് അവർ മറ്റ് നാടുകളിലുള്ള തങ്ങളുടെ മതസ്ഥരുടെ രീതികൾ സ്വീകരിച്ചതോടെയാണ് അത് ഹിന്ദു രീതിയായി മാറിയത്. പോർച്ചുഗീസുകാരുടെ വരവോടെയാണ് പൌരസ്ത്യരീതികൾ പിന്തുടർന്നിരുന്ന ഓർത്തൊഡോക്സ് ക്രൈസ്തവർ പാശ്ചാത്യരീതി സ്വീകരിച്ചുതുടങ്ങിയത്. കൊടുങ്ങല്ലൂരിലെ ചേരമാൻ പള്ളി അറബിരീതിയിൽ പുതുക്കി പണിതത് അടുത്തകാലത്ത് മാത്രമാണ്.\nഇത്തരം മാറ്റങ്ങളെ പ്രശ്നവത്കരിക്കേണ്ട ആവശ്യമില്ല. അതേസമയം മതത്തെയും സംസ്കാരത്തെയും വേർതിരിച്ചുകാണാൻ നമുക്ക് പലപ്പോഴും കഴിയുന്നില്ലെന്നത് ശ്രദ്ധയർഹിക്കുന്നു. ഇന്തൊനേഷ്യയും മലയേഷ്യയും ആ കഴിവ് നന്നായി പ്രകടിപ്പിക്കുന്ന രാജ്യങ്ങളാണ്.\nഇന്ദിരാ ഗാന്ധിയോടൊപ്പം പത്രപ്രനിധിയെന്ന നിലയിൽ 1969ൽ ഇന്തൊനേഷ്യ സന്ദർശിച്ചപ്പോൾ അവിടത്തെ പരമ്പരാഗത രാമായണ നാടകാവതരണം കാണാൻ എനിക്ക് അവസരമുണ്ടായി. അഭിനേതാക്കളെല്ലാം മുസ്ലിങ്ങളാണ്. അവരെ സംബന്ധിച്ചിടത്തോളം രാമായണത്തിന് മതവുമായി ഒരു ബന്ധവുമില്ല. അത് അവരുടെ സംസ്കാരത്തിന്റെ ഭാഗമാണ്. രാമകഥ ജൈനബൌദ്ധ പാരമ്പര്യങ്ങളുടെയും ഭാഗമാണ്. വൈദികസമൂഹം അതേറ്റെടുത്ത് അവരുടെ താല്പര്യങ്ങൾക്ക് അനുസൃതമായ രീതിയിൽ ഉപയോഗിച്ചതിന്റെ ഫലമായാണ് അത് ഹിന്ദുമതത്തിന്റെ ഭാഗമായത്.\nമല്യേഷ്യയുടെ രാഷ്ട്രത്തലവന്റെ ഔദ്യോഗിക സ്ഥാനപ്പേര് യാങ് ഡി പെർത്വാൻ അഗോങ് (Yang di Pertuan Agong) എന്നാണ്. പല സുൽത്താൻമാരുടെ കീഴിലായിരുന്ന രാജ്യങ്ങൾ ഒന്നിച്ചുവന്നാണ് 1957ൽ മല്യേഷ്യക്ക് രൂപം നൽകിയത്. സുൽത്താന്മാർ അവരിലൊരാളെ നിശ്ചിതകാലത്തേയ്ക്ക് രാഷ്ട്രത്തലവനായി തെരഞ്ഞെടുക്കുന്നു. ആ കാലയളവിൽ ആ സുൽത്താൻ യാങ് ഡി പെർത്വാൻ അഗോങ് എന്നറിയപ്പെടുന്നു.\nപുതിയ രാഷ്ട്രം ഉടലെടുത്ത് ഏറെ കഴിയുംമുമ്പ് ഒരു പ്രശ്നം ഉയർന്നുവന്നു. രാഷ്ട്രത്തലവന്റെ ഭാര്യയെ എന്തു വിളിക്കും? രാജാവൊചക്രവർത്തിയൊ ആണെങ്കിൽ രാജ്ഞിയെന്നും ചക്രവർത്തിനിയെന്നും പറയാം. ഈ പ്രശ്നം ആദ്യം നേരിട്ട രാജ്യം അമേരിക്കൻ ഐക്യനാടുകളാണ്. അവർ പ്രസിഡന്റിന്റെ ഭാര്യയെ പ്രഥമ വനിത (First Lady) ആക്കി പ്രശ്നം പരിഹരിച്ചു. മല്യേഷ്യൻ അധികൃതർ പണ്ഡിതന്മാരടങ്ങിയ ഒരു സമിതിയോട് യാങ് ഡി പെർത്വാൻ അഗോങ്ങിന്റെ ഭാര്യയ്ക്ക് ഉചിതമായ സ്ഥാനപ്പേര് നിർദ്ദേശിക്കാൻ ആവശ്യപ്പെട്ടു. രാജ്യത്തിന്റെ ചരിത്രത്തിലും പാരമ്പര്യത്തിലുമൊക്കെ തിരഞ്ഞ പണ്ഡിതന്മാർ ഒരു പേര് കണ്ടെത്തി: പരമേശ്വരി. പൂർണ്ണരൂപം രാജാ പരമേശ്വരി അഗോങ് (Raja Permaisuri Agong) എന്ന്. മലേഷ്യക്കാർക്ക് പരമേശ്വരി മതത്തിന് നിരക്കാത്തതാണെന്ന് തോന്നിയില്ല.\nഇപ്പോഴത്തെ പരമേശ്വരിയുടെ ഫോട്ടൊയാണ് മുകളിൽ കൊടുത്തിട്ടുള്ളത്. പൂർണ്ണ നാമം: രാജാ പരമേശ്വരി അഗോങ് ത്വാങ്കു നൂർ സഹീറ\nPosted by Brp Bhaskar at Tuesday, February 03, 20092comments:\nLabels: Indonesia, Malaysia, Raja Permaisuri Agong, Ramayana\nകേരളത്തിൽ ഇടതുപക്ഷവും ക്രൈസ്തവസഭയും സിനിമകൾ തിളക്കിയ സി.ബി.ഐ.യുടെ പ്രതിച്ഛായയ്ക്ക് ഭീഷണി ഉയർത്തുന്നു.\nഇൻഡോ-ഏഷ്യൻ ന്യൂസ് സെർവീസ് (ഐ.എ.എൻ.എസ്) ഏജൻസിയ്ക്കുവേണ്ടി ഈ വിഷയത്തിൽ ഞാൻ എഴുതിയ ലേഖനം sulekha.com വെബ്സൈറ്റിൽ വായിക്കാവുന്നതാണ്.\nPosted by Brp Bhaskar at Monday, February 02, 2009 No comments:\nLabels: കത്തോലിക്കാ സഭ, സി.പി.എം, സി.ബി.ഐ.\nപത്രപരസ്യം ആഘോഷത്തിന് കൂടുതൽ മാധുര്യം നൽകുമോ?\n“പ്രിയപ്പെട്ടവരുടെ ആഘോഷങ്ങൾക്ക് ഇനി ഇരട്ട മാധുര്യം”. ബന്ധുക്കൾക്ക് ജന്മദിനത്തിലും വിവാഹവാർഷികത്തിലും പത്രപരസ്യത്തിലൂടെ ആശംസകൾ അറിയിക്കാൻ വായനക്കാരെ പ്രേരിപ്പിക്കുന്ന പത്രത്തിന്റെ അവകാശവാദമാണിത്.\nഓരോ ഞായറാഴ്ചയും ഒരു പേജ് നിറയ്ക്കാനുള്ള പരസ്യങ്ങൾ അത് ഇപ്പോൾ സമ്പാദിക്കുന്നുണ്ട്. ഏറെയും എഴുത്തും വായനയും തുടങ്ങിയിട്ടില്ലാത്ത കുരുന്നുകൾക്ക് ജന്മദിനാശംസകൾ നേർന്നുകൊണ്ട് അച്ഛനമ്മമാർ നൽകുന്ന പരസ്യങ്ങളാണ്. കുട്ടിയുടെ സ്റ്റാമ്പ് സൈസ് പടത്തോടെയുള്ള പരസ്യം ആഘോഷത്തിന്റെ മാധുര്യം എങ്ങനെയാണ് കൂട്ടുന്നതെന്ന് എത്ര ആലോചിച്ചിട്ടും പിടികിട്ടുന്നില്ല. പത്രത്തിന്റെ ഉടമസ്ഥർക്ക് ആഘോഷിക്കാനുള്ള വക അത് തീർച്ചയായും നൽകുന്നുണ്ട്.\nഇന്ന് പത്രത്തിൽ കണ്ട വിവാഹവാർഷിക പരസ്യങ്ങളിൽ ഒന്ന് 75 വർഷവും മറ്റൊന്ന് 61 വർഷവും രണ്ടെണ്ണം 50 വർഷവും തികയ്ക്കുന്ന ദമ്പതികളുടേതാണ്. അവർക്കിടയിൽ കർത്താവിന്റെ ഒരു മണവാട്ടിയും. കുടുംബാംഗങ്ങൾ മഠത്തിൽ ചേർന്ന ബന്ധുവിന് സഭാസേവനത്തിന്റെ അമ്പതാം വാർഷികത്തിൽ ആശംസകൾ അർപ്പിക്കുന്നു.\n(മാതൃഭൂമി വാരാന്ത്യപ്പതിപ്പിൽ സി. ഹരികുമാർ എഴുതിയ ലേഖനത്തിൽനിന്ന്)\nപിണറായി വിജയന് യൂത്ത് കോൺഗ്രസ് തസ്കരശ്രീ അവാർഡ് നൽകുന്നു – വാർത്ത.\nകമന്റ്: കെ. കരുണാകരൻ, എം.പി.ഗംഗാധരൻ, ആർ.ബാലകൃഷ്ണപിള്ള എന്നിവരടങ്ങിയ സമിതിയാണ് അവാർഡ് നിർണയിച്ചത്.\nPosted by Brp Bhaskar at Sunday, February 01, 2009 1 comment:\nLabels: Advertisements, Media\nഗൾഫ് മാന്ദ്യവും കേരളവും: വാൾ സ്ട്രീറ്റ് ജേർണൽ റിപ്...\nനൂറ് ജോമോൻ പുത്തൻപുരയ്ക്കൽമാർക്കു വേണ്ടിയുള്ള കാത്...\nഅമേരിക്കൻ പട്ടാളത്തിന് ഹിന്ദിക്കാരെയും തമിഴരെയും മ...


വാണിമേല് – Page 14 – nadapuramnews\nSaturday, 23 September 2017 10:58:14 AM\nവിലങ്ങാട് പുഴ വറ്റിവരണ്ടു; കുടിവെള്ളക്ഷാമം രൂക്ഷം\nവാണിമേല്: വിലങ്ങാട് പുഴയിലെ നീരൊഴുക്ക് നിലച്ചതോടെ പ്രദേശത്ത് കുടിവെള്ളക്ഷാമം രൂക്ഷമായി. ബദല് സംവിധാനമൊരുക്കാത്തതുമൂലം മലയോരമേഖലയിലെ ജനങ്ങളുടെ ദുരിതം ഇരട്ടിയായി. മലയോരങ്ങളിലെ നിരവധി നീര്‍ച്ചാലുകളില് നിന്നായി ഒഴുകിയെത്തുന്ന വിലങ്ങാട് പുഴയാണ് വറ്റിവരണ്ടത്. പ്രദേശത്ത് ഒരു പ്രാവശ്യം മാത്രമാണ് വേനല്‍മഴ ലഭിച്ചത്. വിലങ്ങാട് മലയോരത്തെ തോടുകളും കിണറുകളും വറ്റിവരണ്ടു. വിലങ്ങാട് പുഴ ഏറെക്കുറെ വറ്റിയ നിലയിലാണ്. കുടിവെള്ളക്ഷാമം ശക്തമായി തുടരുകയാണെങ്കില് ഹോട്ടലുകളും കൂള്‍ബാറുകളും അടച്ചിടേണ്ട അവസ്ഥയിലാണ്. ശക്തമാ...\nനാദാപുരം : മാവോവാദികളുടെ ഭീഷണി നിലനില്‍ക്കുന്ന വിലങ്ങാട് മലയോരത്തെ നാല് ബൂത്തുകളില് വന് സുരക്ഷയ്ക്കിടെ കനത്ത പോളിങ്. സ്‌പെഷല് ബ്രാഞ്ച് ഡിവൈ.എസ്.പി. സി.ഡി. ശ്രീനിവാസന്റെ നേതൃതത്തിലുള്ള ഉന്നത പോലീസ് ഉദ്യോഗസ്ഥരും കേന്ദ്രസേനയുമാണ് സ്ഥലത്ത് കാവല് നിന്നത്. നാല് ബൂത്തുകളില് അയ്യായിരത്തോളം വോട്ടര്‍മാരാണുള്ളത്. വൈകുന്നേരംവരെ കനത്ത പോളിങ്ങാണ് വിലങ്ങാട് രേഖപ്പെടുത്തിയത്. വാണിമേല് ക്രസന്റ് ഹൈസ്‌കൂളിലെ 73-ാം നമ്പര് ബൂത്തിലെ എല്.ഡി.എഫ്. ഏജന്റ് പന്തീരായി സതീശന്റെ ബൈക്ക് തകര്‍ത്തു. ബൂത്തിന്റെ സമീപത്ത് നിര്‍ത്തിയിട്ട ...\nമാവോവാദി ഭീഷണി: മലയോര മേഖലകളിലെ പോളിങ് ബൂത്തുകളില് സുരക്ഷ കര്‍ശനമാക്കും\nകുറ്റിയാടി: മാവോവാദി ഭീഷണിയുടെ പശ്ചാത്തലത്തില് മലയോര മേഖലകളിലെ പോളിങ് സ്റ്റേഷനുകളില് സുരക്ഷ കര്‍ശനമാക്കും. ഇതിന്റെ ഭാഗമായി കുറ്റിയാടി സര്‍ക്കിള് പരിധിയില് കേന്ദ്രസേനയെ വിന്യസിക്കാനും തീരുമാനിച്ചു. മാവോവാദി ഭീഷണി നിലനില്ക്കുന്ന പോളിങ് ബൂത്തുകളുടെ വിവരം രഹസ്യാന്വേഷണ വിഭാഗം ഉന്നത പോലീസ് അധികൃതര്‍ക്ക് കൈമാറിയിട്ടുണ്ട്. ഇത്തരം സ്ഥലങ്ങളില് ഇപ്പോള്‍തന്നെ പോലീസിന്റെ നിരീക്ഷണവും തുടങ്ങിയിട്ടുണ്ട്. ബൂത്ത് പിടിത്തം അടക്കമുള്ള സാധ്യത മുന്നില് കണ്ടുള്ള പ്രതിരോധ നടപടികള്‍ക്കും പോലീസ് ഊന്നല് നല്കുന്നുണ്ട്. തൊട്ടില്‍പ്...\nമാവോവാദി സാന്നിധ്യം കിഴക്കന് മലയോര മേഖലയില് സുരക്ഷ കര്‍ശനമാക്കി\nനാദാപുരം : മാവോവാദി സാന്നിധ്യമുണ്ടെന്നു ഉറപ്പിച്ച വിലങ്ങാട് മലയോര മേഖലയില് തിരെഞ്ഞെടുപ്പിന് മുന്നോടിയായി കുടുതല് സുരക്ഷ കര്‍ശനമാക്കി. ആദിവാസിക്കോളനിയില് നിര്‍ഭയമായി വോട്ടെടുപ്പിനുള്ള സാഹചര്യം ഒരുക്കുന്നതിനാണ് ആഴ്ചകള്‍ക്ക് മുമ്പ് തന്നെ സുരക്ഷ കര്‍ശനമാക്കാന് പോലീസ് തീരുമാനിച്ചത്. മഫ്ടിയില് മലയോര മേഖലയില് കൂടുതല് പോലീസിനെ വിന്യസിക്കാനും തണ്ടര് ബോള്‍ട്ടിന്റെ സാന്നിധ്യം ആവശ്യമായ സമയത്ത് ഉപയോഗപ്പെടുത്താനും തീരുമാനിച്ചിട്ടുണ്ട്. ഉന്നത ഉദ്യോഗസ്തരുടെ നേതൃ...\nവാണിമേലില് കുടിവെള്ള വിതരണ പൈപ്പ് പൊട്ടി റോഡ് പുഴയാവുന്നു\nവാണിമേല്: ഭൂമിവാതുക്കല് ജല അതോറിറ്റിയുടെ പൈപ്പ് പൊട്ടിയാണ് റോഡു പുഴയായി മാറുന്നത്. ബുധനാഴ്ച പുലര്‍ച്ചെയാണ് പൈപ്പ് പൊട്ടിയത്. എന്നാല് ദിവസം ഒന്ന് കഴിഞ്ഞിട്ടും തകരാര് പരിഹരിക്കാനായി അധികൃതര് എത്തിയില്ല.\nവാണിമേല് ശുദ്ധജല ജലസംഭരണി അപകടാവസ്ഥയില്\nനാദാപുരം: ശുദ്ധജല വിതരണ പദ്ധതിയുടെ വാണിമേല് പാക്ക്വേയില് പ്രധാന ജലസംഭരണിയായ ഇരുന്നലാട് ജല സംഭരണി അപകടാവസ്ഥയില്. വാണിമേല് പഞ്ചായത്തിലെ അറനൂറോളം കുടുംബങ്ങളുടെ കുടിവെള്ളത്തിനാവശ്യമായ പദ്ധതിയാണിത്. കുിന് മുകളില് സ്ഥിതി ചെയ്യു ടാങ്കിന്റെ കോക്രീറ്റ് ഭാഗങ്ങള് അടര്‍് വീണ നിലയിലാണ്. ടാങ്കിന് ഉള്‍ഭാഗത്തെ കോക്രീറ്റ് കമ്പികള് തുരുമ്പെടുത്ത് പുറത്തായി'ു്. രൂക്ഷമായ കുടിവെള്ളക്ഷാമം നേരിടു പഞ്ചായത്തിലെ കാപ്പുമ്മല്, ചേലമുക്ക്, ഇരുലാട്, ഭൂമിവാതുക്കല് തുടങ്ങിയ പ്രദേശങ്...\nവാണിമേല്: നവീകരിച്ച ന്റെ ഉദ്ഘാടനം ഗ്രാമപ്പഞ്ചായത്ത് പ്രസിഡന്റ് എന്.കെ. മൂസ്സ നിര്‍വഹിച്ചു. തൂണേരി ബ്ലോക്ക് പഞ്ചായത്ത് വികസന പദ്ധതിയില് ഉള്‍പ്പെടുത്തിയാണ് റോഡ് നവീകരിച്ചത്. ബ്ലോക്ക് അംഗം പി.സുരയ്യ അധ്യക്ഷത വഹിച്ചു. സ്ഥിരം സമിതി അധ്യക്ഷന് അഷ്‌റഫ് കൊറ്റാല, വാര്‍ഡംഗം വി.കെ. സാബിറ മൂസ്സ, നജീബ് മൂളിവയല് എന്നിവര് സംസാരിച്ചു.


ഷാഹിദ് അഫ്രിദിക്ക് കോവിഡ് - The Whistle\nഅനസ് എടത്തൊടിക വീണ്ടും ഐഎസ്എല്ലിലേക്ക്\nകേരളാ ബ്ലാസ്റ്റേഴ്സിന് പുതിയ കോച്ച്; അന്തിമ പട്ടികയിൽ മൂന്ന് പേർ; ഷറ്റോറി തിരിച്ചെത്തുമോ ?\nചാമ്പ്യൻസ് ലീഗ് ക്വാർട്ടറിൽ തീപ്പാറും പോരാട്ടം;ബയേണും പിഎസ്‌ജിയും നേർക്കുനേർ;16 വർഷങ്ങൾക്ക് ശേഷം മെസ്സിയും റൊണാൾഡോയുമില്ലാത്ത…\nHome All News ഷാഹിദ് അഫ്രിദിക്ക് കോവിഡ്\nഷാഹിദ് അഫ്രിദിക്ക് കോവിഡ്\nപാകിസ്ഥാൻ മുൻ ക്രിക്കറ്റ് താരം ഷാഹിദ് അഫ്രിദിക്ക് കൊവിഡ്. താരം തന്നെയാണ് ഇക്കാര്യം തന്റെ ട്വിറ്റർ അക്കൗണ്ട് വഴി അറിയിച്ചത്. തന്റെ രോഗമുക്തിക്കായി എല്ലാവരും പ്രാര്‍ത്ഥിക്കണമെന്ന് അഫ്രിദി ട്വീറ്റ് ചെയ്തു.\nവ്യാഴാഴ്ച മുതല് സുഖമില്ലായിരുന്നുവെന്നും, ഇപ്പോള് നിര്‍ഭാഗ്യവശാല് ടെസ്റ്റ് പോസറ്റീവായി എന്നും അഫ്രിദി വ്യക്തമാക്കി.\nനേരത്തെ ക്രിക്കറ്റ് താരങ്ങളായ തൗഫിഖ് ഉമറിനും, സഫര് സര്‍ഫറാസിനും കൊവിഡ് പോസറ്റീവ് രേഖപ്പെടുത്തിയിരുന്നു.\nകോവിഡ് കാലത്തെ മലയാളി നന്മ; ഓസ്ട്രേലിയയില് കൈയടി നേടി മലയാളി നഴ്സ് ; അഭിനന്ദനവുമായി ആദം ഗിൽക്രിസ്റ്റ്\nഐപിഎൽ സെപ്റ്റംബറിൽ; നിർണായക സൂചന പുറത്ത് വിട്ട് ഐ.പി.എല് ഗവേര്‍ണിംഗ് ബോഡി\nShahid Afridi Covid\nPrevious articleസൗഹൃദ മത്സരത്തിൽ വെസ്റ്റ് ബ്രോമിനോട് തോറ്റ് മാഞ്ചസ്റ്റർ യുണൈറ്റഡ്; ഗോളടിച്ചും പെനാൽറ്റി നഷ്ടപ്പെടുത്തിയും ബ്രൂണോ ഫെർണാണ്ടസ്\nNext articleദുല്‍ഖറിനെ നായകനായി വേണം; റെയ്നയുടെ കമന്റ്റ് വൈറൽ; ഏറ്റെടുത്ത് മലയാളികൾ\nthewhistle - April 9, 2021 0\nഇന്ത്യൻ പ്രീമിയർ ലീഗ് ഉദ്ഘാടന മത്സരത്തിൽ മുംബൈക്കെതിരെ ടോസ് നേടിയ ബാംഗ്ലൂർ റോയൽ ചലഞ്ചേഴ്‌സ് ഫീൽഡിങ് തിരഞ്ഞെടുത്തു.സൂപ്പര് താരം ഗ്ലെന് മാക്സ്‌വെലും കിവീസ് പേസര് ജമൈസണും ബാംഗ്ലൂരിനായി അരങ്ങേറ്റം കുറിക്കുമ്പോള്...\nചാമ്പ്യൻസ് ലീഗ് ക്വാർട്ടറിൽ തീപ്പാറും പോരാട്ടം;ബയേണും പിഎസ്‌ജിയും നേർക്കുനേർ;16 വർഷങ്ങൾക്ക് ശേഷം മെസ്സിയും റൊണാൾഡോയുമില്ലാത്ത...


Echmuvodu Ulakam / എച്മുവോട് ഉലകം: ബ്രഹ്മരക്ഷസ്സ്\nഒരേ തൂവൽ പക്ഷികൾ എന്ന ബ്ലോഗിൽ പ്രസിദ്ധീകരിച്ചത് (2012 ഏപ്രിൽ 14)\nഎല്ലാവർക്കും പരിചയമുണ്ടാവുമോ ആവോ, ബ്രഹ്മരക്ഷസ്സെന്ന വാക്ക്? ഉണ്ടെങ്കിൽ നന്നായി. ഇനി ഇല്ലെങ്കിൽ എന്റെ വളരെ പരിമിതമായ അറിവു വെച്ച് ചെറുതായി ഒന്നു പരിചയപ്പെടുത്താൻ ശ്രമിയ്ക്കാം.\nദുർമ്മരണപ്പെട്ട ബ്രാഹ്മണന്റെ പ്രേതമാണത്രെ ബ്രഹ്മരക്ഷസ്സ്. അല്ലെങ്കിൽ ജീവിച്ചിരിയ്ക്കേ ഒരുപാട് ക്രൂരതകളും തിന്മകളും ചെയ്തിട്ടുള്ള ബ്രാഹ്മണനായാലും മതി, മരിച്ചാൽ ബ്രഹ്മരക്ഷസ്സായിത്തീരും.\nമരിയ്ക്കും വരെ ശാസ്ത്ര വേദ പുരാണ ഇതിഹാസ മന്ത്രങ്ങളെ കുറിച്ചെല്ലാം തികഞ്ഞ അജ്ഞനായിരുന്നാലും ബ്രഹ്മരക്ഷസ്സായി മാറിയാൽ പിന്നെ ആ മാതിരി സകല വിവരവും ഉള്ള ഒരു ഉശിരൻ എൻസൈക്ലോപീഡിയയായി തീരുമത്രെ, മരിച്ച ബ്രാഹ്മണൻ. പോരാത്തതിന് ജീവിത കാലം മുഴുവൻ വെണ്ടയ്ക്കയും പടവലങ്ങയും മാത്രം തിന്നു ജീവിച്ച ബ്രാഹ്മണ വിദ്വാൻ ബ്രഹ്മരക്ഷസ്സായാൽ, ഉഗാണ്ടക്കാരൻ ഇദിഅമീന്റെ അടുത്ത ചാർച്ചക്കാരനായി മാറുകയും ചെയ്യും. വളരെ ഉയർന്ന നിലയിലുള്ള വിജ്ഞാനം ആർജ്ജിച്ച മഹാ പണ്ഡിതനും അതി ദിവ്യനുമായ ഒരു മന്ത്രവാദിയ്ക്കു മാത്രമേ ഈ അത്യപകടകാരിയായ ബ്രഹ്മരക്ഷസ്സിനെ ഹരഹര ചൊല്ലി കീഴടക്കാൻ സാധിയ്ക്കൂ.\nപൊതുവേ പറഞ്ഞ് കേട്ടിട്ടുള്ള ബ്രഹ്മരക്ഷസ്സിന്റെ രൂപത്തിന് ഒരു പിൻ കുടുമയും രണ്ട് കൊമ്പുകളും ഉണ്ടാവും, മരത്തിൽ തല കീഴായി തൂങ്ങിക്കിടക്കുകയാണ് സാധാരണ പതിവ്, വിക്രമാദിത്യന്റെ വേതാളത്തെ പോലെ. മന്ത്രവാദികളുടേയും മറ്റും ഭാവനയിൽ ആറു നില കെട്ടിടത്തിന്റെ പൊക്കവും തീ തുപ്പുന്ന വായും നീട്ടിയാൽ ലോകം മുഴുവൻ എത്തുന്ന കൈകളും ഒക്കെയുണ്ടാവാറുണ്ട്. ആളനക്കം കുറഞ്ഞ വിശാലമായ പറമ്പുകളിലാണ് ബ്രഹ്മരക്ഷസ്സിന്റെ സാന്നിധ്യം അധികമുണ്ടാകുക.\nഈ അപകടകാരി പ്രസാദിച്ചാലോ? സ്വർണം, ഭൂമി, പദവി അങ്ങനെ ചോദിയ്ക്കുന്ന എന്തും തരും, അലാവുദ്ദീന്റെ നല്ല ഭൂതത്തേ പോലെ ഒരു സ്നേഹക്കാരനായിത്തീരും. സാധാരണയായി ബ്രഹ്മരക്ഷസ്സിന്റെ വിഗ്രഹത്തിനു മുൻപിൽ എപ്പോഴും ഒരു വിളക്ക് കത്തിച്ചു വെയ്ക്കാറുമുണ്ട്.\nഭയത്തോടു കൂടി മാത്രമേ ബ്രഹ്മരക്ഷസ്സുമായി ആരും ഇടപെടുകയുള്ളൂ. കോപിച്ചാൽ പിന്നെ ഒരു രക്ഷയുമില്ല, ഇണങ്ങിയാൽ നക്കിക്കൊല്ലുന്ന മാതിരി പിണങ്ങിയാൽ കുത്തിയും കൊല്ലും. അതുകൊണ്ട് നന്നെ സൂക്ഷിച്ചു മാത്രം കൈകാര്യം ചെയ്യണമെന്ന് എല്ലാവർക്കും അറിയാം.\nശേഷം ഒരു ഓർമ്മ.\nകൈയിൽ കിട്ടുന്നതെന്തും വായിയ്ക്കുന്ന എന്റെ തല തിരിഞ്ഞ സ്വഭാവത്തിന് സാരമായ വെല്ലുവിളിയുണ്ടായത് അതി കഠിനമായ തലവേദനയിൽ നിന്നായിരുന്നു. തല പൊളിഞ്ഞു പോകുന്ന വേദന, കണ്ണു തുറന്ന് നോക്കാൻ ബുദ്ധിമുട്ടാവുന്നത്രയും വേദന…ഒരു ദിവസം, രണ്ടു ദിവസം മൂന്നു ദിവസമൊക്കെ നീളുന്ന ഭീകരവും നിരന്തരവുമായ തലവേദന……എന്റെ തലവേദന അമ്മീമ്മയെ വല്ലാതെ അലട്ടിയിരുന്നു. ഒത്തിരി ആയുർവേദ മരുന്നുകൾ കഴിപ്പിച്ചിട്ടും പല തരം എണ്ണകൾ പരീക്ഷിച്ചിട്ടും എന്തൊക്കേയോ പച്ചിലകൾ അരച്ചു പുരട്ടിയിട്ടും തലവേദന കീഴടങ്ങാൻ കൂട്ടാക്കിയില്ല.\nപുസ്തകം വായിയ്ക്കാതിരുന്നാൽ മാത്രം മതി, തലവേദന വരില്ലെന്ന് തീർത്തു പറഞ്ഞത് അനിയത്തിയായിരുന്നു. അത്ര ബുദ്ധിമുട്ടി വായിച്ച് മനസ്സിലാക്കേണ്ടുന്ന ഒരു കാര്യവും ഒരു പുസ്തകത്തിലും ആരും ഇന്നുവരെ എഴുതിയിട്ടില്ലെന്ന് അവൾ സിദ്ധാന്തിച്ചു. ആ സമയം മരങ്ങളെയും കിളികളേയും മണ്ണിനേയും വെള്ളത്തിനേയും ആകാശത്തിനേയും ഒക്കെ സൂക്ഷിച്ച് നോക്കിയാൽ മതി, അവരു പറയുന്നതും ചിരിയ്ക്കുന്നതും സങ്കടപ്പെടുന്നതും ചിലപ്പോൾ ദേഷ്യപ്പെടുന്നതും ഒക്കെ മനസ്സിലാക്കിയാൽ മതി, തലവേദനയും വരില്ല, പനിയും വരില്ല.\nഒരു പുസ്തകം ഉണ്ടാക്കുവാൻ കുറെ മരങ്ങൾ മുറിയ്ക്കണമെന്ന് പഠിച്ച ദിവസം അവൾ ഉറക്കെ പ്രഖ്യാപിച്ചു, “എഴുത്തും വായനയുമൊക്കെ അതി കഠിനമായ ദു:ശീലങ്ങളാണ്, സിഗരറ്റ് വലിയ്ക്കുന്നതും കള്ളു കുടിയ്ക്കുന്നതും മാതിരി. പാവപ്പെട്ട മരങ്ങളുടെ ഡെഡ്ബോഡിയാണ് എടുത്ത് മടിയിലും നെഞ്ചത്തും മേശപ്പുറത്തും ഒക്കെ വെയ്ക്കുന്നത്. ഓരോ പേജ് മറിയ്ക്കുന്ന ശബ്ദത്തിലും ശ്രദ്ധിച്ചാൽ മരങ്ങളുടെ ജീവനെടുക്കുന്ന സങ്കടക്കരച്ചിൽ കേൾക്കാം. പുസ്തകമില്ലാതെ വായിയ്ക്കാൻ കഴിയുന്ന ഒരു വരം തരാൻ ദൈവത്തിനോട് പ്രാർഥിയ്ക്കയാണു ശരിയ്ക്കും ചെയ്യേണ്ടത്. വായിയ്ക്കണമെന്ന് തോന്നുമ്പോൾ ആ സംഭവം ഇങ്ങനെ കണ്മുൻപിൽ തെളിഞ്ഞ് വരണം. വായിച്ചു കഴിഞ്ഞാൽ അത് കാണാതാവുകയും വേണം. അല്ലെങ്കിൽ നിന്നെപ്പോലെയുള്ള പുസ്തകം തീറ്റക്കാര് കാരണം എല്ലാ മരവും ഇങ്ങനെ മരിച്ചു മരിച്ചു പോകും.“\nഅവളുടെ ഭാവനയിലുള്ള ആ വിചിത്ര വായനാ കൌശലം മുന്നിൽ നിവരുന്നതാലോചിച്ച് തുറു കണ്ണുകളോടെ ശ്വാസം മുട്ടി ഞാൻ അങ്ങനെ ഇരിയ്ക്കും…..ഒരു മറുപടിയും എന്റെ വായിൽ ഉദിയ്ക്കാറില്ല. അവൾക്ക് നല്ല ഉശിരുള്ളതുകൊണ്ട് ഒരു അടിയോ നുള്ളോ പോലും കൊടുക്കാനും പറ്റാറില്ല.\nഒരു തലവേദന സെഷൻ അങ്ങനെ വിജയകരമായ മൂന്നാം ദിവസത്തിലേയ്ക്ക് കടന്നു കഴിഞ്ഞിരുന്നു. എണ്ണ പുരട്ടലും ആവി പിടിയ്ക്കലും ചൂട് ടൌവൽ തലയിൽ പൊതിയലും വെള്ളയ്ക്ക അരച്ച് നെറ്റിയിൽ പൂശലും ഒന്നും ഏശുന്നുണ്ടായിരുന്നില്ല. അപ്പോഴാണ് അമ്മീമ്മയുടെ സുഹൃത്തുക്കളും അയൽ‌പ്പക്കക്കാരികളുമായിരുന്ന വിജയ മാമിയും രാജി മാമിയും അനന്തലക്ഷ്മി മാമിയും ഒറ്റസ്വരത്തിൽ അഭിപ്രായപ്പെട്ടത്.\n“കൊഴന്തയെ ഇപ്പ്ടി വലിയിലെ തുടിയ്ക്ക വിടാതെ, സാമി കിട്ടെ കൂട്ടിക്കിണ്ട് പോ. അവളോട് അമ്മ ഇങ്കെ ഇരുന്താ മിന്നാലേയെ കൂട്ടിക്കിണ്ട് പോയിരുപ്പൾ“ ( കുട്ടി ഇത്രയും വേദന സഹിയ്ക്കാനുള്ള വഴിവെയ്ക്കരുത്, സാമിയുടെ അടുത്ത് കൊണ്ടുപോകു. അവളുടെ അമ്മ ഇവിടെ ഉണ്ടായിരുന്നെങ്കിൽ ഇതിനു മുൻപേ കൊണ്ടു പോകുമായിരുന്നു.)\nആ വാക്കുകൾ അമ്മീമ്മയെ വല്ലാതെ വിഷമിപ്പിച്ചു. അക്കാലങ്ങളിൽ എന്റെ അമ്മ സ്വന്തം ജോലിയുമായി ബന്ധപ്പെട്ട് നഗരത്തിലായിരുന്നു. അമ്മീമ്മ എന്നെ വേണ്ട വിധം ശ്രദ്ധിയ്ക്കുന്നില്ലെന്നൊരു ധ്വനിയുണ്ടായിരുന്നു ആ മാമിമാരുടെ വാക്കുകളിൽ. അതുകൊണ്ടു മാത്രം അമ്മീമ്മ അല്പം പരവശയായി. എന്നാലും സാമിയുടെ അടുത്ത് പോകുന്നതിന് അമ്മീമ്മയ്ക്ക് വല്ലാത്ത വൈമനസ്യമുണ്ടായിരുന്നു.\nആരാണു സാമി എന്നല്ലേ?\nവെളുത്ത തലമുടിയും ഭംഗിയായി വെട്ടിയൊതുക്കിയ താടിയും വെണ്മയുള്ള ഉറച്ച ശരീരവും ഉണ്ടായിരുന്ന അദ്ദേഹം ശരിയ്ക്കും ദൈവമായിരുന്നു. അല്ലെങ്കിൽ ആഴ്ചയിൽ രണ്ടു ദിവസം ദൈവം അദ്ദേഹത്തെ കാണാൻ എത്തിയിരുന്നു. തിങ്കളും വ്യാഴവും ദിവസങ്ങളിൽ രാവിലെയും വൈകുന്നേരവും ദൈവം സാമിയുടെ വായിലൂടെ സംസാരിച്ചുപോന്നു . അപ്പോൾ അദ്ദേഹത്തിന്റെ ശബ്ദം മാധുര്യമേറിയ, അതീവ പ്രസാദാത്മകമായ ഒന്നായിത്തീർന്നു. എല്ലാവരുടേയും പ്രശ്നങ്ങൾ അദ്ദേഹം അലിവോടെ കേട്ടു….. പരിഹാരങ്ങൾ നിർദ്ദേശിച്ചു….. ചന്ദനവും കുങ്കുമവും അദ്ദേഹത്തിന്റെ വിരൽത്തുമ്പുകളിലൂടെ ഒഴുകി……വിഗ്രഹങ്ങളിൽ നിന്ന് സുഗന്ധമുള്ള ഭസ്മവും അപൂർവമായി വിശുദ്ധ ഗംഗയും പ്രവഹിച്ചു……ആ വീട്ടിലെ വരിയ്ക്ക പ്ലാവിൽ ഒരു ദിവസം വേണുവൂതുന്ന നീലക്കാർവണ്ണനെ കണ്ടു…\nആളുകൾ വിങ്ങിവിങ്ങിക്കരഞ്ഞുകൊണ്ട് സാമിയെ കാണുവാനെത്തി. പല നാടുകളിൽ നിന്ന് പല വണ്ടികളിൽ കയറിയും കാൽ നടയായും ദു:ഖിതരായ മനുഷ്യർ ആ ദിവ്യ സവിധത്തിലേയ്ക്ക് പ്രവഹിച്ചു. തീർത്തും നിശ്ചലമായ ആ ഗ്രാമത്തെരുവ് സാമി ദൈവത്തിന്റെ അനുഗ്രഹത്താൽ ചായ, പലഹാരം, കാപ്പി ക്ലബ്ബുകളുടേയും പൂജാസാമഗ്രി തട്ടുമുട്ടു കടകളുടേയും ഒക്കെ വലിയ തിരക്കിൽ വീർപ്പുമുട്ടി. ബസ്സുകൾ ജനങ്ങളെ കുത്തി നിറച്ച് കിതപ്പോടെ ഓടിത്തളർന്നു.\nകടുത്ത ഗുരുവായൂരപ്പ ഭക്തയായിരുന്നിട്ടും അമ്മീമ്മയ്ക്ക് ആ വീട്ടിലെ പ്ലാവിൽ ഇടയ്ക്കൊക്കെ പ്രത്യക്ഷപ്പെട്ടിരുന്ന കാർവർണ്ണനെ കാണാൻ ആശയുണ്ടായില്ല. എല്ലാവരും പോയി തൊഴുത് കാണിയ്ക്കയർപ്പിച്ചപ്പോഴും സാമിയെ പ്രകീർത്തിച്ചപ്പോഴും അമ്മീമ്മ പോകാൻ കൂട്ടാക്കിയില്ല. ഗുരുവായൂരപ്പനെ അമ്മീമ്മയ്ക്ക് മാത്രം കണ്ടാൽ പോരല്ലോ, അദ്ദേഹത്തിനും അമ്മീമ്മയെ കാണണ്ടേ? അപ്പോൾ ഗുരുവായൂരപ്പൻ അവിടെയുമിവിടെയും പോയിരിയ്ക്കയല്ല, അമ്മീമ്മയെ കാണാൻ നേരെ ഈ വീട്ടിൽ കയറി വരികയാണ് ചെയ്യുക, കാപ്പി ഉണ്ടാക്കി തരാൻ പറയുകയാണ് ചെയ്യുക എന്ന് അമ്മീമ്മ പറഞ്ഞു. അത് അനന്തലക്ഷ്മി മാമിയെ ക്രുദ്ധയാക്കി.\n“ഒനക്ക് ടീച്ചർ വേലയിരുക്ക്,എല്ലാ മാസവും ഉൻ കൈയ്യിലെ രൂവ്വായ് കെടക്കറ്ത്. അന്ത തിമിരാക്കും“ എന്ന് അവർ ചീറി.\nസ്വന്തം മകൾ സ്വർണത്തിന്റെ കല്യാണം നടന്നത്, സാമിയുടെ അനുഗ്രഹം കൊണ്ടാണെന്ന് അനന്തലക്ഷ്മി മാമി ഉറച്ച് വിശ്വസിച്ചിരുന്നു. കല്യാണത്തിന് സ്ത്രീധനമായി അവരുടെ മഠം പയ്യന്റെ പേർക്ക് രജിസ്റ്റർ ചെയ്തു കൊടുത്തു. ഇപ്പോൾ ആ മഠത്തിൽ ജാമാതാവിന് വാടകയും കൊടുത്ത് കഴിയുകയാണ്. എന്നാൽ തന്നെ എന്താ? സ്വർണത്തിന്റെ കഴുത്തിൽ താലി വീണില്ലേ? അതിൽ‌പ്പരം ഒരു ഭാഗ്യമെന്തുണ്ടാവാനാണ്?\nഇമ്മാതിരിയുള്ള വാക്കു തർക്കങ്ങൾ പലപ്പോഴും ഉണ്ടായിട്ടുണ്ടങ്കിലും, അന്ന് അമ്മീമ്മയ്ക്ക് അവരോടെല്ലാം തർക്കിക്കാൻ നന്നെ ബലക്കുറവുണ്ടായിരുന്നു. അതിനു കാരണം എന്റെ മാറാത്ത തലവേദന തന്നെയായിരുന്നു. ഞാനും അനിയത്തിയുമായിരുന്നു അമ്മീമ്മയുടെ ഏറ്റവും വലിയ ദൌർബല്യം. ഞങ്ങൾക്കു വേണ്ടി എന്തു വിട്ടുവീഴ്ചകൾക്കും അവർ തയാറായി. എങ്കിലും ഏറെ മടിച്ചും “വേണോ കുട്ടീ, അവിടെ പോണോ, കുട്ടിയ്ക്ക് വേദന ഒട്ടും കുറവില്ലേ?അവിടെ പോയാൽ മാറുമോ?“ എന്ന് എന്നോട് പലവട്ടം ചോദിച്ചും ഒടുവിൽ അമ്മീമ്മ എന്നെയും അനിയത്തിയേയും കൂട്ടി, മനസ്സില്ലാമനസ്സോടെ സാമിയുടെ മഠത്തിലെത്തിച്ചേർന്നു.\nസന്ധ്യയാവാൻ തുടങ്ങിയിരുന്നു, അപ്പോൾ. വരാന്തയിൽ കുറെ ഭക്തജനങ്ങൾ നാമം ജപിച്ചുകൊണ്ടിരുന്നു. സാമി ആർക്കെല്ലാമോ ദൈവവാക്കുകൾ കേൾപ്പിയ്ക്കുന്നുണ്ടായിരുന്നു. ചന്ദനത്തിരികളുടേയും വിവിധ പൂജാദ്രവ്യങ്ങളുടേയും സുഗന്ധം അന്തരീക്ഷത്തിൽ പരന്നിരുന്നു. ഹരേ രാമ ഹരേ കൃഷ്ണാ ജപവും നാരായണീയ ശ്ലോകങ്ങളും അവിടെ മുഴങ്ങിക്കൊണ്ടിരുന്നു.\nതോർത്തുമുണ്ടുകൊണ്ട് തലയിൽ ഒരു കെട്ടും കെട്ടിയിരുന്ന എന്നെ അദ്ദേഹം അലിവോടെ അടുത്തേയ്ക്ക് വിളിച്ചു. തലയിൽകെട്ട് അഴിച്ചു മാറ്റുവാൻ പറഞ്ഞു. കുറച്ചു തണുപ്പുള്ള ഭസ്മം എന്റെ നെറ്റിയിൽ പൂശിയിട്ട് , “എല്ലാ വലിയും പോയൂടും“ എന്ന് മെല്ലെപ്പറഞ്ഞു. എനിയ്ക്ക് തലവേദനയാണെന്ന് അദ്ദേഹം എങ്ങനെ മനസ്സിലാക്കിയെന്ന് ഞാൻ അൽഭുതപ്പെട്ടു. ആ നിമിഷം മുതൽ തലവേദന കുറയുന്നതായും അല്പ നേരത്തിൽ അത് നിശ്ശേഷം മാറിയതായും എനിയ്ക്ക് തോന്നി.\n“വരാനിത്ര താമസിച്ചതെന്ത് ?“ എന്ന് സാമി ചോദിച്ചപ്പോൾ അമ്മീമ്മ പറഞ്ഞു “മാറുമെന്ന് കരുതി“. അപ്പോൾ അദ്ദേഹം ചിരിച്ചു. പിന്നെ ഇരമ്പിപ്പെയ്യുന്ന മഴ പോലെ കുറെ സംസാരിച്ചു. അപ്പോഴാണ് അമ്മീമ്മയുടെ അപ്പാ ബ്രഹ്മരക്ഷസ്സായി മാറിയിട്ടുണ്ട് എന്ന് ഞാനറിഞ്ഞത്. അദ്ദേഹം അമ്മീമ്മയുടെ വീട്ടിൽ സ്ഥിരമായി താമസിയ്ക്കുകയാണത്രെ!. എല്ലാ പ്രശ്നങ്ങൾക്കും അതാണ് കാരണം. പ്രശ്നങ്ങളെന്നു വെച്ചാൽ, അമ്മീമ്മയുടെ സഹോദരന്മാരുമായി കിടപ്പാടത്തിന്റെ പേരിലുള്ള കോടതിക്കേസുകൾക്കും എന്റെ മാതാപിതാക്കന്മാരുടെ സ്വരച്ചേർച്ചക്കുറവിനും എന്റെ ആരോഗ്യക്കുറവിനും അങ്ങനെ സകലതിനും കാരണം ബ്രഹ്മരക്ഷസ്സിന്റെ സാന്നിധ്യമാണ്. അതിന് അനവധി പൂജകളും ചില ഹോമങ്ങളും അദ്ദേഹം നിർദ്ദേശിച്ചു. എല്ലാം ഭംഗിയായി നിവർത്തിച്ചു തരാമെന്നും അദ്ദേഹം ഏൽക്കാതിരുന്നില്ല.\nഅമ്മീമ്മ തല കുലുക്കി കേട്ടു. പൂജകൾ ചെയ്തില്ലെങ്കിൽ ഒരുപാട് അനർത്ഥങ്ങൾ വരുമെന്നൊരു താക്കീതും കൂടി സാമി അവസാനത്തെ ദൈവവാക്കായി അരുൾ ചെയ്യാതിരുന്നില്ല. അമ്മീമ്മ ഒരു വാക്കും മറുപടി പറഞ്ഞില്ല. അദ്ദേഹം തന്ന ഭസ്മവും തണുത്തു കുളിർത്ത ചന്ദനവും വളരെ ശ്രദ്ധയോടെ എന്റെ തലയിൽ പുരട്ടുക മാത്രം ചെയ്തു.\nഅന്നു രാത്രി അതി ഭയങ്കരനായ ബ്രഹ്മരക്ഷസ്സിനെ സ്വപ്നത്തിൽ കണ്ട്, ഞാൻ ഭയന്നു നിലവിളിച്ചു. അമ്മീമ്മയുടെ അപ്പാവിന്റെ മുഖം എന്റെ ഓർമ്മയിൽ ഒരിയ്ക്കലും ഉണ്ടായിരുന്നില്ല. എനിയ്ക്ക് ഒരു വയസ്സുള്ളപ്പോൾ ഒരിയ്ക്കൽ മാത്രം കണ്ട ആ മുഖം എങ്ങനെ ഓർമ്മയുണ്ടാവാനാണ്?\nഞെട്ടിയുണർന്നു കിതയ്ക്കുന്ന എന്നെ പേടിയ്ക്കാനൊന്നുമില്ലെന്ന് അമ്മീമ്മ സമാധാനിപ്പിച്ചു. ഒന്നാമത് അമ്മീമ്മയുടെ അപ്പാ ദുർമ്മരണപ്പെട്ടിട്ടില്ല. രണ്ടാമത് സ്വന്തം മക്കളിൽ ആൺ കുട്ടികളെ കുറെ അധികം സ്നേഹിച്ചു എന്നതല്ലാതെ ആർക്കും ദ്രോഹമൊന്നും അദ്ദേഹം ചെയ്തിട്ടില്ല. അതുകൊണ്ട് ബ്രഹ്മരക്ഷസ്സാകാനുള്ള പരീക്ഷയ്ക്കിരിയ്ക്കാൻ അദ്ദേഹം ഒട്ടും ക്വാളിഫൈഡ് അല്ല.\n“പക്ഷെ, സാമി പറഞ്ഞല്ലോ…..എനിയ്ക്ക് തലവേദനയാണെന്ന് നമ്മൾ പറയാതെ തന്നെ അദ്ദേഹത്തിന് മനസ്സിലായില്ലേ? അപ്പോൾ സാമി പറഞ്ഞത് തട്ടിക്കളയാൻ പാടുണ്ടോ?……“\nഅമ്മീമ്മ മനോഹരമായി ചിരിച്ചു.\n“തലയിൽ ഒരു കെട്ടും കെട്ടി ചുവന്നു വീർത്ത കണ്ണുകളുമായി വരുന്ന ആൾക്ക് തല വേദനയുണ്ടെന്ന് അറിയാൻ ഒരു പ്രയാസവുമില്ല. പിന്നെ കേസിന്റെ കാര്യവും അമ്മയുടേയും അച്ഛന്റേയും വഴക്കുകളും ഈ നാട്ടിലാർക്കാണറിയാത്തത്? ഇനി എന്റെ അപ്പാ ബ്രഹ്മരക്ഷസ്സായി ഈ വീട്ടിലുണ്ടെന്ന് തന്നെ കരുതൂ. ഞാൻ ആ അപ്പാവിന്റെ മകളല്ലേ? എനിയ്ക്ക് സങ്കടം വരുത്തുന്ന ഒന്നും അദ്ദേഹത്തിന് ചെയ്യാൻ പറ്റില്ല. അതുകൊണ്ട് ആ ബ്രഹ്മരക്ഷസ്സിനെ ഒട്ടും പേടിയ്ക്കണ്ട. കുട്ടി സമാധാനമായി ഉറങ്ങൂ.“\nഅവരുടെ ആത്മവിശ്വാസം തുളുമ്പുന്ന വാക്കുകൾ കേട്ട്, ജോലികൾ ചെയ്ത്ചെയ്ത് പരുത്തുപോയ ആ കൈകളുടെ തലോടലിൽ അലിഞ്ഞ് ഞാൻ ഉറക്കത്തിലേയ്ക്ക് വഴുതിവീണു. പേടി സ്വപ്നങ്ങളില്ലാത്ത, സുരക്ഷിതവും ശാന്തവുമായ ഉറക്കത്തിലേയ്ക്ക്.. … പിറ്റേന്ന് രാവിലെ ഉണർന്നപ്പോൾ എനിയ്ക്ക് തലവേദന ഒട്ടുമുണ്ടായിരുന്നില്ല.\nആൾദൈവങ്ങളുടെ അതി കേമമായ സിദ്ധികളെക്കുറിച്ച് എല്ലാവരും വാചാലരാകുന്ന, ഇരുപത്തൊന്നാം നൂറ്റാണ്ടിലെ പരിഷ്ക്കാരത്തിന്റേയും ശാസ്ത്രബോധത്തിന്റേയും ഈ ആധുനിക കാലത്ത് ഞാൻ അമ്മീമ്മയുടെ വാക്കുകൾ ഓർമ്മിച്ചുകൊണ്ടിരിയ്ക്കുന്നു. പലതരം രക്ഷകളും ചരടുകളും കുറികളും ജപങ്ങളും വ്രതങ്ങളും എന്റെ ചുറ്റും പറന്നു നടക്കുമ്പോൾ, എല്ലാ ദു:ഖങ്ങളിൽ നിന്നും ദുരിതങ്ങളിൽ നിന്നുമുള്ള ശാന്തിയും മോചനവും എവിടെ എവിടെ എന്ന്………..\nPosted by Echmukutty at 10:18 AM\nനമ്മുടെ പുതിയ സെൻസെസ് റിപ്പോർട്ട് പ്രകാരം ഇന്ത്യാ മഹാരാജ്യത്തിൽ സ്ക്കൂളും കോളേജും യൂണിവേഴ്സിറ്റിയും പോളിടെക്നിക്കും ആശുപത്രിയും എല്ലാം ചേർന്നത് ഇരുപത്തിയൊന്നു ലക്ഷം……….വിവിധ മതക്കാരുടെ ആരാധനാലയങ്ങളുടെ എണ്ണം ഇരുപത്തിനാലു ലക്ഷം…….. ആൾദൈവങ്ങളുടെ കണക്ക് അങ്ങനെ കൃത്യമായി എടുക്കപ്പെടാത്തതുകൊണ്ടാവാം എനിയ്ക്ക് മനസ്സിലായില്ല.\nഅതു വായിച്ചപ്പോഴാണ് .\nനേരത്തെ വായിച്ചിരുന്നല്ലോ ഈ പോസ്റ്റ്.\nഎങ്ങിനെ ആയാലും തലവേദന തല്‍ക്കാലത്തേക്ക് മാറിയല്ലോ.\nതല്ക്കാല ആശ്വാസമാണ് ഇപ്പോള് എല്ലാത്തിനും.\nറാംജി ആദ്യം വന്നല്ലോ. ഒരേ തൂവൽ പക്ഷികളിൽ നേരത്തെ വന്നതുകൊണ്ടാണ് പ്രത്യേകിച്ച് ഒന്നും പറയാതിരുന്നത്.....എന്നാലും രണ്ടാമതും വായിച്ചതിൽ സന്തോഷം.\nനാടന് ഭാഷയില് 'വറ്റുകുത്തുക' എന്നൊരു പ്രയോഗമുണ്ട്. സാമ്പത്തികമായി സ്വയംപര്യാപ്തമായാല് പിന്നെ വേറെ കലാപരിപാടികള് വേണമല്ലോ. ഈ വറ്റുകുത്തികളാണ് ആള്‍ദൈവങ്ങളുടെ ഇരകള്.\nകൊള്ളാം.. :-) . എനിക്ക് ഈ ബ്രഹ്മ രക്ഷസ്സുകളെ എന്നല്ല , വെറും സാദാ പ്രേതങ്ങളെ പ്പോലും പേടിയാ .. പ്രത്യേകിച്ചും ഞാന് ഒരു യുക്തിവാദി ആയ നിലക്ക് അവന്മാര് എല്ലാം നമുക്ക് എതിരല്ലായോ .. വെറുതെ എന്തിനാ പുകില് പിടിക്കുന്നെ...അവന്മാര് എല്ലാവരും കൂടെ വാസുവിനിട്ടു ഒരു പണി തന്നാലോ .. ! ഹ ഹ ! ഒറ്റക്കൊറ്റക്ക് വന്നാല് ഒരു വാസു കൈ നോക്കാം ആയിരുന്നു ..പക്ഷെ ..!\nകൂടുതല് എഴുതണം എന്നുണ്ട് , ബട്ട് ,വാട്ട് ടു ഡു , എഴുതി പോസ്ടിയാല് അത് ചിലപ്പോ ബ്രഹ്മ രക്ഷസ്സ് സ്പാം ഫോല്ടരിലേക്ക് റൂട്ട് ചെയ്യും എന്നാണ് ഈ ബ്ലോഗിലെ അനുഭവം ..ഈശ്വരാ .ഇനി വിധിപ്രകാരം എത്ന്തു പൂജ ചെയ്‌താല് ആണോ , രക്ഷസ്സ് തടയാതെ ഒരു കമന്റു ഇടാന് പറ്റുക ! ഹ !\nഈ കമന്റും , ഇതിനു മുന്‍പത്തെ പോസ്റ്റില് ഇട്ട കമന്റും വെളിച്ചം കണ്ടിട്ടേ വാസു ഇനി നാരായം കയ്യിലെടുക്കൂ .അല്ല പിന്നെ ! :-)\nഅമ്മൂമ്മ ആള് കൊള്ളാമല്ലോ. സ്വയം ചിന്തിച്ചു കാര്യങ്ങള് വിശകലനം ചെയ്യുന്നവര്‍ക്ക് പ്രേത ബാധ ഉണ്ടാവില്ല എന്ന് തോന്നുന്നു. തല വേദന അന്ന് കുറഞ്ഞത് ഭസ്മത്തിന്റെ തണുപ്പ് കാരണം ആയിരിക്കും. അത് പിന്നെ വന്നിട്ടില്ലെ? പലപ്പോഴും പഴയ തലമുറക്കാര് അവരുടെ പ്രായോഗിക ബുദ്ധി ശക്തി പ്രകടിപ്പിച്ചു ചെറുപ്പക്കാരെ അദ്ഭുതപ്പെടുത്തും.\nഅന്ധവിശ്വാസങ്ങളില്ലെങ്കിൽ അന്തസ്സുകുറവാണെ ന്നു കരുതുന്ന കാലത്ത് ഇങ്ങ്നെയൊരമ്മീമ്മയെ ഓർത്തതു നന്നായി. ലോജിക്കലായി പ്രവചനങ്ങളുടെ തട്ടിപ്പിനെക്കുറിച്ചു ചിന്തിക്കുന്നവരല്ല, അതിൽ അതിശയപ്പെടുന്നവരാണ് മിക്കവരും. വളരെ പ്രസക്തമായ കുറിപ്പ്!\nഎഛ്മുവിന്‍റെ അമ്മീമയ്ക്ക് ഒരു പ്രണാമം.ഒഴുക്കിനെതിരെ നീന്തുവാന്,കാര്യകാരണ സഹിതം ചിന്തിക്കുവാന് അവര്‍ക്ക് കഴിഞ്ഞല്ലോ.ഇന്നത്തെക്കാലത്ത് വിദ്യാസമ്പന്നരിലാണ് അന്ധവിശ്വാസം കൂടുതല്.\nവിശ്വാസം, അതല്ലേ എല്ലാമെല്ലാം..\nബ്രഹ്മരക്ഷസ്സ് നന്നായി അവതരിച്ചിരിക്കുന്നു. പണ്ട് എന്റെ തറവാട്ടില് ഇയാളെ കുടിയിരുത്തിയ ഒരു തറയുണ്ടായിരുന്നു. വര്‍ഷത്തിലൊരിക്കല് ഒരു നമ്പൂരി വന്ന് പൂജ നടത്തും. ആ പൂജ ദൂരെ നിന്ന് കാണുന്നത് എനിക്കിഷ്ടമായിരുന്നു. പക്ഷേ വലിയ മെച്ചമൊന്നുമില്ല. മധുരം ചേര്‍ക്കാത്ത പാല്‍പ്പായസം ആണത്രെ ബ്രഹ്മരക്ഷസ്സിനിഷ്ടം. പ്രമേഹരോഗിയായ ഒരു നമ്പൂരിയുടെ പ്രേതമാവണം ഇവിടത്തെ ബ്രഹ്മരക്ഷസ്സ് !! ഭാഗം വെച്ചതിനു ശേഷം ഈ അടുത്ത കാലത്ത് ആ തറയൊക്കെ പൊളിച്ചെറിഞ്ഞു. പരമരസമെന്താണെന്നു വച്ചാല് പുതിയ ഉടമസ്ഥര് യുക്തിവാദികളായതുകൊണ്ടല്ല ഇങ്ങനെ ചെയ്തത്. ഭയങ്കര അപകടകാരിയായ ബ്രഹ്മരക്ഷസ്സ് സ്വന്തം പുരയിടത്തില് താമസിക്കുന്നതില് അവര്‍ക്കുള്ള അപായഭീതിയായിരുന്നു കാരണം. അതിനാല് ഒരു ബ്രാഹ്മണന്റെ പ്രേതത്തെ ഒന്നിലധികം ബ്രാഹ്മണരെ ഉപയോഗിച്ച് കുടിയൊഴിപ്പിച്ചു.\nവിദ്യാലയങ്ങളും മതസ്ഥാപനങ്ങളുടെയും കണക്ക് കൈയിലുണ്ട്,, എന്നാൽ മറ്റൊരു കണക്ക് കൂടി കണ്ടെത്തണം,, പാർട്ടി ആപ്പീസുകളുടെ കണക്ക്,,\nഈ ബ്രഹ്മരക്ഷസ് എന്റെ കുട്ടിക്കാലത്ത് നാ‍ട്ടിൽ ഇഷ്ടം പോലെ ഉണ്ടായിരുന്നു,, ഇപ്പോൾ അവരൊക്കെ എവിടെയാ പോയത്?\nഅപ്പടിയാ. തങ്കച്ചി വന്ത് അക്കാവെ വിട പെരിയ പുലി പോലെ തെരിയുതേ.....\nവളരെ പ്രസക്തമായ കുറിപ്പ്!\nഅന്തസ്സും വിളിച്ചോതുന്ന ആകര്‍ഷണകേന്ദ്രങ്ങളാക്കി മാറ്റുകയാണ്\nദേവാലയങ്ങള്‍ക്കാണ്..തകൃതിയായി പണിനടക്കുന്നു.പഴയവ പൊളിച്ചുമാറ്റി\nസൂത്രവും,തന്ത്രവുമുളള കച്ചവടമനസ്സുകള് അകന്നുപോയ\nഅന്ധവിശ്വാസങ്ങളെയും,ജാതിമതാന്ധതയേയും മാടിവിളിച്ചു് പക്ഷം ചേര്‍ത്ത്\nഎങ്കിലും അമ്മീമയെ പോലുള്ളവര് ഉണ്ടെന്നത്തില് ആഹ്ലാദം ഏറെ.\nസരസമായി ....എനിക്ക് അനിയത്തിയുടെ ചിന്തയാണു കൂടുതലിഷ്ടപ്പെട്ടതു...ഇപ്പോൾ എല്ലാം ഇ-വായനയായതു കൊണ്ട് മരങ്ങളൊക്കെ ഒരുവിധം രക്ഷപെട്ടന്നു പറ...എന്നാലും തലവേദന മാറുന്ന ലക്ഷണമില്ല.......\nജുനൈദ് പറഞ്ഞതിനോട് ഞാനും യോചിക്കുന്നു ... അനിയത്തി പറഞ്ഞതിലും കുറേ കാര്യങ്ങളുണ്ട് ..\nഫോട്ടോ മാറിയല്ലോ ... ???\nഅമ്മീമ്മയെ ക്ഷ പിടിച്ചു.ഒരു സല്യുട്ട് എന്റെ വക.\nഒന്ന് കൂടി വായിച്ചു.. നല്ല രസമുള്ള എഴുത്ത്.. ആശംസകളോടെ..\nവളരെ രസകരമായിരിക്കുന്നു, നര്‍മ്മവും നന്നായി വഴങ്ങുന്നുണ്ടല്ലോ?\nആള്‍ദൈവങ്ങളുടെ പിന്നാലെ പായുന്ന ചിലരെ എങ്കിലും ഒരു പുനര്‍വിചാരത്തിനു ഈ കുറിപ്പ് പ്രേരിപ്പിക്കാതിരിക്കില്ല എച്മു.\nഈ ആധുനിക കാലഘട്ടത്തിലും ഇത്തരം അന്തവിശ്വാസങ്ങള് പുതിയ രീതിയില് അരങ്ങു തകര്‍ക്കുമ്പോള് ഉള്ളുറപ്പുള്ളൊരു മനസ്സോടെ ജീവിച്ച അമ്മീമ്മ എന്ന സ്നേഹത്തിന്റെ നിറകുടം വല്ലാതെ ബഹുമാനം തോന്നുന്ന ഒരു വ്യക്തിത്വമായി എന്റെ മനസ്സിലും. ഒരു പക്ഷെ അമ്മീമ്മക്കുള്ള ഒരു ആദരവ് തന്നെയാവാം ഈ പോസ്റ്റിലൂടെ എച്ചുമു ഉദ്ദേശിച്ചതും.\nതലവേദന എന്ന വില്ലനെ ഓടിക്കുന്നതിനായി കലയുടെ പുസ്തക വായനയെ നിരുല്സാഹപ്പെടുത്താന് അനിയത്തി കണ്ടു പിടിച്ച ഉപായം വായനക്കിടയില് ചിരി പടര്‍ത്തി.\nചുരുക്കിപ്പറഞ്ഞാല് ഈ ബ്രഹ്മരക്ഷസ് ഒരു നല്ല വായനാ വിരുന്നൊരുക്കി എന്ന് സന്തോഷ പൂര്‍വ്വം പറയട്ടെ. ഈ എഴുത്തിനോട്, അവതരണ മികവിനോട്, എഴുത്തിലെ ലാളിത്യത്തോട്, ആഖ്യാന വൈഭാവത്തോട് അല്പം അസൂയ തോന്നുന്നു എന്ന് തുറന്നു സമ്മതിക്കുന്നു. ആശംസകളോടെ.\n(ബ്ലോഗിന്റെ ഫോണ്ടും കളറും മാറ്റി ഒന്നൂടെ ഭംഗിയാക്കാന് ഇനി ഈ എഴുത്തുകാരിക്ക് എന്താണാവോ കൈക്കൂലി തരേണ്ടത്. :)\nഎച്മുവിന്‍റെ തലവലി മാറിയെങ്കിലും സമൂഹത്തെ ബാധിച്ച തലവലി ഇപ്പോഴും നിലനില്‍ക്കുന്നു.\nതൂവല് പക്ഷികളില് ഈ ലേഖനം വായിച്ചിരുന്നു. എന്നാലും ഒന്നുകൂടി വായിച്ചു\nഅമ്പലങ്ങള് പോരാഞ്ഞിട്ടാകും കൂടുതല് കൂടുതല് നിര്‍മ്മാണങ്ങള് നടക്കുന്നത്. ഭക്തിയ്ക്കിപ്പോള് നല്ല മാര്‍ക്കറ്റാണ് അല്ലെ? പതിവുപോലെ എച്മുവിന്റെ പോസ്റ്റ് ഗംഭീരം.. നന്ദി.\nസാധാരണ ജനങ്ങളുടെ ഇടയിൽ മാത്രമല്ല, വലിയ കൊമ്പന്മാരുടെ ഇടയിലും വളരെ എളുപ്പം മാർക്കറ്റ് ചെയ്യാവുന്ന ഒന്നാണ് മന്ത്രവാദം. അതിനു വേണ്ടി രഹസ്യമായി എത്ര ചിലവാക്കുന്നതിനും ആളികൾക്ക് മടിയില്ല. ഇതിനെയെല്ലാം അടുത്തറിഞ്ഞവർക്ക് അറിയാം ഇതെല്ലാം ശുദ്ധതട്ടിപ്പാണെന്ന്. അത് ആദ്യം തിരിച്ചറിയുന്നതും ഈ മന്ത്രവാദികളും ആൾ ദൈവങ്ങളും തന്നെ. നന്നായിരിക്കുന്നു... ആശംസകൾ....\nഇതാവണം സ്വന്തം അനുഭവം തന്നെ പകര്‍ത്തി പറയേണ്ട കാര്യം പറഞ്ഞു അല്ലെ. ബ്രഹ്മരക്ഷസ്സ്, വായന, പ്രകൃതി ചൂഷണം.. എല്ലാം നിഴലിക്കുന്നു.അന്ധവിശ്വാസം ശക്തമായി അവതരിപ്പിക്കുന്നു.\nശാസ്ത്രം പുരോഗമിക്കുമ്പോള് അന്ധവിശ്വാസങ്ങള് ഇല്ലാതാവുകയല്ല. അനുദിനം പുതിയരൂപഭാവങ്ങളോടെ സമൂഹ മനസ്സിലേക്ക് ആഴ്ന്നിറങ്ങിക്കൊണ്ടിരിക്കുകയാണ്.\nകുറേ വര്‍ഷങ്ങള്‍ക്ക് മുന്‍പ് ബ്രഹ്മരക്ഷസ് നാടകം കണ്ടത് ഓര്‍ക്കുന്നു അതില് ഒരു സന്യാസിയുടെ വിരൂപിയായ മകള് അഛന്‍റെ വാക്കുകള്‍ക്ക് വിലകൽപ്പിക്കാതെ സുന്ദരിയാവാനുള്ള മരുന്നു കഴിച്ചതിന്‍റെ ഫലമായിട്ടായിരുന്നു ബ്രഹ്മരക്ഷസാവുന്നതായിട്ട് കാണിക്കുന്നത്. ഇപ്പോഴല്ലെ ശരിക്കും ആ സംഭവം എങ്ങനയാ ഉണ്ടാവുന്നത് എന്ന് മനസ്സിലായത് .\nഎന്‍റെ ഒരു സുഹൃത്തിനും ഇതുപോലെ കുറെ വര്‍ഷമായിട്ട് തലവേദന വിട്ടു പോയിരുന്നില്ല അവനെ ശല്യം ചെയ്തിരുന്ന ബ്രഹ്മരക്ഷസിനെ തളച്ചത് ഒരു കണ്ണയുടെ ഫ്രൈമിലാ ഇപ്പോള് ആള്‍ക്ക് തല വേദന ഒന്നുമില്ല പക്ഷെ രക്ഷസിനെ തളച്ച ആ കണ്ണട മുഖത്തു നിന്നും മാറ്റാന് പറ്റില്ല എന്നാ പറഞ്ഞത്..\nഏച്ചുമ്മൂ പോസ്റ്റ് നല്ല രസകരമായി വായിച്ചൂ.\nരസമായി പറഞ്ഞ ഒരു കാലിക വിഷയം ..\nപോസ്റ്റ് വളരെ ഇഷ്ട്ടപെട്ടു.\nകാലം എത്ര മാറിയാലും കാര്യങ്ങള് എത്ര പുരോഗമിച്ചാലും ആള്‍ദൈവങ്ങള് ഏറ്റവും കൂടുതല് മുള പൊട്ടുന്നത് സാക്ഷര കേരളത്തില് ആണ് എന്നത് തികച്ചും മറ്റൊരു വിരോധാഭാസം ..\nനല്ലൊരു വായനാവിരുന്ന് തന്നതിനു നന്ദിയുണ്ട്. വിവേകിതയോടെ ചിന്തിക്കാനും പെരുമാറാനും ശ്രദ്ധിച്ച അമ്മീമ്മയെന്ന സ്നേഹസ്വരൂപിണിയുടെ സാമീപ്യം അരുളിയ ശക്തിവിശേഷം തന്നെയാകാം എചുമുവിന്റെ പോസ്റ്റുകളിൽ തെളിയുന്ന ആശയഔന്നത്യത്തിന്റെ അടിസ്ഥാനം എന്നും ഇപ്പോൾ ചിന്തിച്ചുപോകുന്നു. ആ അമ്മയ്ക്ക് പ്രണാമം.\nസ്വന്തം സമുദായത്തിലുള്ളവർ തന്നെയാണ് ഇത്തരം മൂഡവിശ്വാസങ്ങളെ സമൂഹത്തിനു മുൻപിൽ തുറന്നു കാണിക്കേണ്ടത്. വിവേകത്തോടെ അമ്മീമ കൈകാര്യം ചെയ്തില്ലായിരുന്നുവെങ്കിൽ എച്ച്മു ഒരു പക്ഷെ, ഈ വിശ്വാസത്തിനും അധിഷ്ടിത ആയേനെ.\nഎച്ചുമെ.ഗംഭീരമായി എഴുതി. പക്ഷെ ബ്രഹ്മ രക്ഷസ്സ് എങ്ങിനെ ഉണ്ടാകും എന്ന് ഞാനറിഞ്ഞിരിക്കുന്നതെഴുതാം. --ക്ഷേത്രത്തിലെ\nനാലമ്പലത്തിനകത്തുവെച്ച് ബ്രാഹ്മണന് അപകടപ്പെട്ടു മരിച്ചാല് അതാണ് ബ്രഹ്മരക്ഷസ്സായി മാറുന്നതെന്നാണ് ഞാന് മനസ്സിലാക്കിയിട്ടുള്ളതു്. വര്‍ഷങ്ങള്‍ക്കു മുമ്പ് പ്രതിഷ്ഠിച്ച ഒരു ബ്രഹ്മ രക്ഷസ്സിനെ ഒഴിപ്പിച്ച് ഭൂമി clear ആക്കി എടുക്കാന് ഞാന് കുറേ പാടു പെട്ടതു കൊണ്ടാണ്. ഇതിനെപ്പറ്റി കൂടുതല്\nഅറിയാന് ഇടയായത്.എല്ലാം ഒരു വിശ്വാസം ആണല്ലോ.\nഎച്മുവിന്റെ അനിയത്തിയെ നമ്മുടെ സുഗതകുമാരിടീച്ചര്‍ക്കും മറ്റും ഒന്ന് പരിചയപ്പെടുത്തണം :) കക്ഷി അതോടെ കവിതയെഴുത്ത് നിറുത്തും.. അറ്റ്ലീസ്റ്റ് പുസ്തകമാക്കുന്ന പണിയെങ്കിലും.. ഹി..ഹി\nഅസ്സലായിട്ടുണ്ട് വിഷയം. അനിയത്തി സൂപ്പർ. ബ്ലോഗില്ലേ അനിയത്തിക്ക്.\nഎനിക്കു ചുറ്റുമുള്ള പുസ്തകങ്ങൾ (മര) രക്ഷസ്സുകളായി മാറുമോ? വിശ്വാസങ്ങളും സ്നേഹസ്വാന്ത്വനങ്ങളും എല്ലാം ജീവിക്കാൻ സുഖം തരുന്നു എന്നറിയുന്നു ഞാൻ ഇവിടെ...\n(എഴുത്ത് സുന്ദരം,അസൂയാവഹം, പ്രസക്തം )\nഅമ്മീമ കലക്കി ...ചിന്തിക്കാനും ഒപ്പം സ്നേഹം ചിന്താനും ഉള്ള കഴിവ് എച്ചുമുവിനു ആരുടെ ജനിതകത്തില് നിന്നും കിട്ടി എന്ന് വ്യക്തം ! :) .ഞങ്ങള് അമ്മീമക്ക് യുക്തിവാദ സംഘത്തില് മെമ്പര്‍ഷിപ്പ് കൊടുക്കും ! അമ്മീമ പറഞ്ഞ കാര്യം എന്റെ മനസ്സിലും കുഞ്ഞു നാളില് പല തവണ കടന്നു വന്നിട്ടുണ്ട് ..അല്ലെങ്കിലും നമ്മള് പ്രേതങ്ങളോടും ആതാമാക്കലോടും ഒക്കെ വല്ലാത്ത ഒരു വിവേചനമാണ് കാണിക്കുന്നത് .! മരിച്ചു കഴിഞ്ഞാല് എല്ലാവരും പ്രശനക്കാരത്രേ ..ഇങ്ങനെ സ്ടീരിയോ ടയിപ്പു ചെയ്യപ്പെട്ട ഒരു വിഭാഗം ഈ ലോകതുണ്ടാവില്ല ! ആത്മാക്കളെ , മനുഷ്യരെ ഉപദ്രവിക്കുന്നവര് ആയി തന്നെ നാം എന്തിനു കാണണം. .. അവര്‍ക്കും ഉണ്ടാവില്ലേ സ്നേഹോം , വത്സല്യവം ഒക്കെ .. ശരിക്ക് പറഞ്ഞാല് നല്ല സ്നേഹവും വാത്സല്യവും കാണിക്കുന്ന ആളുകള് മരിച്ചു കഴിഞ്ഞാല് വല്ലാത്ത ഉപദ്രവകാരികള് ആകും എന്ന് കരുതുന്നത് തന്നെ ഒരു നന്ദി കേടാണ് .. അവ്ര്‍ക്കുണ്ടാകില്ലേ നന്മ നിറഞ്ഞ ഒരു മനസ്സ് ! ഇങ്ങനെ ഒക്കെ ഞാനും ആലോച്ചിരുന്നു പൂമ്പാറ്റ വായിച്ചു പിന്നെ മംഗളവും മനോരമയും വായിക്കാന് തുടങ്ങിയ നാളുകളില് .. പിന്നെ കുറ്റം പറയരുതല്ലോ ,, ഇവര് കാരണം എത്രയോ സാഹിത്യ ശ്രിഷ്ടികള് എത്രയോ സിനിമകള് എത്രയോ ഭാവനകള് ഒക്കെ നമുക്ക് ലഭിച്ചു .. ഇളം നിലാവുള്ള രാത്രിയില് , ഇടക്കിടക് ചിവിടിന്റെ കരച്ചിലും നത്തിന്റെ വിളിയും ഒക്കെയായി , മനസ്സിനെ സുഖകരമായൊരു വിഹ്വലതയിലേക്ക് കൊണ്ട് പോകാന് ഇവരോളം വേറെ ആര്‍ക്കു പറ്റും .. നന്ദി ! എന്റെ നല്ലവരായ രക്ഷസ്സുകളെ .. നന്ദി !\nസാന്ദര്‍ഭികമായി ചില സാമൂഹിക വസ്തുതകളും പറയാം .. പല ഈഴവ തിയ്യന്മാരുടെയും കുംബങ്ങളില് ഒരു ബ്രഹ്മ രക്ഷസ്സിന്റെ ഉപദ്രവം ഉള്ളതായി പൊതുവില് കേരളത്തില് വടക്ക് നിന്ന് തെക്ക് തിരുവനത പുരം വരെ മിത്തുകള് ഉണ്ട് .. വീട്ടില് പരംരാഗതമായോ മറ്റോ ഒരു പ്രശനം ഉണ്ട് എങ്കില് ,,അതല്ല കുടുംബം ക്ഷയ്യിച്ചു വരുന്നു എങ്കില് , ജ്യോതിഷിയുടെ അടുത്ത് പോയാലും ഇത് തന്നെ പറയും ... ബ്രഹ്മ രക്ഷസ്സിന്റെ ഉപദ്രവും . പരിഹാരമായി നല്ല "ചിലവുള്ള "കാര്യങ്ങളും നിര്‍ദ്ദേശിക്കും ..ചില വീടുകളിലും ബ്രഹ്മ രക്ഷ്സിനു ഒരു ഇരിപ്പിടം തന്നെ ഉണ്ട് .. ഇത്തരുണത്തില് വാസുവിന്റെ വീടിനെ ചുറ്റി പറ്റി പറയുന്ന ഒരു കഥ വാസുവിന്റെ പൂര്‍വ്വികന്മാര്‍ക്ക് ബ്രഹ്മ രഷസ്സിന്റെ ശാപം കിട്ടി എന്നതാണ് ...ഹ ഹ ! പണ്ട് പണ്ട് ഏതോ കാലത്ത് അപ്പൂപ്പന് (ന്റെ അപ്പൂപ്പന്റെ ..ന്റെ അപ്പൂപ്പന് ..) ഏതോ ബ്രാഹ്മണ സ്ത്രീയെ മോഹിപ്പിച്ചോ കൊണ്ട് വന്നു എന്നും അതിനെ തുടര്‍ന്നുണ്ടായ കലഹത്തില് ബ്രാഹ്മണ ഹത്യ നടന്നു എന്നു ഒക്കെ ..ശാപം കിട്ടി എന്നും ഒക്കെ .. വെറും കഥയാവാം ,,അല്ലെങ്കില് പണ്ട് പണ്ട് കേരളത്തില് ഉണ്ടായിരുന്ന ചില സാമൂഹ്യ സ്ഥിതികളുടെ = കൊണ്ഫ്ലിക്ടുകളുടെ - കൌതുകകരം ആയ ചില ഫോസ്സില് മിത്ത് രൂപങ്ങള് ആകാം .. രസകരമായ സംഭവം എന്താണ് എന്ന് വച്ചാല് ഈയിടെ തിരിര്‍വനന്തുപുരതുകാരിയും ചെത്തുകാരിയും (ഹ !) ആയ ഒരു സ്ത്രീയും അവരുടെ വീട്ടില് ബ്രഹ്മ ശാപം ഒഴിവാക്കി കിട്ടാന് അനേകം തലമുറകള് ആയി ബ്രഹ്മ രക്ഷസ്സിനെ പൂജിക്കുന്ന കാര്യം അല്പം " അഭിമാനത്തോടെ " (ഹ ഹ !) തന്നെ പറയുകയുണ്ടായി .. ! ജാതിയേതായാലും ആത്മാക്കള് ഒരു പോലെ അല്ല എന്ന് സാരം !! പൂജിക്കുമ്പോള് ശക്തിയും അന്തസ്സും ഉള്ളവയെ തന്നെ പൂജിക്കണം ! എന്തായാലും ബ്രഹ്മ ശാപം ഒഴിവാക്കി കിട്ടാന് ധനവാന്മാരായ പലരും സാമാന്യം സ്വത്തും , പണവും ക്ഷേത്ര ബ്രാഹ്മണ ദാനം ചെയ്ത കുലം മുടിച്ച കഥയായിരിക്കാം പഴയ കേരള ചരിത്രത്തിലെ ചെറിയ ഒരു ഉപകഥ !\nഎച്ചുമു ഇത് നേരത്തെ വായിച്ചിരുന്നില്ല.അമ്മീമയെ വീണ്ടും ഞങ്ങള്‍ക്ക് മുന്‍പില് കൊണ്ടു വന്നതിനു നന്ദി.\nഒരേ തൂവല് പക്ഷികളില് നിന്നും വായിച്ചിരുന്നു,,,, അന്ന് നെറ്റ് സ്ളോവായത് കാരണം കമെന്‌ടിടാന് കഴിഞ്ഞില്ല...\nവളരെ പ്രസക്തമായ ലേഖനം. പക്ഷെ എന്തൊക്കെ പറഞ്ഞാലും മനുഷ്യരില് വന്നിരിക്കുന്ന ഈ അരക്ഷിതാവസ്ഥ അവരെ എത്തിക്കുന്നത് ഇത്തരം ആള്‍ദൈവങ്ങളിലേക്കാണ്. ഇക്കാര്യത്തില് പുറകോട്ടു തന്നെയാണ് പോക്ക്.\nമുമ്പ് വായിച്ചിരുന്നു...ദീപ സ്തംഭം\nകളം മാറ്റി പിടിച്ചു പേടിപ്പിക്കാന് വന്നതാ എന്ന് കരുതി .\nസംഗതി ഇതായിരുന്നല്ലേ. :)\nപക്ഷെ വായന രസകരമായിരുന്നു ട്ടോ.\nഎല്ലാത്തിനും ചികിത്സയുമായി ആള്‍ദൈവങ്ങള് ഇപ്പോഴും അരങ്ങു തകര്‍ക്കല്ലേ .\nശ്രീനാഥന് സാര് പറഞ്ഞ പോലെ പഴയ കാലത്ത് വിത്യസ്തമായി ചിന്തിച്ച ആ അമ്മീമ്മയെ എനിക്കിഷ്ടായി .\nമറ്റുഗതിയൊന്നുമില്ലാത്ത ചിലരാണ് ആള്‍ദൈവങ്ങളായി പലപ്പോഴും മാറാറ്... നിരവധി അനുഭവങ്ങള് ചുറ്റുപാടും... അവരെത്തന്നെ ആശ്രയിക്കുന്ന നമ്മുടെ ആള്‍ക്കാരുടെ കാര്യം,,,\nഅപ്പൊ എച്ചുമ്മുക്കുട്ടീടെ വീടെവിടാ ന്നാ പറഞ്ഞേ? ഒന്നുമല്ല സ്വാമീ മണ്ടൂസാനന്ദ തിരുവടികൾക്ക് ഒന്നിടയ്ക്കങ്ങോട്ട് ഇറങ്ങാനായിരുന്നൂ.\nനല്ല ലേഖനം ട്ടോ. സമൂഹത്തിലെ അന്ധവിശ്വാസങ്ങളെ കാര്യമായി പരിക്കേൽപ്പിക്കാതെ എതിർക്കുന്ന ഈ രീതി എനിക്ക് വളരെ ഇഷ്ടമായി. ആശംസകൾ.\nതണുത്ത വെള്ളം ചേര്‍ത്ത് അരച്ചെടുത്ത\nചന്ദനം നെറ്റിയില് ഇട്ടാല് ഏതു\nതലവേദനയും പമ്പ കടക്കുമെന്ന്\nപണ്ട് മുത്തശ്ശി പറഞ്ഞതോര്‍മ വരുന്നു ...\nആള് ദൈവങ്ങള് ലോകവും മനസ്സും\nകീഴടക്കുന്ന കാലമാണിപ്പൊള് ,\nഅന്ധമായ വിശ്വാസ്സം കൊണ്ട്\nമനസ്സും മൂടി വരുന്നു മനുഷ്യന്റെ ..\nപത്ത് വര്‍ഷം മുന്നേ ആരൊ എഴുതി ഞാന്\nവായിച്ചിരുന്നു പത്ത് വര്‍ഷത്തിനുള്ളില്\nദൈവ വിശ്വാസ്സം മാഞ്ഞ് മനുഷ്യന്\nഅമ്പലങ്ങളും പള്ളികളും ഉപേഷിക്കുമെന്ന് ..\nമതം ഇല്ലാതാകുമെന്ന് .. എന്നിട്ടെന്തായീ ?\nമതം ഭ്രാന്ത് പൊലെ പടര്‍ന്നു കേറുന്നു ..\nദൈവം വിശ്വാസ്സം മാഞ്ഞുവെന്നത് ശരി തന്നെ\nമറ്റെന്തൊ ഒക്കെ മനസ്സില് കടന്നു കൂടീ ..\nഅമ്മമാരും അമ്മുമ്മമാരും പകര്‍ന്നു തന്ന\nപലതിലും നേരുകളുടെ ചിലതുണ്ടായിരുന്നു\nഈ മുത്തശ്ശിയും അന്നും മനസ്സില് മുറുകേ\nപിടിച്ച ചിലത് എഴുതി കാണുമ്പൊള്\nഅഭിമാനം തൊന്നുന്നുണ്ട് ..\nഈ വരികള് എന്നേ പലതും എഴുതിക്കാന്\nപ്രേരിപ്പിക്കുന്നു ,, പക്ഷേ ഞാനത് എഴുതുന്നില്ലേട്ടൊ ..\nബ്ലൊഗുകളും കമ്മ്യൂണിറ്റികളും ഇന്നിന്റെ വായനയേ\nനില നിര്‍ത്തുന്നു എന്നു പറയുമ്പൊള്\nസത്യത്തില് ഒരു സുഖം തോന്നുന്നു ,\nഇ - പത്രങ്ങള് സജീവമാകുന്നത്\nമരങ്ങളെയെങ്കിലും രക്ഷിക്കുമല്ലൊ .. അല്ലേ ..\nസമൂഹത്തില് മുഴുവന് ആകുലതകളാണ് ..\nവിഷമങ്ങള് പേരി വരുന്നവരെ ,\nമോനേ മോളേന്ന് വിളിച്ച് ചേര്‍ന്നണക്കുമ്പൊള്\nആരും വിതുമ്പി പൊകും ..\nസ്നേഹം നഷ്ടമാകുന്ന സമൂഹത്തില്\nസ്നേഹം വിറ്റ് കാശാക്കുന്നവര്\nസ്വന്തം അമ്മക്കൊരു തുള്ളി വെള്ളം\nകൊണ്ട് മൂടുന്നവര് .. ഈ വരികള്\nഎല്ലാം തന്നെ ചിലതൊക്കെ പറയാതെ\nപറയുന്നുണ്ട് , ഉള്ളില് അടച്ചു\nവച്ച ചിലതിന്റെ ചൂരുണ്ട് വരികളുടനീളം ..\nനന്നായി എഴുതി ..സ്നേഹപൂര്‍വം . റിനി ..\nആഹ കമന്റു കവി എത്തിയല്ലോ. എന്റെ വൈകി എന്ന് ആലോചിക്കുകയായിരുന്നു. പറയാനുള്ളത് നേരെ പറഞ്ഞൂടെ സുഹുര്‍ത്തെ. പല ബ്ലോഗിലും ഈ ബോറന് കമന്റ് കണ്ടു മടുത്തു.\nനേരത്തെ വായിച്ചിരുന്നില്ല ഈ പോസ്റ്റ്.അത് കൊണ്ട് ഒന്ന് വായിച്ചു ,നന്നായിരിക്കുന്നു ..50\nvalare prasakthamaya kurippu...... aashamsakal..... blogil puthiya post.... CINEMAYUM, PREKSHAKANUM AVAASHYAPPEDUNNATHU............... vaayikkane\nയച്ചുമുവിന്റെ കഥകള് വായിക്കുമ്പോള് പലപ്പോഴും പുറം ലോകമേ മറന്ന് അങ്ങ് ലയിച്ചിരുന്നു പോവും യച്ചുമൂ..!\nഅധികം വായിച്ചിട്ടില്ലാത്ത എനിക്ക് മലയാളം സാഹിത്യം മനസ്സില് പതിഞ്ഞത് അല്ലറ ചില്ലറ ബ്ളോഗ് വായനകളിലൂടെയാണ്..\nദാ ഇപ്പോള് യച്ചുമുവിനും എന്നെ പിടിച്ചിരുത്താന് കഴിയുന്നു..\nഇതാണ് എന്റെ ലോകം!!:)\nഈ കഥ വായിച്ച് ഞാൻ കമന്റിയിട്ടുണ്ടായിരുന്നു. കാണുന്നില്ലല്ലോ ?\nമനസ്സില് ഇന്നും മായാതെ കിടക്കുന്ന ചില മിഥ്യാ ധാരണകള് , സങ്കല്‍പ്പ ലോകങ്ങള് ..നന്നായി പറഞ്ഞു എച്ചുമൂ , അനിയത്തിയുടെ കാഴ്ചപ്പാടുകള് വളരെ രസകരം , അങ്ങനെ ചിന്തിച്ചാല് സംഗതി ശെരിയാണല്ലോ !\nപോസ്റ്റ് വായിച്ച് എന്നെ പ്രോത്സാഹിപ്പിച്ച എന്റെ എല്ലാ കൂട്ടുകാർക്കും നന്ദിയും നമസ്കാരവും പറഞ്ഞുകൊണ്ട് സ്നേഹത്തോടെ.....\nഅമ്മീമ്മയാണ് താരം. ഇത്ര കിഴക്കോ പടിഞ്ഞാറ് എന്ന് പറഞ്ഞപോലെയാണ്.\nഇത്ര "പുരോഗമിച്ച" നമുക്കുള്ള അന്ധവിശ്വാസങ്ങള് ഒന്നും അമ്മീമയ്ക്കോ ആ തലമുറക്കോ ഇല്ല.\nപതിവുപോലെ നല്ല വായന\nPatricia Morgan said...\nNice one Best wishes\nനന്നായിട്ടുണ്ട് ചേച്ചീ!!!കപട ദൈവത്തിൽ നിന്നും രക്ഷനേടിയല്ലോ!!!\nഒരു സംശയം .വെറും രക്ഷസെങ്ങനെ ഉണ്ടാകുന്നു എന്നാണു സങ്കൽപം????\nച്ഛീ…ദേ, ഒരു പെൺകുഞ്ഞ്! കൊല്ല്…അതിനെ കൊല്ല്.


ഒറ്റയ്ക്ക് സ്വര്‍ഗ്ഗത്തില് പോകാമെന്ന് വിചാരിക്കരുത് : Marian Pathram\nസ്വന്തം ആത്മരക്ഷ എല്ലാവര്‍ക്കും പ്രധാനപ്പെട്ടതാണ്. സ്വര്‍ഗ്ഗത്തില് പോകണം എന്നത് എല്ലാവരും സ്വന്തം അവകാശം പോലെ തീരുമാനമെടുക്കുകയും വേണം. അതനുസരിച്ച് സ്വന്തം ജീവിതത്തെ ക്രമീകരിക്കേണ്ടതും അത്യാവശ്യമാണ്. ഇതൊക്കെ നല്ലതാകുമ്പോഴും ഒരു കാര്യം നാം മറക്കരുത്.\nമറ്റുള്ളവരുടെ ആത്മരക്ഷയും നമ്മുടെ പരിഗണനയിലുണ്ടാവണം. അതുകൊണ്ടാണ് സ്വര്‍ഗ്ഗത്തില് തനിച്ച് പോകാം എന്ന് വിചാരിക്കരുത് എന്ന് പറയുന്നത് കാരണം മറ്റുള്ളവരുടെയും ആത്മരക്ഷ നമ്മുടെ കടമയാണ്. ലോകം മുഴുവനും സുവിശേഷം പ്രസംഗിക്കേണ്ടിയിരിക്കുന്നു എന്നാണല്ലോ സുവിശേഷം നമ്മെ ഓര്‍മ്മപ്പെടുത്തുന്നത്.\nസ്വര്‍ഗ്ഗത്തില് ഞാന് മാത്രം പോയാല് മതിയെന്ന് വിചാരിക്കുന്നതില് കുറച്ചൊക്കെ സ്വാര്‍ത്ഥതയുണ്ട്. ഞാന് സ്വര്‍ഗ്ഗത്തില് പോകുമ്പോള് എന്റെ മക്കളും ഭാര്യയും മാതാപിതാക്കളും കൂടപ്പിറപ്പുകളും സുഹൃത്തുക്കളും സ്വര്‍ഗ്ഗത്തില് ഉണ്ടാകണമെന്ന് ഞാന് ആഗ്രഹിക്കണം. സ്വര്‍ഗ്ഗത്തില് ഒരു ചേരിപ്രദേശമുണ്ടാക്കുമെന്ന് വിശുദ്ധ മദര്‍തെരേസ പറഞ്ഞത് ഓര്‍മ്മിക്കുക. താന് മാത്രം സ്വര്‍ഗ്ഗത്തിലെത്തിയാല് മതിയെന്നല്ല മദര് തെരേസ ആഗ്രഹിച്ചത്.\nതാന് എത്തുന്ന സ്വര്‍ഗ്ഗത്തില് താന് ശുശ്രൂഷ ചെയ്യുന്നവരും താന് സ്‌നേഹിക്കുന്നവരും ഉണ്ടാകണമെന്നായിരുന്നു മദറിന്റെ ആഗ്രഹം. അതുപോലെ നാമും ആഗ്രഹിക്കണം. എനിക്കൊപ്പം എന്റെ പ്രിയപ്പെട്ടവരും സ്വര്‍ഗ്ഗത്തിലുണ്ടാവണം. ഒരുപക്ഷേ നമ്മുടെ പ്രിയപ്പെട്ടവര് ദൈവത്തില്‍നിന്ന് അകന്നുജീവിക്കുന്നവരായിരിക്കാം.\nഅവരുടെ മാനസാന്തരത്തിന് വേണ്ടി പ്രാര്‍ത്ഥിക്കുക..ഉപവസിക്കുക. അവരും എനിക്കൊപ്പം സ്വര്‍ഗ്ഗത്തിലെത്തുന്നത് സ്വപ്‌നം കാണുക. ഈശോയോട് അതിന് വേണ്ടി പ്രാര്‍ത്ഥിക്കുക.\nഹോ എന്തുരസമായിരിക്കും അത് അല്ലേ ഭൂമിയില് നാം സ്‌നേഹിക്കുന്നവരെല്ലാം സ്വര്‍ഗ്ഗത്തിലും കൂടെയുണ്ടായിരിക്കുക! അതുകൊണ്ട് ദൈവത്തില് നിന്ന് അകന്നുജീവിക്കുന്നവരെല്ലാം സുവിശേഷം അറിയാന് അവരോട് സുവിശേഷം പ്രസംഗിക്കുക.അവര്‍്ക്കുവേണ്ടി പ്രാര്‍ത്ഥിക്കുക.


അഭിമന്യുവിന്റെ കൊലപാതകം: മുഖ്യപ്രതിയുടെ വീട് അടച്ചിട്ട നിലയില്, മുഹമ്മദ് സംസ്ഥാനം വിട്ടെന്ന വിലയിരുത്തലില് പൊലീസ്\nനാലുപേരുടെ അറസ്റ്റാണ് കേസിൽ ഇതുവരെ രേഖപ്പെടുത്തിയിരിക്കുന്നത്. കൊലപാതകം നടന്ന്5ദിവസമായിട്ടും കേസിലുള്‍പ്പെട്ട മുഖ്യപ്രതികളെ വലയിലാക്കാൻ പൊലീസിന് സാധിച്ചിട്ടില്ല.\n07 Jul, 2018 at 05:45 AM\nമഹാരാജാസിലെ എസ്എഫ്ഐ നേതാവായിരുന്ന അഭിമന്യുവിന്റെ കൊലപാതകത്തില് മുഖ്യപ്രതികളെ പിടികൂടാനാകാതെ പൊലീസ്. പത്ത് സംഘങ്ങളെ നിലവില് കേസന്വേഷണത്തിനായി നിയോഗിച്ചിട്ടുണ്ട്. നാലുപേരുടെ അറസ്റ്റാണ് കേസിൽ ഇതുവരെ രേഖപ്പെടുത്തിയിരിക്കുന്നത്. കൊലപാതകം നടന്ന്5ദിവസമായിട്ടും കേസിലുള്‍പ്പെട്ട മുഖ്യപ്രതികളെ വലയിലാക്കാൻ പൊലീസിന് സാധിച്ചിട്ടില്ല.\nമുഖ്യ പ്രതിയായ മുഹമ്മദ് സംസ്ഥാനം വിട്ടെന്ന വിലയിരുത്തലിലാണ് പൊലീസ്. മുഹമ്മദിന്റെ വീടും അടച്ചിട്ട നിലയിലാണ്. കൊലയാളി സംഘത്തിലുണ്ടായിരുന്നുവെന്ന് ഉറപ്പിച്ചവരുടെ വീടുകളിൽ കഴിഞ്ഞ ദിവസങ്ങളിൽ പോലീസ് പരിശോധന നടത്തിയിരുന്നു. എന്നാൽ ഇവർ ഒളിവിൽ പോയത് സംബന്ധിച്ച് കൃത്യമായ സൂചനകൾ ലഭിച്ചില്ല. ഇതിനിടെ ദൃക്‍സാക്ഷികളെ വിളിച്ചു വരുത്തി പൊലീസ് വീണ്ടും മൊഴി രേഖപ്പെടുത്തി. അന്വേഷണത്തിൽ പ്രതിസന്ധി രുപപ്പെട്ടതോടെ അന്വേഷണ സംഘം വിപുലീകരിച്ചിരുന്നു.\nകണ്‍ട്രോള് റൂം അസിസ്റ്റന്റ് കമ്മീഷണര് എസ് ടി സുരേഷ് കുമാറിന് അന്വേഷണചുമതലയും കൈമാറി. എന്നാൽ പ്രധാന പ്രതികളെ കുരുക്കാൻ കഴിയാത്തത് പൊലീസിനെ സമ്മർദത്തിലാക്കുന്നുണ്ട്. പ്രതികൾക്ക് ശക്തമായ ബാഹ്യസഹായം കിട്ടുന്നുണ്ടെന്നാണ് പൊലീസ് വാദം.\nഅതേസമയം കഴിഞ്ഞ ദിവസം കസ്റ്റഡിയിലെടുത്ത ചിലരുടെ അറസ്റ്റ് ഇന്ന് രേഖപ്പെടുത്തും. 8 പേർ നിലവിൽ പൊലീസിന്റെ കസ്റ്റഡിയിലുണ്ട്. എന്നാൽ ഇവരാരും കൃത്യത്തിൽ നേരിട്ട് പങ്കാളികളായവരല്ല. പ്രതികളെ സഹായിച്ചവരാണിവർ. പ്രതികളെ സഹായിച്ചുവെന്ന് കരുതുന്ന എസ്ഡിപിഐ നേതാക്കളുടെ ഫോണ് രേഖകളും പൊലീസ് ശേഖരിക്കുന്നുണ്ട്.


Kalidas ... | വീട്ടുവിശേഷങ്ങളുമായി കാളിദാസ്... - Malayalivartha.com Widgets Magazine\n29 NOVEMBER 2020 08:50 PM IST\nവീട്ടുവിശേഷങ്ങളുമായി എത്തിയിരിക്കുകയാണ് കാളിദാസ് ജയറാം. 20 വര്‍ഷത്തിലേറെയായി താമസിക്കുന്ന ചെന്നൈ വല്‍സരവാക്കത്തുള്ള വീടിന്റെ കാഴ്ചകളാണ് താരം ആരാധകര്‍ക്കായി പങ്കുവയ്ക്കുന്നത്. ജയറാമിന്റെ അശ്വതി എന്ന വീട് ചെന്നൈയില് ആണെങ്കിലും നാട്ടിന് പുറത്തെ ഒരു വീടിന് സമാനമായ കാഴ്ചകളാണ് എങ്ങും. വീടിനുള്ളില് അച്ഛന് ജയറാമിന് പ്രിയപ്പെട്ട ഒരു മുറിയും താരം പരിചയപ്പെടുത്തുന്നുണ്ട്.വിശാലമായ മുറ്റവും പൂന്തോട്ടവും കൃഷിയിടവുമെല്ലാം ഇവിടെയുണ്ട്. കാളിദാസ് വീടിന്റെ അകവും പുറവും തന്റെ പ്രിയ നായയെയും വാഹനത്തെയും ആരാധകര്‍ക്കായി പരിചയപ്പെടുത്തുന്നു. ഗേള് ഫ്രണ്ട് ഉണ്ടോ എന്ന ചോദ്യത്തിന്. ഗേള് ഫ്രണ്ട് ഇല്ല എന്നു പറയുന്നില്ല. ഉണ്ടായിരുന്നെങ്കില് നന്നായിരുന്നേനെ എന്ന് ചിരിയോടെ കാളിദാസന് പറയുന്നു.\nകൊടശ്ശേരിയില് ഗ്യാസ് സിലിണ്ടറുമായി വന്ന ലോറിക്ക് തീപ്പിടിച്ചു (22 minutes ago)\nസംസ്ഥാന ബഡ്ജറ്റിനെതിരെ രൂക്ഷ വിമര്‍ശനവുമായി ബിജെപി നേതാവ് പികെ കൃഷ്ണദാസ് (51 minutes ago)


കല്യാണിനടുത്ത് റെയിൽ പാതയിൽ ഉണ്ടായ അപകടത്തിൽ തൊഴിലാളി മരിച്ചു,2പേർക്ക് പരിക്കേറ്റു **** കർഷകരുമായുള്ള ഏറ്റുമുട്ടലിൽ മുന്നൂറോളം പോലീസുകാർക്ക് പരിക്കേറ്റു; ട്രാക്ടർ റാലി അക്രമത്തിൽ 22 കേസുകൾ ഫയൽ ചെയ്തു **** കടിഞ്ഞൂല് പ്രസവത്തില് നാല് കണ്മണികള്!!; മുസ്തഫ – മുബീന ദമ്പതികള്‍ക്ക് അപൂര്‍വ്വ ഭാഗ്യം **** ഭക്തിയും അന്ധവിശ്വാസവും മൂത്ത് മാതാപിതാക്കള് രണ്ട് പെണ്‍മക്കളെ കൊന്നു **** മലയാളി അസോസിയേഷൻ ഓഫ് ഗ്രെയ്റ്റർ ഹൂസ്റ്റൺ (മാഗ്) റിപ്പബ്ലിക് ഡേ ആഘോഷിച്ചു ****\nചൂട് കൂടുതലുള്ള രാജ്യങ്ങളില് കൊറോണ വൈറസിന്റെ വ്യാപനം കുറയുമെന്ന് ഗവേഷകര്. ലോകത്തിലെ എല്ലാ രാജ്യങ്ങളും നോക്കിയാല്, താപനില വളരെ കുറവുള്ള രാജ്യങ്ങളില് കൊറോണ വളരെയധികം നാശമുണ്ടാക്കിയതായി കാണാം. എന്നാല്, ചൂടുള്ള കാലാവസ്ഥയുള്ള രാജ്യങ്ങളില് കൊറോണ വൈറസ് പടര്‍ന്നത് കുറവായിരുന്നു എന്നാണ് കണ്ടെത്തിയിരിക്കുന്നത്. അങ്ങനെയെങ്കില് ഏപ്രില് മാസം ഇന്ത്യയ്ക്ക് നല്ലതാണെന്നാണ് ഗവേഷകര് പറയുന്നത്.\nഇത്തവണ 120 വര്‍ഷത്തെ റെക്കോര്‍ഡാണ് മാര്‍ച്ചില് തകര്‍ന്നത്. 120 വര്‍ഷത്തിനിടെ മാര്‍ച്ചില് മഴ പെയ്തില്ല. പക്ഷേ അടുത്ത 24 മണിക്കൂറിനുള്ളില് അത് മാറും. 21 ദിവസത്തെ ലോക്ക്ഡൗണ് കഴിയുമ്പോള് മെര്‍ക്കുറി ഉയരും. കാരണം ഏപ്രില്4ഓടെ ഡല്‍ഹി ഉള്‍പ്പടെയുള്ള പശ്ചിമ ഇന്ത്യയിലെ താപനില 40 ഡിഗ്രിയിലെത്തും.\nചില ഗവേഷകരും ഡോക്ടര്‍മാരും പറയുന്നതനുസരിച്ച്, താപത്തിന്‍റെ വര്‍ദ്ധനവ് കൊറോണ വൈറസിനെ ഇല്ലാതാക്കാന് സഹായിക്കും. ലോകത്തിലെ താപനില വര്‍ദ്ധിച്ച എല്ലാ രാജ്യങ്ങളിലും കൊറോണയുടെ വ്യാപനം പരിശോധിച്ചാല് കൊറോണയുടെ നാശം കുറവാണെന്ന് കാണാം.\nസുഡാനിലെ ശരാശരി താപനില 52 ഡിഗ്രിയാണ്. അവിടെ മൂന്ന് കൊറോണ കേസുകളും ഒരു മരണവുമേ ഉണ്ടായിട്ടുള്ളൂ.\nഒമാനില് താപനില 50 ഡിഗ്രിക്ക് അടുത്താണ്, 109 കൊറോണ കേസുകളുണ്ടെങ്കിലും ആരും മരിച്ചില്ല.\nഇറാഖിലെ ശരാശരി മെര്‍ക്കുറി 48 ഡിഗ്രിക്ക് അടുത്താണ്. 382 കൊറോണ കേസുകളും 36 മരണങ്ങളും റിപ്പോര്‍ട്ട് ചെയ്തു.\nസൗദി അറേബ്യയിലെ ശരാശരി താപനില 50 ഡിഗ്രിക്ക് അടുത്താണ്, അവിടെ 1012 കൊറോണ കേസുകള് സംഭവിക്കുകയും മൂന്ന് പേര് മരിക്കുകയും ചെയ്തു.\nമലേഷ്യയിലെ ശരാശരി താപനില മുപ്പത് ഡിഗ്രിക്ക് അടുത്താണ്, അവിടെ 2031 കൊറോണ കേസുകളും 24 പേര് മരിക്കുകയും ചെയ്തു.\nഇറ്റലിയില് താപനില 14 ഡിഗ്രി സെല്‍ഷ്യസാണ്, ഇവിടെ 80000ത്തിലധികം കൊറോണ കേസുകളും 8215 മരണവും നടന്നു.\nസ്പെയിനില് മെര്‍ക്കുറി4ഡിഗ്രിയില് കുറവാണ്. അവിടെ 57000 വൈറസ് കേസുകളുണ്ട്. 4365 പേര് മരിച്ചു.\nഫ്രാന്‍സില് മെര്‍ക്കുറി 8 ഡിഗ്രിയാണ്, അവിടെ 29000ത്തിലധികം കേസുകളുണ്ട്. 1696 പേര് മരിച്ചു.\nഇറാനില് മെര്‍ക്കുറി 15 ഡിഗ്രിയാണ്, അവിടെ 29000ത്തിലധികം കേസുകളും 2234 മരണവും നടന്നു.\nയു എസിലെ താപനില 12 ഡിഗ്രിയാണ്, ഇവിടെ 86000 കേസുകളും 1302 പേര് മരിക്കുകയും ചെയ്തു.\nചൈനയില് 13 ഡിഗ്രിയാണ്, ഇവിടെ 82000 കേസുകളും 3174 മരണവും നടന്നു.\nഇന്ത്യയില് ശരാശരി മെര്‍ക്കുറി 28 ഡിഗ്രിക്ക് അടുത്താണ്. ഇത് സാധാരണയേക്കാള് ഒരു ഡിഗ്രി കുറവാണ്. ഇന്ത്യയില്, കൊറോണയുടെ നാശം ജനസംഖ്യയുടെ കാര്യത്തില് ഒരു പരിധി വരെ നിയന്ത്രിക്കപ്പെടുന്നുണ്ട്. ഇത് പൂര്‍ണ്ണമായും തടയാനാണ് സര്‍ക്കാരിന്‍റെ ശ്രമം. കൊറോണയും കാലാവസ്ഥയുമായി ബന്ധപ്പെട്ട കൂടുതല് ഗവേഷണങ്ങള് ഇപ്പോഴും നടക്കുന്നുണ്ട്.\nഒളിമ്പിക് ടോര്‍ച്ച് ശൂന്യമായ സ്റ്റേഡിയത്തില് കൈമാറും; ഐഒസി ഉദ്യോഗസ്ഥര് വീട്ടില് നിന്ന് ജോലി ചെയ്യും\n186 രാജ്യങ്ങള് നോവല് കൊറോണ വൈറസ്സിന്റെ പിടിയില്; മരണം പതിനയ്യായിരത്തിലേക്ക്; ലോകമെങ്ങും കടുത്ത നടപടികള്\nബംഗാളില് ആദ്യ കൊറോണ ഇരയുടെ മൃതദേഹം അനാഥമായി; ബന്ധുക്കള് എത്തിയില്ല, സംസ്‌കാരം തടഞ്ഞ് നാട്ടുകാര്\nകൊറോണ വൈറസ്: ഇന്ത്യയടക്കമുള്ള രാജ്യങ്ങള്‍ക്ക് യാത്രാ വിലക്കേര്‍പ്പെടുത്തി സൗദി അറേബ്യ; ഇഖാമ ഉള്ളവര് 72 മണിക്കൂറിനുള്ളില് തിരിച്ചെത്തണമെന്ന്\nകോവിഡ് -19 അങ്ങനെ പോകില്ല; സുഖം പ്രാപിച്ചാലും അത് ശ്വാസകോശത്തെ ബാധിക്കുമെന്ന് പഠനം\nസംസ്ഥാനത്ത് ബുധനാഴ്ച ഒന്‍പത് പേര്‍ക്ക് കൂടി ‘കൊവിഡ്-19’; രോഗം സ്ഥിരീകരിച്ചവരുടെ എണ്ണം 112; രോഗമുക്തരായവർ 12\nഇന്ത്യയില് കൊറോണ വൈറസ് അതിവേഗം പടരുന്നു\nരാജ്യത്ത് കൊവിഡ് ബാധിതരുടെ എണ്ണം 332 ആയി; 24 മണിക്കൂറിനുള്ളില് 77 പേര്‍ക്ക് രോഗബാധ\nകൊവിഡ്-19: രാജ്യത്തെ 80 നഗരങ്ങള് പൂര്‍ണമായി അടച്ചു; പല സംസ്ഥാനങ്ങളിലും നിരോധനാജ്ഞ\nഇന്‍ഡോറില് 12 പുതിയ കൊറോണ രോഗികളെ കണ്ടെത്തി\nകേരള സമാജം ഓഫ് സൗത്ത് ഫ്‌ളോറിഡയ്ക്ക് നവസാരഥികള്\nകെ കെ കുരുവിള (72) നിര്യാതനായി\nകാള്‍സ്ബാഡ് മേയര് പ്രിയ പട്ടേല് സ്റ്റേറ്റ് സെനറ്റ് സീറ്റിലേക്ക് മത്സരിക്കുന്നു\nകോവിഡ്-19: സൗത്ത് ആഫ്രിക്കയില് നിന്നുള്ള യാത്രക്കാര്‍ക്ക് യാത്രാ നിരോധനമേര്‍പ്പെടുത്തി പ്രസിഡന്റ് ജോ ബൈഡന്റെ എക്സിക്യൂട്ടീവ് ഉത്തരവ്\nപ്രസിഡന്‍റ് ജോ ബൈഡൻ പതിവുപോലെ ഞായറാഴ്ച കുർബ്ബാനയിൽ പങ്കെടുത്തു\nപൂര്‍ണ്ണ ഗര്‍ഭിണിയുള്‍പ്പെടെ6കുടുംബാംഗങ്ങളെ വെടിവച്ചു കൊലപ്പെടുത്തിയ 17 കാരന് അറസ്റ്റില്


തമിഴിലേക്ക് അരങ്ങേറ്റത്തിനൊരുങ്ങി സാനിയ അയ്യപ്പന്! അച്ഛന് തമിഴനും അമ്മ മലയാളിയുമാണെന്ന് നടി | Saniya Iyyappan Talks About Tamil Movie - Malayalam Filmibeat\n| Published: Friday, January 17, 2020, 21:36 [IST]\nവളരെ കുറഞ്ഞ കാലം കൊണ്ട് മലയാള സിനിമാപ്രേക്ഷകരുടെ പ്രിയങ്കരിയായി മാറിയ നടിയാണ് സാനിയ അയ്യപ്പന്. ക്വീന് എന്ന സിനിമയിലെ ചിന്നു എന്ന കഥാപാത്രമായിരുന്നു സാനിയയെ പ്രശസ്തിയിലേക്ക് എത്തിച്ചത്. ആദ്യ സിനിമയിലെ കഥാപാത്രം ട്രോളന്മാര് ഏറ്റെടുത്തതോടെ നിരന്തരം ട്രോളുകള് സോഷ്യല് മീഡിയയിലൂടെ പ്രത്യക്ഷപ്പെട്ട് കൊണ്ടിരുന്നു.\nപതിനേഴ് വയസുകാരിയായ സാനിയ അരങ്ങേറ്റത്തിലൂടെ തന്നെ ആറോളം അവാര്‍ഡുകള് സ്വന്തമാക്കിയിരുന്നു. താരരാജാക്കന്മാരായ മോഹന്‍ലാലിനും മമ്മൂട്ടിയ്ക്കുമൊപ്പം അഭിനയിച്ചും സാനിയ പ്രേക്ഷക പ്രശംസ സ്വന്തമാക്കി. ഇപ്പോള് മമ്മൂട്ടിയുടെ ഏറ്റവും പുതിയ സിനിമയായ ദി പ്രീസ്റ്റ് എന്ന ചിത്രത്തിലും സാനിയ അഭിനയിക്കുന്നുണ്ട്. അതിനൊപ്പം സാനിയയുടെ ആദ്യ ചിത്രമായ ക്വീനിന്റെ രണ്ടാം ഭാഗം വരുന്നതായി അടുത്തിടെ സംവിധായകന് പ്രഖ്യാപിച്ചിരുന്നു.\nക്വീനിന്റെ രണ്ടാം ഭാഗത്തിനായി സംവിധായകന് വിളിച്ചപ്പോള് കണ്ണും അടച്ച് തന്നെ അതിന്റെ ഭാഗമാവുകയാണ്. അത് മറ്റൊരു മികച്ച സിനിമയായിരിക്കുമെന്നാണ് തന്റെ ആത്മവിശ്വാസം. ഇതല്ലാതെ സാനിയ കേന്ദ്രകഥാപാത്രത്തെ അവതരിപ്പിക്കുന്നതായി പ്രഖ്യാപിച്ച വേറെയും സിനിമകള് നിരവധിയാണ്. തമിഴിലേക്കും അരങ്ങേറ്റത്തിന് തയ്യാറെടുക്കുകയാണ് നടിയിപ്പോള്. ഞാന് മലയാളവും തമിഴും വ്യക്തമായി സംസാരിക്കും. കാരണം എന്റെ പിതാവ് ഒരു തമിഴനാണ്. ചെന്നൈയിലായിരുന്നു അദ്ദേഹം. അമ്മയാണ് മലയാളി. ഈ ചിത്രം ക്വീന് പോലൊരു മൂവിയായിരിക്കും. സിനിമയില് ഒരു ഡാന്‍സര് ആയിട്ടാണ് അഭിനയിക്കുന്നത്.\nSaniya Iyyappan Talks About Tamil Movie\nStory first published: Friday, January 17, 2020, 21:36 [IST]


കോവിഡ് കാലത്തും ബാലപീഡനത്തിന് കുറവില്ല; കോഴിക്കോട് 80 കേസുകൾ | child abuse -kerala news | Madhyamam\nHomechevron_rightNewschevron_rightLocal Newschevron_rightKozhikodechevron_rightകോവിഡ് കാലത്തും...\ndate_range4Jun 2020 1:46 AM GMT\nകോവിഡ് കാലത്തും ബാലപീഡനത്തിന് കുറവില്ല; കോഴിക്കോട് 80 കേസുകൾ\nകോഴിക്കോട്: കോവിഡ് ലോക്ഡൗണിൽ എല്ലാവരും വീടിനകത്തിരിക്കുേമ്പാഴും ചൈൽഡ് ലൈനിൽ രജിസ്റ്റർ ചെയ്യപ്പെട്ട പീഡനക്കേസുകൾ നിരവധി. മാർച്ച് 24 മുതൽ മേയ് 31 വരെ 80 കേസാണ് കോഴിക്കോട് രജിസ്റ്റർ ചെയ്തത്. സാധാരണ, മാസം 120 ഒാളം സംഭവങ്ങൾ രജിസ്റ്റർ ചെയ്യാറുണ്ട്. കോവിഡ് കാലത്ത് രണ്ടുമാസം കൊണ്ട് 80 കേസുകൾ രജിസ്റ്റർ ചെയ്തത് താരതമ്യേന കുറവാണെങ്കിലും കേസുകളെല്ലാം വളരെ ഗുരുതര സ്വഭാവമുള്ളതാണെന്ന് ചൈൽഡ് ലൈൻ കോഴിക്കോട് ജില്ല കോഒാഡിനേറ്റർ കെ.കെ. അഫ്സൽ പറഞ്ഞു.\n2019 ഏപ്രിൽ ഒന്നു മുതൽ 2020 മാർച്ച് 31 വരെയുള്ള കണക്കുകൾ പ്രകാരം 1042 കേസുകളാണ് ചൈൽഡ് ലൈനിൽ രജിസ്റ്റർ ചെയ്തത്. ഇതിൽ 160 എണ്ണം ലൈംഗിക പീഡനക്കേസുകളാണ്. 97 എണ്ണം ശാരീരിക പീഡനവും 177 എണ്ണം മാനസിക പീഡനവുമാണ്. 11 എണ്ണം അധ്യാപകരുടെ ശിക്ഷ നടപടികളെ സംബന്ധിച്ച കേസുകളാണ്.\nകൂടാതെ, വീടുവിട്ടിറങ്ങിയ 30 കുട്ടികളെ ചൈൽഡ് ലൈൻ ഇടപെട്ട് വീടുകളിലെത്തിക്കുകയും അഞ്ചു ബാലവിവാഹങ്ങളും ആറു ബാലഭിക്ഷാടനങ്ങളും തടഞ്ഞു. ഇൗ വകുപ്പുകളിലൊന്നും ഉൾപ്പെടാത്ത മറ്റു 231 കേസുകളും രജിസ്റ്റർ ചെയ്തിട്ടുണ്ട്.\n110 പെൺകുട്ടികളും 50 ആൺകുട്ടികളുമാണ് ഇൗ കാലയളവിൽ ലൈംഗിക പീഡനത്തിനിരയായത്. 13 മുതൽ 16 വയസ്സിനിടയിലാണ് ഏറ്റവും കൂടുതൽ കുട്ടികൾ ലൈംഗിക പീഡനത്തിനിരയാകുന്നത്.\n30- 50 വയസ്സിനിടയിലുള്ളവരാണ് പ്രതികളിൽ കൂടുതൽ. 25 മുതൽ 35 വരെ പ്രായമുള്ള 51 പ്രതികളും 36 മുതൽ 49 വരെ പ്രായമുള്ള 60 പ്രതികളുമാണുള്ളത്. 37 കേസുകളിലെ പ്രതികൾ അയൽവാസികളും 20 പ്രതികൾ ബന്ധുക്കളുമാണ്. 33 കേസുകളിൽ അപരിചിതരാണ് പ്രതികൾ. കേസുകളിൽ 39 പീഡനങ്ങൾ നടന്നത് വീട്ടിൽവെച്ചാണെന്നും കണക്കുകൾ വ്യക്തമാക്കുന്നു.\n74 കേസുകളിൽ പ്രതിയെ അറസ്റ്റ് ചെയ്തിട്ടുണ്ട്. ചൈൽഡ് ലൈനിലെത്തിയതിെൻറ 11 ശതമാനം കേസുകളിൽ മാത്രമേ എഫ്.െഎ.ആർ രജിസ്റ്റർ ചെയ്യപ്പെട്ടുള്ളൂ. ഏഴു ശതമാനം കേസുകളിൽ മാത്രമേ പ്രതികൾ അറസ്റ്റിലായിട്ടുള്ളൂ.\nപീഡനത്തിന് ഇരയായ പെൺകുട്ടികൾ\n0-5വയസ്സ് -3കേസുകൾ\n6 -12 - 37\n13- 16 - 56\n17- 18 - 14\n0 -5-0\n6 - 12 - 19\n13 - 16 - 29\nTAGS:pocso kerala calicut child malayalam news\nNews Summary - child abuse -kerala news


News | കളിക്കളത്തിൽ കേളീശൈലി കൊണ്ട് വ്യത്യസ്തനായ റൊണാൾഡീഞ്ഞോ വിവാഹ കാര്യത്തിലും അടിമുടി വ്യത്യസ്തനായി! തകർപ്പൻ ഫ്രീകിക്കുകളുടെ ഇതിഹാസം ഒരേ സമയം കല്യാണം കഴിക്കുന്നത് രണ്ട് പേരെ - MarunadanMalayali.com\nMay 25, 2018 | 09:56 AM IST | Permalink\nബ്രസീലിയ: ബ്രസീലിന്റെ ഫുട്‌ബോൾ ഇതിഹാസമാണ് റൊണാൾഡീഞ്ഞോ. വ്യത്യസ്തമായ കേളീ ശൈലികൊണ്ട് ശ്രദ്ധേയനായ അദ്ദേഹം സ്വന്തം വിവാഹ കാര്യത്തിലും അടിമുടി വ്യത്യസ്തനായി. ഒരേ സമയം രണ്ടുപേരെയാണ് റൊണാൾഡീഞ്ഞോ വിവാഹം കഴിക്കുന്നത്. ഈ ഇരട്ടപ്രണയകഥ പുറംലോകത്തെ അറിയിച്ചത് ബ്രസീലിലെ വിഖ്യാത കളിയെഴുത്തുകാരൻ ലിയോ ഡയാസാണു.\nഒപ്പം താമസിക്കുന്ന പ്രിസില കൊയ്ലയെയും ബിയാട്രീസ് സൂസയെയും ഓഗസ്റ്റിൽ വിവാഹം കഴിക്കാനാണു റൊണാൾഡീഞ്ഞോയുടെ നീക്കം. കഴിഞ്ഞ ഡിസംബർ മുതൽ റൊണാൾഡീഞ്ഞോ ഇരുവർക്കുമൊപ്പമാണു താമസം. 2016 ഓഗസ്റ്റിലാണു റൊണാൾഡീഞ്ഞോയും ബിയാട്രീസ് സൂസയും പ്രണയത്തിലാകുന്നത്. പ്രിസിലയും റൊണാൾഡീഞ്ഞോയും വർഷങ്ങൾക്കു മുമ്പേ ഒരുമിച്ചു ജീവിക്കുന്നവരാണ്. സഹോദരന്റെ ഇരട്ട വിവാഹത്തിൽ അതൃപ്തയായ സഹോദരി ഡിസി ചടങ്ങുകളിൽ പങ്കെടുക്കില്ലെന്നു വ്യക്തമാക്കി.\nകഴിഞ്ഞ വർഷം ഡിസംബർ മുതൽ മൂവരും റിയോ ഡി ജനീറോയിൽ ഒരേവീട്ടിലാണ് താമസം. കഴിഞ്ഞ വർഷം ജനുവരിയിലാണ് ഇരുവരോടും താരം വിവാഹാഭ്യർഥന നടത്തിയത്. രണ്ടുപേരെയും വിവാഹനിശ്ചയമോതിരവും അണിയിച്ചു. പോക്കറ്റ് മണിയായി ഇരുവർക്കും 1500 പൗണ്ട് വീതം നൽകി. ഒരേ സമ്മാനങ്ങളാണ് രണ്ടുപേർക്കും നൽകാറ്. ബ്രസീൽ കണ്ട എക്കാലത്തെയും മികച്ച താരങ്ങളിലൊരാളാണ് റൊണാൾഡീഞ്ഞോ.\nബ്രസീലിയൻ റിപ്പബ്ലിക്ക് പാർട്ടിയുടെ (പി.ആർ.ബി.) സ്ഥാനാർത്ഥിയായി തെരഞ്ഞെടുപ്പിൽ മത്സരിക്കുമെന്നു കഴിഞ്ഞ ദിവസമാണു റൊണാൾഡീഞ്ഞോ വെളിപ്പെടുത്തിയത്. ഒക്ടോബർ ഏഴിനു നടക്കുന്ന പൊതു തെരഞ്ഞെടുപ്പിലാണു റൊണാൾഡീഞ്ഞോ മത്സരിക്കുന്നത്. പക്ഷേ വിവാഹ വാർത്ത പുറത്തുവന്നതോടെ സൂപ്പർ താരത്തിന്റെ സ്ഥാനാർത്ഥിത്വം വെള്ളത്തിലായി.\n38 വയസുകാരനായ റൊണാൾഡീഞ്ഞോ ബ്രസീലിനായി 97 കളികളിലായി 33 ഗോളടിച്ചു. ഗ്രെമിയോ, പാരീസ് സെയിന്റ് ജെർമെയ്ൻ, ബാഴ്സലോണ, മിലാൻ, ഫ്ളമെങ്കോ, അത്ലറ്റിക്കോ മിനാരിയോ, ക്വരേറ്റോ, ഫ്ളൂമിനസ് ക്ലബുകൾക്കു വേണ്ടിയും കളിച്ചിട്ടുണ്ട്. ബാഴ്സലോണയ്ക്കു വേണ്ടി 2003 മുതൽ 2011 വരെ 145 മത്സരങ്ങളിൽ പന്തു തട്ടി. ഫ്രീകിക്കുകളിലെ പൂർണത റൊണാൾഡീഞ്ഞോയ്ക്കു ലോകമെമ്പാടും ആരാധകരെ നേടിക്കൊടുത്തു.\nരണ്ടുതവണ ഫിഫ ലോകഫുട്‌ബോളർ പുരസ്‌കാരവും ഒരു തവണ ബാലൺദ്യോറും നേടിയിട്ടുണ്ട്. ലോകകപ്പിൽ രണ്ടുതവണ കാനറിപ്പടയെ പ്രതിനിധീകരിച്ചു. 2002ൽ ബ്രസീൽ ലോകകപ്പ് നേടിയത് റൊണാൾഡീഞ്ഞോയുടെ മികവിലാണ്. 2003ലാണ് ഫ്രഞ്ച് ക്ലബ്ബ് പിഎസ്ജിയിൽ നിന്ന് താരം ബാഴ്‌സലോണയിലെത്തിയത്.


air india passengerയാത്രക്കാരനെ രക്ഷിക്കാന് വിമാനം വഴിതിരിച്ചുവിട്ടു\nന്യൂദല്‍ഹി: യാത്രക്കാരന്റെ ജീവന് രക്ഷിക്കാന് എയര് ഇന്ത്യാവിമാനം വഴിതിരിച്ചുവിട്ടു. ടൊറോന്റോയില് നിന്നു ഡല്‍ഹിയിലേയ്ക്കു വരികയായിരുന്ന എയര് ഇന്ത്യാ-188 വിമാനമാണ് സ്‌റ്റോക്ക്‌ഹോമിലേയ്ക്കു വഴിതിരിച്ചുവിട്ടത്.\nകനേഡിയന് പൗരനായ കര്‍ണെയില് സിംഗ് ജസ്വാള് എന്ന യാത്രക്കാരനു അസ്വസ്ഥത അനുഭവപ്പെട്ടതിനെ തുടര്‍ന്നാണ് വിമാനം വഴിതിരിച്ചുവിട്ടത്. ശ്വാസതടസ്സം അനുഭവപ്പെട്ട ജസ്വാളിനെ വിമാനത്തിലുണ്ടായിരുന്ന ഡോക്ടര് ചികിത്സിച്ചശേഷം അദ്ദേഹത്തെ ഉടന് ആശുപത്രിയില് പ്രവേശിപ്പിക്കണമെന്ന് ആവശ്യപ്പെടുകയായിരുന്നു. ഇതേത്തുടര്‍ന്ന് വിമാനം സ്റ്റോക്‌ഹോം വിമാനത്താവളത്തില് ഇറക്കി. തുടര്‍ന്ന് ജസ്വാളിനെ ആശുപത്രിയില് പ്രവേശിപ്പിച്ചു.


നഷ്ടപ്പെട്ട കുഞ്ഞിനെ തിരികെ ലഭിക്കാൻ നാളെ മുതൽ നിരാഹാരം കിടക്കും; അനുപമ | Breaking News from Kerala Districts India and World. News Sports News Cricket News Updates\nOct 22, 2021 10:27 PM | By Shalu Priya\nതിരുവനന്തപുരം : നഷ്ടപ്പെട്ട കുഞ്ഞിനെ തിരികെ ലഭിക്കാൻ നാളെ മുതൽ നിരാഹാരം കിടക്കുമെന്ന് അനുപമ എസ് ചന്ദ്രൻ. സെക്രട്ടറിയേറ്റ് പടിക്കൽ നിരാഹാരം കിടക്കാനാണ് തീരുമാനം. പൊലീസിൽ വിശ്വാസം നഷ്ടപ്പെട്ടു.\nവനിതാകമ്മീഷൻ നടപടികളിലും വിശ്വാസമില്ലെന്നും അനുപമ പറഞ്ഞു. അനുപമയുടെ പരാതി പരിഹരിക്കുന്നതിൽ താൻ പരാജയപ്പെട്ടു എന്ന് പി കെ ശ്രീമതി പറഞ്ഞു. അനുപമയുടെ പരാതിയെക്കുറിച്ച് താൻ അറിഞ്ഞത് വൃന്ദ കാരാട്ട് പറഞ്ഞാണ്. വീണ്ടും പരാതി നൽകാൻ അനുപമയോട് താൻ ആവശ്യപ്പെട്ടു.\nമുഖ്യമന്ത്രിയുടെ പൊളിറ്റിക്കൽ സെക്രട്ടറിയോട് താൻ വിവരം ധരിപ്പിച്ചു. കോടതിയെ സമീപിക്കാനും താൻ നിർദ്ദേശം നൽകിയിരുന്നു എന്നും പി കെ ശ്രീമതി പറഞ്ഞു. ഇത്തരം വിഷയങ്ങളിൽ സ്ത്രീകൾക്കൊപ്പം നിൽക്കുന്നതാണ് പാർട്ടി നിലപാടെന്ന് മന്ത്രി എം വി. ഗോവിന്ദൻ ഇന്ന് പറഞ്ഞിരുന്നു.\nവിഷയത്തെക്കുറിച്ച് കൂടുതൽ പരിശോധിച്ച ശേഷം പ്രതികരിക്കാമെന്നും മന്ത്രി വ്യക്തമാക്കി. അമ്മയിൽ നിന്നും കുഞ്ഞിനെ മാറ്റിയ സംഭവത്തിൽ ഒടുവില് അന്വേഷണവുമായി സര്‍ക്കാരും പൊലീസും രംഗത്തെത്തുകയായിരുന്നു. വകുപ്പ് തല അന്വേഷണത്തിന് ഉത്തരവിട്ടതായി ആരോഗ്യമന്ത്രി വീണാ ജോര്‍ജ് പറഞ്ഞു.\nഎഴുതിക്കിട്ടിയ പരാതിയിലേ നടപടി എടുക്കാനാകൂ എന്ന സി ഡബ്ള്യുസി ചെയർപേഴ്സൻറെ വാദം മന്ത്രി തള്ളി. പൊലീസ് ശിശുക്ഷേമ സമിതിയിൽ വിവരങ്ങൾ തേടിയെങ്കിലും ദത്തിൻറെ വിവരങ്ങൾ വെളിപ്പെടുത്താനാകില്ലെന്ന് സമിതി മറുപടി നൽകി. സംഭവത്തിൽ ബാലാവകാശ കമ്മീഷനും കേസെടുത്തു.\nanupama taking fasting strike from tomorrow to get the lost baby back


Kohli hundred seals huge victory\nചൊവ്വാഴ്ച യുഡിഎഫ് ജനാധിപത്യ സംരക്ഷണദിനമായി ആചരിക്കും\nMonday 17th October 2011 11:04pm\nകോഹ്‌ലിക്ക് സെഞ്ചുറി: ഇന്ത്യക്ക് വിജയം\nMonday 17th October 2011 10:29pm\nന്യൂദല്‍ഹി: ഇംഗ്ലണ്ടിനെതിരായ രണ്ടാം ഏകദിനത്തിലും ഇന്ത്യക്ക് വിജയം. ദില്ലിയിലെ ഫിറോഷാ കോട്‌ല മൈതാനിയില് നടന്ന മത്സരത്തില് എട്ട് വിക്കറ്റിനാണ് ഇന്ത്യ ഇംഗ്ലണ്ടിനെ പരാജയപ്പെടുത്തിയത്. ടോസ് നേടി ആദ്യം ബാറ്റ് ചെയ്ത ഇംഗ്ലണ്ട് നേടിയ 238 റണ്‍സിന്റെ വിജയലക്ഷ്യം രണ്ട് വിക്കറ്റ് നഷ്ടത്തില് 36.4 ഓവറില് ഇന്ത്യ മറികടക്കുകയായിരുന്നു.\nതുടക്കത്തിലേ ഓപ്പണര്‍മാരെ നഷ്ടമായെങ്കിലും പിന്നീട് ക്രീസിലെത്തി, മൂന്നാം വിക്കറ്റില് അഭേദ്യമായ 209 റണ്‍സിന്റെ കൂട്ട് കെട്ട് പടുത്തുയര്‍ത്തിയ വിരാട് കോഹ് ലിയും ഗൗതം ഗംഭീറുമാണ് ഇന്ത്യക്ക് വിജയം സമ്മാനിച്ചത്. 98 പന്തില് നിന്ന് കൊഹ്‌ലി 112 റണ്‍സ് നേടിയപ്പോള് ഗംഭീര് 84 റണ്‍സ് നേടി. ഏഴാം ഏകദിന സെഞ്ചുറിയുമായി തിളങ്ങിയ കോഹ് ലി തന്നെയാണ് കളിയിലെ കേമന്. ഇതോടെ അഞ്ച് മത്സരങ്ങളടങ്ങിയ പരമ്പരയില് ഇന്ത്യ 2-0ന് മുന്നിലായി.\nനേരത്തെ ടോസ് നേടിയ ഇംഗ്ലണ്ട് ക്യാപ്റ്റന് അലിസ്റ്റര് കുക്ക്് ബാറ്റിംഗ് തെരഞ്ഞെടുക്കുകയായിരുന്നു. ആദ്യ രണ്ട് ഓവറിനുള്ളില് തന്നെ ഇംഗ്ലീഷ് ഓപ്പണര്‍മാരെ കൂടാരം കയറ്റിയ പ്രവീണ് കുമാറും വിനയ് കുമാറും ഇന്ത്യക്ക മികച്ച തുടക്കമാണ് നല്‍കിയത്. ക്യാപ്റ്റന് അലിസ്റ്റര് കുക്കിന്റെ വിക്കറ്റാണ് ഇംഗ്ലണ്ടിന് ആദ്യം നഷ്ടമായ്ത്. ആദ്യ ഓവറിലെ നാലാം പന്തില് തന്നെ റണ്ണെടുക്കും മുമ്പ് ഇംഗ്ലീഷ് ക്യാപ്റ്റനെ പ്രവീണ് കുമാര് ജഡേജയുടെ കൈകളിലെത്തിക്കുകയായിരുന്നു.\nരണ്ടാം ഓവറില് വിനയ് കുമാര് കീസ് വെറ്ററിനെയും പൂജ്യത്തിന് മടക്കിയതോടെ ഇംഗ്ലണ്ട് വന് തകര്‍ച്ചയിലേക്കാണ് നീങ്ങുന്നതെന്ന തോന്നലുളവാക്കി. പിന്നീടൊത്ത് ചേര്‍ന്ന ട്രോട്ടും(34) പീറ്റേര്‍സണും(46) ഇംഗ്ലണ്ടിനെ പതുക്കെ കരകയറ്റുകയായിരുന്നു. ബൊപ്പാര(36), ബെയര്‍സ്റ്റൊ(35), പട്ടേല്(42) എന്നിവരുടെയും ചെറുത്ത നില്‍പ്പാണ് ഇംഗ്ലീഷ് സ്‌കോര് 200 റണ്‍സ് കടത്താന് സഹായിച്ചത്.\nകരിയറിലെ മികച്ച പ്രകടനത്തോടെ നാല് വിക്കറ്റ് വീഴ്ത്തിയ യുവ പേസ് ബൗളര് വിനയ് കുമാറാണ് ഇന്ത്യന് ബൗളര്‍മാരില് തിളങ്ങിയത്. നാല് വിക്കറ്റെടുത്ത വിനയ് കുമാറിനെ കൂടാതെ യാദവ് രണ്ടും അശ്വിന്, ജഡേജ, പ്രവീണ് കുമാര് എന്നിവര് ഓരോ വിക്കറ്റ് വീതവും വീഴ്ത്തി. ഇരു ടീമുകളും കഴിഞ്ഞ മത്സരത്തിലെ അതേ ടീമിനെ നിലനിര്‍ത്തിയാണ് കളിക്കാനിറങ്ങിയത്.


Electricity rate Lower for Tata and Birla | ടാറ്റയ്ക്കും ബിർളയ്ക്കും കെഎസ്ഇബി വൈദ്യുതി നൽകുന്നത് തുച്ഛമായ വിലയ്ക്ക്; അതിസമ്പന്നരുടെ സ്വിമ്മിങ് പൂളുകൾക്ക് പോലും തുച്ഛമായ തുക; സാധാരണക്കാരിൽ നിന്നും ഈടാക്കുന്നത് ഷോക്കടിപ്പിക്കുന്ന വിധത്തിൽ ഉയർന്ന നിരക്കും; ചാർജ്ജ് നിർണയ അധികാരം ഉദ്യോഗസ്ഥ കമ്മീഷന് നൽകിയതോടെ കോളടിച്ചത് വൻകിടക്കാർക്ക്: നിരക്കു വർദ്ധനവിൽ വൻ അഴിമതിയെന്ന് ആരോപണം - MarunadanMalayali.com\nMay 15, 2017 | 02:42 PM IST | Permalink\nതിരുവനന്തപുരം: മഴയുടെ ദൗർലഭ്യം മൂലം സംസ്ഥാനത്ത് വൈദ്യുതോൽപ്പാദനം കടുത്ത പ്രതിസന്ധിയിലാണ്. ഇടുക്കി അണക്കെട്ടിൽ വെള്ളം കുറവായതിനാൽ വൈദ്യുതി ഉൽപ്പാദവനും കുറവാണ്. എങ്കിലും പവർക്കട്ടിലേക്ക് ലോഡ് ഷെഡ്ഡിംഗിലേക്കോ പോകാതെ കെഎസ്ഇബി ഇത്തവണ കൈകാര്യം ചെയ്തു. എന്നാൽ, ഇതിനിടെ ജലദൗർലഭ്യത്തിന്റെ പേര് പറഞ്ഞ് വൈദ്യുതി നിരക്ക് കുത്തനെ വർദ്ധിപ്പിക്കുകയാണ് കെഎസ്ഇബി ചെയ്തത്. സാധാരണക്കാർക്ക് അധികഭാരം സമ്മാനിച്ചപ്പോഴും വമ്പന്മാർക്ക് ഈ നിരക്കു വർദ്ധനവിൽ പരിക്കേറ്റില്ലെന്നതാണ് വാസ്തവം. ഇതോടെ വൈദ്യുതി നിരക്കു വർദ്ധനവിന് പിന്നിൽ അഴിമതിയുണ്ടെന്ന ആരോപണവും ഉയർന്നിട്ടുണ്ട്.\nകെഎസ്ഇബിക്ക് ഇപ്പോൾ കേന്ദ്രപൂളിൽ നിന്നും മറ്റും കുറഞ്ഞ വിലയ്ക്ക് വൈദ്യുതി യഥേഷ്ടം ലഭിക്കുന്നുണ്ട്. എന്നാൽ, ഇങ്ങനെ കുറഞ്ഞ തുകയ്ക്ക് വൈദ്യുതി കിട്ടുമ്പോഴും സാധാരണക്കാർക്ക് ഗുണം ലഭിക്കുന്നില്ലെന്നതാണ് മറ്റൊരു കാര്യം. ഈ ആനുകൂല്യം മുഴുവനും എക്‌സ്ട്രാ ഹൈ ടെൻഷൻ ഉപഭോക്താക്കൾ എന്ന ഓമന പേരിൽ അറിയപ്പെടുന്ന അതിസമ്പന്നരായ കുത്തക മുതളാളിമാർ കൊണ്ടു പോകുകയാണ്. കേരളത്തിൽ പ്രവർത്തിക്കുന്ന ടാറ്റക്കും ബിർലക്കുമൊക്കെ ഒരു യൂണിറ്റ് വൈദ്യുതിക്ക് സംസ്ഥാന വൈദ്യുതി ബോർഡ് ഈടാക്കുന്നത് കുറഞ്ഞ നിരക്കാണ്.\nയൂണിറ്റൊന്നിന്5രൂപ മാത്രമാണ് ഇത്തരക്കാരിൽ നിന്നും ഈടാക്കുന്നത്. എന്നാൽ, പ്രതിമാസ ഉപയോഗം 250 യൂണിറ്റ് വരെയുള്ള സാധാരണക്കാരന്റെ കയ്യിൽ നിന്നും വൈദ്യുതി ബോർഡ് കൊള്ളയടിക്കുന്ന അവസ്ഥയാണ്. യൂണിറ്റൊന്നിന് ഈടാക്കുന്നതാകട്ടെ 7. 50 രൂപയും. ഇതേ സമയം തന്നെയാണഅ ടാറ്റയുടെ കണ്ണൻ ദേവന് കുറഞ്ഞ തുകയ്ക്ക് വൈദ്യുതി നൽകുന്നതും. 4.60 രൂപയാണ് കണ്ണൻ ദേവനിൽ നിന്നും ഈടാക്കുന്നത്. ടാറ്റയ്ക്ക് മുമ്പിൽ പിണറായിയും മണിയും അടക്കമുള്ളവർ മുട്ടുമടക്കുന്നു എന്നതാണ് വാസ്തവം.\nസർവ്വീസെന്ന നിലയിലും പൊതു ജനതാൽപ്പര്യർത്ഥവും സംസ്ഥാന ഖജനാവിൽ നിന്നും പ്രതിമാസം 200 കോടി സബ്‌സിഡി നൽകി സർവീസ് നടത്തുന്ന കെഎസ്ആർടിക്ക് പോലും വൈദ്യുതി വകുപ്പ് പരിഗണന നൽകുന്നില്ല. കോർപ്പറേഷൻ യൂണിറ്റ് ഒന്നിന് ഏഴു രൂപ നിരക്കിലാണ് വൈദ്യുതി നൽകുന്നത്. അതേസമയം തന്നെ കോടികൾ മുടക്കി പണിയുന്ന മെട്രോയുടെ കാര്യത്തിൽ വിട്ടുവീഴ്‌ച്ചയുമുണ്ട്. 6000 കോടി മുക്കി പണിയുന്ന കൊച്ചി മെട്രോയിൽ നിന്നും ഈടാക്കുന്ന വൈദ്യുതി നിരക്ക് യൂണിറ്റൊന്നിന് 4. 80 രൂപാ മാത്രമാണ്.\nവിദ്യാഭ്യാസ സ്ഥാപനങ്ങളിൽ നിന്നും ഈടാക്കുന്ന വൈദ്യുതി നിരക്കിന്റെ കാര്യത്തിലും വ്യത്യാസമുണ്ട്. സർക്കാർ വിദ്യാഭ്യാസ സ്ഥാപനങ്ങളിലെ വൈദ്യുതി നിരക്ക് യൂണിറ്റൊന്നിന് 5. 50 രൂപയാണെങ്കിൽ സ്വകാര്യ വിദ്യാഭ്യാസ സ്ഥാപനങ്ങളിലെ വൈദ്യുതി നിരക്ക് യൂണിറ്റൊന്നിന്9രൂപയാണ്. എന്നാൽ, അതിസമ്പന്നർ ഉപയോഗിക്കുന്ന സ്വിമ്മിങ് പൂളുകൾക്ക് പോലും കുറഞ്ഞ വൈദ്യുതി നിരക്കാണ് ഈടാക്കുന്നത്. ഇവർക്ക് വൈദ്യുതി നിരക്ക് 6. 50 രൂപ മാത്രമാണ്.\nഹൈടെൻഷൻ ഉപഭോക്താക്കൾ എന്ന പേരിൽ വൻകിട വ്യവസായികളിൽ നിന്നും യൂണിറ്റൊന്നിന് 5. 30 രൂപ വാങ്ങുന്ന വൈദ്യുതി ബോർഡ് സ്വകാര്യ ആശുപത്രികളിൽ നിന്നും ധർമ്മാശുപത്രികളിൽ നിന്നും വാങ്ങുന്നത് യൂണിറ്റൊന്നിന് 8. 50 രൂപ എന്ന നിരക്കിലാണ്. ഈ അധിക നിരക്കൊക്കെ രോഗികളിൽ നിന്നും ഈടാക്കുകയാണ് ആശുപത്രി അധികൃതർ ചെയ്യുന്നത്. സാധാരണക്കാർക്ക് കുറഞ്ഞ നിരക്കിൽ പാൽ എത്തിക്കുന്ന മിൽമ അടക്കമുള്ള മിൽക്ക് പ്ലാനുകളിൽ നിന്നും യൂണിറ്റൊന്നിന് 9. 30 രൂപയാണെന്നിരിക്കേ വൻകിട വ്യവസായികളിൽ നിന്നും 5. 40 രൂപ മാത്രം ഈടാക്കുകയും ചെയ്യുന്നു.\nവൻകിട വ്യവസായികൾക്കും വൈദ്യുതി ഈടാക്കാൻ സംസ്ഥാനത്തെ ഇടതു മുന്നണിയിലൂടെയും ഐക്യ മുന്നണിയിലൂടെയും ഉന്നത നേതാക്കളും വൈദ്യുതി ബോർഡിലെ ഉന്നത ഉദ്യോഗസ്ഥരും നിരക്കു നിശ്ചയിക്കുന്ന റഗുലേറ്റി കമ്മീഷനിലെ അംഗങ്ങളും വളഞ്ഞ വഴിയിലൂടെ കോടികൾ സമ്പാദിക്കുന്നുവെന്ന ആരോപണവും ശക്തമാണ്. പല സ്ഥാപനങ്ങളിലും ഇവരുടെ ബന്ധുക്കൾ വൻ ശമ്പളത്തിൽ ജോലി ചെയ്യുന്നുണ്ടെന്നും ആക്ഷേപമുണ്ട്.\nവൻകിട വ്യവസായികൾക്ക് കുറഞ്ഞ നിരക്കിൽ വൈദ്യുതി തരപ്പെടുത്തി എടുക്കാൻ അവർ മുന്നിൽ നിർത്തുന്നത് തൊഴിലാളി യൂണിയൻ നേതാക്കളെയാണ്. വൈദ്യുതി നിരക്ക് വർദ്ധനയെ സംബന്ധിച്ച് ഹിയറിംഗുകളിൽ പങ്കെടുക്കാനെത്തുന്ന സംസ്ഥാനതല തൊഴിലാളി യൂണിയൻ നേതാക്കൾക്കു താമസ സൗകര്യം പഞ്ചനക്ഷത്ര ഹോട്ടലുകളിലും മറ്റുമാണ്. റഗുലേറ്ററി കമ്മീഷന് വിവിധ തൊഴിലാളി യൂണിയനുകൾ നൽകുന്ന നിവേദനങ്ങൾ തയ്യാറാക്കുന്നത് പോലും വൻകിട വ്യവസായികൾ നിയോഗിക്കുന്ന വിദഗദ്ധരാണ്. ആവശ്യങ്ങൾ അവതരിപ്പിക്കുന്നതോ യൂണിയൻ നേതാക്കളും റഗുലേറ്ററി കമ്മീഷൻ വിവിധ സ്ഥലങ്ങളിൽ നടത്തുന്ന ഹിയറുംഗുകളിലൊക്കെ സമാന പരാതിയുമായി വൻകിട മുതലാളിമാരുടെ കാണികളായി തൊഴിലാളി യൂണിയൻ നേതാക്കളെത്തുന്നു.\nഅവരെ സാഹായിക്കാൻ കമ്പ്യൂട്ടറും ലാപ്‌ടോപ്പുമൊക്കെയായി വിദഗ്ദ്ധരും ഹിയറിങ് സമയത്തിന്റെ 90% ഇവർ അപഹരിച്ചെടുക്കും. അതിനായുള്ള ചരടുവലികൾ റഗുലേറ്ററി കമ്മീഷൻ ഉദ്യോഗസ്ഥർ ചെയ്തു കൊടുക്കും. പരാതികളുമായി എത്തുന്ന ഗാർഹിക ഉപഭോക്താക്കൾ അവഗണിക്കപ്പെടുന്നു. അതേസമയം വിഷത്തിൽ പ്രതികരിക്കേണ്ട ജനപ്രതിനിധികൾ പോലും വിഷയത്തിൽ വേണ്ട വിധത്തിൽ ഇടപെടൽ നടത്തുന്നില്ല. നിയമസഭാ സമ്മേളനം നടക്കുന്ന ദിവസങ്ങളിൽ സുഖമായി ഉറങ്ങുന്ന ജനപ്രതിനിധികൾ ദിവസക്കൂലിയായി വാങ്ങുന്നത് 10,000 രൂപയോളമാണ്. എന്നിട്ടും ഈ വിഷയം ഉന്നയിക്കാൻ ആരും തയ്യാറാകുന്നില്ലെന്നത് ദൗർഭാഗ്യകരമാണ്.\nസംസ്ഥാന വൈദ്യുതി റഗുലേറ്ററി കമ്മീഷൻ നടത്തുന്ന ചാർജ് വർദ്ധനവിൽ മന്ത്രിക്കോ മന്ത്രി സഭയ്‌ക്കോ യാതൊരു റോളുമില്ല എന്നും ആക്ഷേപമുണ്ട്. അങ്ങനെയെങ്കിൽ എന്തിനൊരു വൈദ്യുതി മന്ത്രി എന്ന ചോദ്യവും ഉയരുന്നുണ്ട്. വൈദ്യുതി ബോർഡിൽ നിന്നും പെൻഷൻ വാങ്ങുന്ന രണ്ട് മുൻ വൈദ്യുതി ജീവനക്കാർക്ക് റെഗുലേറ്ററി കമ്മീഷനിൽ അംഗങ്ങളായിരിക്കാൻ പോലും യോഗ്യത ഇല്ലെന്നും ആക്ഷേപമുണ്ട്.


Emalayalee.com - മിഷേലിന്റെ മരണം; സിബിഐ അന്വേഷണം ആവശ്യപ്പെട്ട് മുഖ്യമന്ത്രിക്കു നിവേദനം നല്‍കി\nമിഷേലിന്റെ മരണം; സിബിഐ അന്വേഷണം ആവശ്യപ്പെട്ട് മുഖ്യമന്ത്രിക്കു നിവേദനം നല്‍കി\nപിറവം: സിഎ വിദ്യാര്‍ഥിനി മിഷേല് ഷാജിയുടെ മരണത്തിലെ ദുരൂഹത നീക്കുന്നതിന് സിബിഐ അന്വേഷണം ആവശ്യപ്പെട്ട് മാതാപിതാക്കളും കര്‍മസമിതിയും മുഖ്യമന്ത്രി പിണറായി വിജയന് നിവേദനം നല്‍കി. 2017 മാര്‍ച്ച് 6നാണ് കൊച്ചി കായലില് മിഷേലിന്റെ മൃതദേഹം കണ്ടെത്തുന്നത്.പൊലീസും പിന്നീട് ക്രൈംബ്രാഞ്ചും അന്വേഷിച്ചിട്ടും പുരോഗതി ഇല്ലാത്തതിനാലാണ് സിബിഐ അന്വേഷണം ആവശ്യപ്പെടുന്നതെന്ന് മിഷേലിന്റെ പിതാവ് ഷാജി വര്‍ഗീസ് പറഞ്ഞു.\nക്രൈംബ്രാഞ്ച് റിപ്പോര്‍ട്ട് പഠിച്ചതിനു ശേഷം ആവശ്യമായ നടപടി സ്വീകരിക്കുമെന്ന് മുഖ്യമന്ത്രി അറിയിച്ചതായി ഷാജി വര്‍ഗിസ് പറഞ്ഞു. അനൂപ് ജേക്കബ് എംഎല്‍എയും ഒപ്പമുണ്ടായിരുന്നു. 2017 മാര്‍ച്ച് 5നു വൈകിട്ട് കലൂര് സെന്റ് ആന്റണീസ് പള്ളിയില് പ്രാര്‍ഥനയ്ക്കു ശേഷം ഇറങ്ങിയ മിഷേലിനെ പിന്നീട് കായലില് മരിച്ച നിലയില് കണ്ടെത്തുകയായിരുന്നു.\nഎന്നാല് മിഷേലിന്റെ വാച്ച്, മൊബൈല് ഫോണ്, മോതിരം, ബാഗ്, ചെരുപ്പ് ഉള്‍പ്പടെയുള്ളവയൊന്നും കണ്ടെത്താനായില്ല. മുഖത്തും ചുണ്ടിലും കൈത്തണ്ടയിലും ഉണ്ടായ പാടുകളെ കുറിച്ചും ക്രൈംബ്രാഞ്ചിന് വ്യക്തമായ മറുപടി ഇല്ല. എഫ്‌ഐആറില് പോലും തിരിമറി ഉണ്ടായി. പിന്നീട് ഫൊറന്‍സിക് സര്‍ജന് ഡോ. ഉമാദത്തന് നടത്തിയ വിലയിരുത്തലുകള് കൊലപാതക സാധ്യതയിലേക്ക് വിരല് ചൂണ്ടുന്നതായി കര്‍മസമിതി വ്യക്തമാക്കി.\nഅതിഥിതൊഴിലാളികള്‍ക്ക് യാത്രാസൗകര്യത്തിന് ട്രെയിന് ഏര്‍പ്പെടുത്തിയെന്ന് വ്യാജപ്രചരണം; ഒരാള് അറസ്റ്റില്